
ПРЕДГОВОР ОТ АВТОРА 


Преди време прочетох в някакво писмо, че било най-добре да 
си гледам фентъзи историите и да не си пъхам носа в 
чуждите теми. Авторът на писмото очевидно гледаше да ми 
направи услуга с приятелски съвет и точно това ме накара да 
се замисля. Изглежда след над половин век фентъзи, по- 
голямата част от хората, които ги четат, все още не са 
много наясно с факта, че в тези истории има нещо повече от 
мечове, магии и преиграни до болка ситуации. В тях има 
човешки същества - и въпреки че си пият бирата с 
джуджетата, разказват си клюки с елфите и гледат да си 
източат кръвта с драконите, тези хора си имат съвсем 
човешки проблеми. По мое мнение (а аз чета бая фентъзи) ако 
в жанра изобщо има място за нова вълна, тя ще е насочена 
именно към още по-истинските проблеми на още по- 
обикновените хора. 

И така, 

посвещавам тази книга на автора на онова писмо. 

И на едно момиче, разбира се - онова, което отвори очите ми 
за Белегаст. Дали приключенията на всичките ми читатели 
в приказния му свят ще откупят пътуването, което никога 
не ти дадох? При цялата ми вяра в Белегаст, съмнявам се. 


Част 
ПЪРВА 


НОВ КРЪЧМАР ВГРАДА 


УВОД 


За Белегаст са разказани толкова много истории, че той вероятно не 
съществува. Представете си само: град отвъд мистичните северни тундри, 
по които бродят призрачни кервани от двукраки снежни камили, издигащ 
своите хиляда и една кули от сив гранит право в тъмно “червеното небе над 
бреговете на Морето на мъглите, чиито бели вълма се заплитат във вечно 
танцуващите звезди... Звучи малко невероятно. Добавете и факта, че 
Белегаст е краят на света, ни повече, ни по-малко, и че подрастващото 
поколение в него се забавлява, като пикае от пристанищните кейове 
прочутата му тъмна бира право в мамещите тъмносини води на Морето на 
мъглите, пълни с незнайни чудовища и простиращи се чак до небесата, и 
започва да звучи направо съмнително. Отгоре на всичко повече от 
половината крадци и воини на съдбата, които обикалят човешките 
империи в търсене на последната бесилка, и всички бардове без 
изключение, твърдят, че са родени там, дишали са гъстия опияняващ 
въздух на Белегаст и са пили китовото му мляко, докато пораснат 
достатъчно, за да пият гореспоменатата тъмна бира. Не на нас тия, нали 
така? 

И все пак, в едно лятно утро не някой друг, а самият ти се спускаш с 
подсвиркване по хлъзгавите от рибешки вътрешности павета на стръмната 
Рибарска улица и спираш за миг под Арката на зяпльовците, а пред 
присвитите ти срещу яркото слънце очи се ширва не някой друг град, а 
самият, истински и прекрасен като цветен сън Белегаст. 

Ще приключим с твоето описание набързо, защото ти си един от онези 
хора, чиито описания са предмет на внимание от шефовете на градската 
стража в поне три дузини градове. Достатъчно е да кажем, че косата ти 
блести в естественото си червено за пръв път от десет години насам и едно 
по-наблюдателно око би открило в нея първите сребърни кичури. 
Миналото ти лесно се определя с една-единствена думичка и тя е „тъмно". 
Затова, нека поговорим за бъдещето. 

Бъдещето за теб представлява една кръчма. Не, не е това, което си мислиш. 
Спестил си известно количество сребърни монети, отхранил си и амбиции 
за улегнал и спокоен живот и изобщо не възнамеряваш да се пропиваш. 
Кръчмата този път ще е лично твоя. Белегаст, това красиво космополитно 
чудовище, е идеалното място да си откриеш собствено местенце. 
Въздъхваш със смесица от облекчение, че най-сетне си толкова близо до 
мечтите си и неясни опасения за бъдещето, и се гмурваш в шарените 
градски тълпи. Време е да навестиш един стар приятел. 

Играта започва на епизод 1. 

1. 


Къщата на Телмар представлява двуетажна грамада с изчистени линии, 
боядисана в ослепително бяло. Идеята вероятно е да се покаже на всички, 
които се интересуват, че старият разбойник се е отрекъл от кървавото си 
минало и вече е почтен гражданин на Белегаст. Тези обаче, които се 
интересуват по малко по-професионален начин, добре знаят, че 
контрабандата на Телмар никога не е вървяла по-добре. Едър тъмнокож 
пазач с неразгадаема физиономия те въвежда в къщата, където на 
верандата с изглед към вътрешния двор седи самият Телмар и се хили 
насреща ти: 

- В името на всички Мъртви богове! И това ако не е... 

- Привет и на теб, Телмар! - прекъсваш го, хвърляйки бърз поглед наоколо. 
- Предпочитам да забравиш старото ми име. 

- Ставаш нов човек? - възкликва контрабандистът и присвива очи със 
съмнение. - И какво ще правиш, приют за бедни старици? 

Разказваш на Телмар за плановете си да откриеш собствена кръчма и 
завършваш с думите: 

- Иска ми се да се установя някъде и да не мърдам поне две-три години. 
Стар съм вече за ония работи, дето се занимавам с тях, откакто се помня. И 
знаеш ли как ще нарека кръчмата си? 

- Не - отвръща Телмар с учтив интерес. 

- „Хиляда и една кули" - казваш въодушевено. - В чест на този проклет 
град! Не е ли чудесно? 

- В Пурпурния квартал се продават много кръчми - кимва замислено 
Телмар. 

- Идеално! - оживяваш се. - Значи няма да ми е трудно да започна. 

Той се усмихва иронично: 

- Личи си, че си отскоро в Белегаст. Защо ще се продават кръчмите, ако 
всичко им е наред? Трябва да знаеш, приятелю, че бандюгите в този град 
се намират в най-добрата си форма от един век насам. Трябва да си или 
истински професионалист, или безумец, за да завъртиш бизнес точно сега. 
Поклащаш нетърпеливо глава. Никога не си обръщал внимание на 
предупрежденията на приятелите си. По- важно сега е да научиш някои 
подробности за: 

състоянието на кръчмите, които се дават под наем или се продават - 
на 1. 

размера на наемите и цените - на 21. 

това, дали Телмар е склонен да ти отпусне някакъв заем, за да 
започнеш по-лесно - на 31. 


2. 


Излизаш на улицата и се оглеждаш. Въпреки че е толкова на север, 
Белегаст се слави с неописуемите си летни горещини. Слънцето вече е 
превалило пладне и небето е избледняло до бледовиолетово, какъвто е 
обичайният му цвят за този сезон и този час на деня. Шумотевицата по 
улиците е поутихнала, тъй като през лятото жителите на Белегаст обичат 
да се оттеглят на обедна почивка. Сега ще е и идеалното време да 
потърсиш своята кръчма, защото няма да има клиенти и собствениците ще 
са по-склонни да ти обърнат внимание. 

За нас пък е време да обърнем внимание на игралната част от тази книга. 
Разгледай внимателно Дневника към Първа част в началото. Засега ще 
попълниш само тази част от него, която носи названието Текущи: 

- в графата „пари" вече имаш поне 100 сребърника. 

- графата „заеми" или е празна, или в нея има 200 сребърника. 

- в графата „форма" имаш 5 точки. Това са онези точки, които обикновено 
по книгите-игри се наричат „живот" или „издръжливост“. 

- в графите „връзки" и „слухове" имаш по една точка. За какво са ти, ще 
разбереш по-късно в играта. 

- в графата „умения" засега можеш да попълниш ДВЕ от изброените: 
РЪКОПАШЕН БОЙ, КОМАРДЖИЙСТВО, АЛКОХОЛНА 
ИЗДРЪЖЛИВОСТ, СЛАДКОДУМИЕ, ВНУШИТЕЛЕН ВИД. (Последното 
означава, че си с размерите на четирикрилен гардероб и може да се окаже 
твърде полезно за съдържателя на едно питейно заведение.) 

- освен това получаваш четири точки, които можеш да разпределиш, както 
желаеш, в графите „връзки", „слухове" и „форма". 

Когато си готов, премини на 12. 


З. 


Даваш на стареца 100 сребърника (не забравяй да отразиш това в 
дневника), той си взема бастуна и ти пожелава приятен ден. Доволно 
оглеждаш кръчмата, която вече е твоя, и се уверяваш, че си направил 
разумен избор. 

В частта от дневника, озаглавена Кръчма, нанеси следните оценки: 

- обстановка: 4. 

- адрес: 4. 

- лоша слава: 2. 

- брой места: 30. 

- наем: 50. 

Графата „програма" засега остава празна. 

Изпращаш малкото клиенти с молба да дойдат пак утре и се заемаш да 
свършиш още нещо. Мини на 83. 


4. 


Кръчмарката ти предава ключовете от кръчмата, взема една малка чанта и 
си тръгва. „Двойно дъно" вече е наистина твоя. 

В частта от дневника, озаглавена Кръчма, нанеси следните оценки: 

- обстановка: 4. 

- адрес: 1. 

- лоша слава: |. 

- брой места: 30. 

- наем: 80. 

Помолваш клиентите си да напуснат и да дойдат пак утре и се заемаш да 
свършиш още нещо. 

Премини на 83. 


5. 


Никога не си се погаждал със служителите на властта и никакво желание 
за нов живот не може да промени това. Облягаш се свойски на масата и 
отмяташ един червен кичур коса от челото си: 

- Слушайте, господа стражи, защото няма да повтарям. 

По-дебелият едва не се задавя с бирата си. 

- Ако в рамките на една минута не вдигнете дебелите си, мързеливи, 
бронирани задници от хубавите ми столове, ще ви оставя тук с по още една 
бира да ми пазите кръчмата и ще отида право в гарнизона ви, за да съобщя 
на всичките ви колеги, че току-що сте им подбили цената за рекета 
наполовина. После ще се върна, без да бързам, и ще заваря двама насечени 
на салата господа стражи. 


Оставяш ги да смелят това и се връщаш зад тезгяха си. По-дебелият 
почервенява като рак и сигурно иска да каже някоя глупост, но другарят 
му го дръпва навън и вратата се затръшва зад тях. 

Ефектно, но не особено разумно решение. Можеш да бъдеш сигурен, че в 
най-скоро време кръчмата ти ще е на устата на всички стражи и за нея и 
съдържателя й няма да се казват добри неща. Освен това така оставаш без 
съвсем никаква охрана. 

Увеличи оценката си за лоша слава с две точки, а в графата за кодови думи 
запиши „дупка". После премини на 15. 


6. 


- Разбира се - казваш с мазна усмивка. - Проверявайте колкото искате, 
господа стражи. 

Шефът на групата те доближава, стараейки се да изглежда страшен: 

- Ясно ли ти е, че винаги можем да намерим нещо, за което да се хванем, 
ако не се държиш както трябва 7 

- Не ив „Хиляда и една кули", господин страж - уверяваш го. 

Той махва с ръка на подчинените си и те започват да тършуват из 
помещението и килерите, но близо двучасовата им проверка завършва 
абсолютно безрезултатно, защото в кръчмата ти няма нищо друго освен 
бъчви с вино и пиво и няколко пушени еленови бута за мезе. Стражите 
недоволно се изнасят, а ти хвърляш една невинна усмивка на клиентите си, 
някои от които видимо си отдъхват. 

Мини на 86. 


7. 


Вече се каниш да заспиш отново, когато стърженето се подновява и те 
разсънва окончателно. Ставаш от леглото, стараейки се да пазиш тишина, 
измъкваш се от малката стаичка на първия етаж, която използваш за 
спалня, заизкачваш се по стълбите към втория етаж... и едва не се 
сблъскваш с дребната фигура в черно, която тъкмо слиза по тях. Крадец! 
Ако имаш умението за ръкопашен бои, мини на 17. 

Ако можеш да се похвалиш с внушителен вид, прехвърли се на 27. 
Иначе отиваш на 37. 


8. 


Кинрод те оглежда скептично: 


- Май беше по-правилно да кажа „Добър вечер, уважаеми мухльо". Къде се 
дянаха онези мечкоподобни кръчмари от близкото минало? Имаш ли 
представа, кръчмарю? 

- Не - отговаряш. 

- Ами сигурно съм ги пребил с моите момчета - ужилва се Кинрод. - 
Всъщност аз предимно с това се занимавам: влизам в някоя кръчма с моите 
момчета, набиваме кръчмаря, изпотрошаваме всичко и от време на време, 
когато ни е тъжно, я запалваме. Предлагаш ли нещо друго или да 
започваме? 

Колкото и невероятно да звучи, всъщност имаш една идея. Ако имаш 
някакво по-специално умение, може би сега му е времето да го 
приложиш: ръкопашен бой - на 18. комарджийство - на 28. алкохолна 
издържливост - на 38. Ако нямаш нищо от изброените, очаква те 48. 


9. 


Отбележи загубата на всичките си пари в дневника. 
Мило прибира изкараните с пот на челото сребърници в една огромна 


кожена кесия, махва с палката на хората си и те опразват кръчмата. 
Оставаш съвсем сам, без клиенти и без пукната монета. Съдбата понякога 
прекалява с предизвикателствата, които поставя пред теб, но пък, в името 
на всички Мъртви богове, това й е работата. Остава ти поуката никога да 
не ядосваш по-силните от теб, ако имаш какво да губиш. 

Мини на 39. 


10. 


Роланд свива рамене, без да се обижда, и напуска кръчмата с 
весело подсвиркване и подрънкване на медни звънчета. 
Опасенията ти, че си изпуснал шанса да наемеш когото и да 
било, бързо се разсейват, защото едва четвърт час след него 
в „1001 кули" влиза друг бард. 

Този е облечен в тъмни дрехи и най-голямо впечатление 
правят очите му, съвсем черни под гъстите вежди. Гласът му 
е леко дрезгав, когато се обръща към теб: 

- Търсиш ли бард, кръчмарю? 

- Какво можеш да правиш? - задаваш дежурния си въпрос. 

- Макар да не свиря на никакъв инструмент и да не мога да 
пея, ме бива да разказвам страховити истории. Освен това 
вземам само по тридесет сребърника седмично и винаги 
казвам истината, което ще направя и сега: по-евтино никъде 
няма да намериш. 


Ако това те устройва, можеш да го вземеш на работа на 20. Ако решиш 
да изчакаш още, мини на 30. 

- Честно казано, скоро не съм ходил в Пурпурния квартал - отвръща 
Телмар на въпроса ти. - Кръчмите са за младите и неудачниците, а аз за 
съжаление вече не съм в първата категория и за радост - във втората. Но от 
това, което е останало в изкуфялата ми глава, мога да ти кажа, че едно 
време най-дълго се заседявах в „Двойно дъно" и в „Зурлата на Пертик", 
които бяха наистина добри кръчми. „Куцото пиле" обаче е пълен боклук. 
Веднъж бях там с момчетата и кръчмарят - а той наистина беше куц, мама 
му стара - пристига за поръчката. А Мухляка му вика: „За куцото добре, 
ама къде ти е пилето?"... 

Очевидно на Телмар му се приказва, а ти се иска да узнаеш нещо повече за 
„престъпниците", които спомена. Ще го попиташ за: 

бандюгите в Пурпурния квартал - на 41, рекетьорите, които се 
занимават с кръчмите - на 51. 


12. 


Пурпурният квартал в този час е населен предимно от огромни мухи във 
всички цветове на дъгата и изплезени мършави кучета, които вяло се 
отбраняват от мухите. Многобройните кръчми и странноприемници по 
улиците или са затворени, или са празни и собствениците им шумно 
похъркват зад тезгяха. След кратка разходка откриваш един незаспал 
просяк, който се оживява още повече при вида на дребната монета в ръката 
ти. От него разбираш кои кръчми са обявени за смяна на съдържателите, 
оставяш го да опитва монетата ти със зъби и се замисляш: не би било зле 
да огледаш повече места, преди да избереш, но дали пък сегашните им 
собственици ще сй склонни да чакат по-продължително? Изборът си е 
твой: 

Кръчмата „Нощното гърне" можеш да откриеш на 22. 

„Зурлата на Пертик" - на 32. 

„Двойно дъно" - на 42. 

„Морскосиньо" - на 52. 

„Куцото пиле" - на 62. 


13. 


Белокосият съдържател просто свива рамене и едва когато си стигнал до 
вратата, подхвърля: 


- Тука съм, къде ще ходя... 
Излизаш навън и се заоглеждаш. Епизод 12 те очаква отново, за да 
направиш нов избор. 


14. 


- Твоя си работа - отсича кръчмарката. - Но да не вземеш да ми се върнеш 
след малко! 

- Няма - обещаваш й, леко ядосан. - Никога повече няма да ти стъпя в 
долнопробната кръчма. 

Ако си искал скандал, оставаш разочарован. Тя се обръща към някакъв 
клиент в другия край на тезгяха и повече не ти обръща внимание. 

Излизаш на улицата и се заоглеждаш. Запомни, че „Двойно дъно" вече 
нее част от списъка с възможностите ти, и се върни на 12 за нов избор. 


15. 


Всички мъдреци са единодушни в това, че във всяко начинание най-трудни 
са първите стъпки. Бая се озорваш, докато се научиш как точно да въртиш 
кръчмата си, без да се побъркаш, защото кръчмарството се оказва нещо 
повече от това, да сипваш бира и вино в чаши и после да ги миеш. Чашите 
проявяват склонност да свършват, точно когато има най-много хора, които 
по правило поръчват едновременно и са нервни, а също така и да се чупят 
по стените в опасна близост до главата ти, когато се забавиш прекалено 
много с някоя поръчка. Бирата и виното, които сипваш в тях, също трябва 
да се доставят отнякъде и то на цена, при която в крайна сметка излизаш на 
печалба. Повечето от клиентите ти обикновено искат и нещо за хапване с 
пиенето, което също трябва да се купува и да се приготвя, но за сметка на 
това пък не искат да си тръгнат, когато им свършат парите, нито пък да се 
строполят в несвяст, когато им фраснеш един, за да охладиш страстите им. 
Самият ти също трябва да охлаждаш страстите си, защото бързо научаваш, 
че по-продължителните погледи, които хвърляш на > засуканите 
придружителки на клиентите, неизменно подтикват съответните клиенти 
на свой ред да ти фраснат един. 

Но независимо от състоянието на „1001 кули" и начинаещия Йй съдържател, 
оранжевото слънце на Белегаст изгрява всяка сутрин и то горе-долу от 
една и съща посока, извърта се в червеното небе над огромния град и 
залязва горе-долу в противоположната посока, отмервайки дните. Изтича 
първата ти седмица като кръчмар и е време за финансова равносметка. 
Мини на 55. 


16. 


Повикваш с пръст шефа на стражите и той те доближава с озадачена 
физиономия. 

- Вероятно са пропуснали да ви кажат, господин страж, но това място е под 
специалната протекция на градската стража от Пурпурния квартал - казваш 
и му намигваш. - На специалната цена. 

Той също ти намига, шеговито отдава чест и повежда говедата си навън, 
като пожелава приятен ден на всички присъстващи. Невинно се ухилваш 
на клиентите си, които те гледат смаяно, и продължаваш работата си. 
Мини на 86. 


17. 


Рефлексите ти вземат връх над разума и дясната ти ръка се стрелва напред, 
забивайки юмрука ти в тъмния силует. Крадецът изохква и ловко отскача 
нагоре по стълбите, след което се поколебава за миг и продължава 
отстъплението си. Хукваш след него, но успяваш да го достигнеш чак до 
една от вратите на стаите на втория етаж, а дори и тогава в ръката ти 
остава само черната кърпа, която е увил около главата си. В мрака за миг 
блесват руси коси, после крадецът бързо прекосява стаята и изскача навън 
през отворения прозорец. 

Залостваш прозореца, ругаейки Белегаст и прочутите му жени-крадци 
(защото дребният гъвкав силует несъмнено принадлежеше на една от тях), 
след което слизаш в стаята си на първия етаж и прекарваш остатъка от 
нощта в неспокоен сън. 

Мини на 47. 


18. 


- Имам едно предложение - казваш делово. - Вероятно ти е омръзнало да 
правиш едно и също през всичките тези години, а? Влизате, биете, 
трошите, палите... Не е ли време да внесеш малко разнообразие в живота 
си? 

- Слушам те - подканва те Кинрод, спирайки с ръка отрепките си, готови да 
се втурнат напред. 

- Предлагам ти следното: да се бием само двамата, ги и аз. Ако победиш, 
ще продължите по плана си. Ако аз победя, ще си тръгнете. Какво ще 
кажеш? 

- Звучи ми като голяма глупост - отвръща Кинрод искрено. - Защо ще 
рискувам да ме набиеш, когато сме двадесет срещу един? 

Това те сварва неподготвен: 

- Ами... за да е по-интересно, знам ли? 


- Хубаво - обявява той изведнъж. - Почваме ли? 

- Да - отговаряш, отскачаш пред светкавичната му, но доста неточна атака, 
ритваш го в пищялките, избиваш ножа от ръката му и докопваш един стол 
наблизо. 

Схватката приключва със счупването на стола в главата му. Кинрод се 
срутва на пода и повече не помръдва. Отстъпваш, без да изпускаш 
остатъците от стола: 

- Победих. Спазете вашата част от уговорката, момчета! Отрепките на 
Кинрод се колебаят, местейки погледи от теб към проснатия си главатар, 
но би било прекалено да очакваш от подобни хора да проявят 
спортсменство просто ей-така. Опитаи шанса си: ако числото е четно, 
мини на 58, ако е нечетно, прехвърли се на 68. 


19. 


Парите действително са важно нещо, но не бива да им позволяваш да 
помътняват реалната ти представа за положението на нещата в този и без 
това объркан живот. Мило, подкрепен от двадесет едри мъжаги, така или 
иначе ще вземе каквото поиска, така че май бе по-добре да го дадеш без 
бой. 

Ако изобщо оживееш след наказанието на Сребърните мечки, очаква те 
онова, което можеш да правиш най- добре, и от което мислеше, че си се 
отървал завинаги: старата ти професия. Кратката ти кариера в Белегаст 
доказа, че кръчмарството просто не е твоят занаят. 


КРАЙ 


20. 


В графата „програма" запиши заплатата на мрачния бард: 30 сребърника. 
Честно казано, не направи особено добър избор. Историите му 
действително си имат свой тесен кръг почитатели, но мнозинството от 
клиентите ти или изобщо не ги слушат, или си тръгват от „1001 кули" с 
усещането за развалена вечер. 

Увеличи оценката си за обстановка с 2 и мини на 80. 


21. 


Телмар отвръща на въпроса ти с въпрос: 

- Ще наемаш сграда или смяташ направо да си я купиш? 
Ще купуваш - на 61. 

Ще наемаш - на 71. 


---2-4 


А---- 
---- 


22. 


След кратко лутане из улиците на Пурпурния квартал откриваш „Нощното 
гърне", една абсолютна съборетина с вид на запуснат кокошкарник. 
Вратата е залостена, а надписът над нея е с две грешки. Оглеждаш се и 
започваш да блъскаш по вратата с все сила и реалния риск да събудиш 
целия квартал. Най-сетне иззад прогнилото дърво на портата се показва 
една объркана небръсната физиономия, после и целият съдържател се 
изнизва навън и затваря след себе си, като се подпира на вратата. 

- Мама му стара, вампир ли държиш вътре? - осведомяваш се не особено 
учтиво. 

- А ти кво искаш, а? - избухва той на свой ред. - Хората си почиват! 

- Чух, че тази миризлива дупка се давала под наем. 

- Грешно си чул - изрязва те онзи. - Продавам я цялата и се изнасям от този 
въшлив град! Направо я подарявам, всъщност. Ще ти взема триста 
сребърника за кръчмата и тя ще е твоя за вечни времена, а на някои други 
места по толкова ще ти искат на месец! 

Интересно предложение. 

Ако имаш 300 сребърника и си склонен да купиш „Нощното гърне", 
можеш да го направиш на 72. 

Можеш да се опиташ да убедиш миризливия съдържател да изчака да 
огледаш и някои други места - на 82. 

Или да го зарежеш - на 92. 


23. 


Кръчмарката ти предава ключовете от кръчмата, взема една малка чанта и 
си тръгва. „Двойно дъно" вече е наистина твоя. 

В частта от дневника, озаглавена Кръчма, нанеси следните оценки: 

- обстановка: 4. 

- адрес: 1. 

- лоша слава: |. 

- брой места: 30. 

- наем: 100. 

Графата „програма" засега остава празна. 

Помолваш клиентите си да напуснат и да дойдат пак утре и се заемаш да 
свършиш още нещо. 

Мини на 83. 


24. 


Надвечер, когато слънцето започва да се спуска над западния край на 
необятния Белегаст, вратата на „1001 кули" се отваря с трясък и в кръчмата 
ти влизат двама двуметрови мъжаги, облечени предимно в кожи. Лицата и 


дебелите им вратове са покрити с пот, но дрехите им очевидно са някаква 
униформа и те ги носят с гордост въпреки жегата. Решаваш да запазиш 
спокойствие и продължаваш да лъскаш тезгяха. 

- Ние сме от Сребърните мечки - казва единият от тях, докато другият 
затваря вратата и се подпира с гръб на нея, хвърляйки заплашителни 
погледи из празното помещение. - Вероятно си чувал за нас, така че ще ти 
спестя кървавите подробности. Осигуряваме задължителната за всяка 
кръчма в този квартал охрана срещу известно заплащане. Въпроси? 

- Колко ще плащам? - решаваш се да попиташ накрая. 

- Колкото кажем - изръмжава в отговор мъжагата и другият бегло се 
усмихва. - Други въпроси? 

Май нямаш такива. 

Приемаш „предложението" на 54. 

Разбира се, можеш и да откажеш - на 64. 


295. 


Изведнъж решаваш да се ядосаш. Обикновено помага в такива ситуации. 

- Ами давай тогава, прасе такова! - подканваш мъжагата. 

Той леко се изненадва, после на устните му изгрява зловеща усмивка и 
увитият с парцал юмрук, който вече сравних с буре, се устремява към 
червенокосата ти глава. 

Главата ти, естествено, вече не е там. Сграбчваш прелитащия покрай нея 
юмрук с две ръце и продължаваш движението му, влагайки и цялата си 
собствена инерция в замаха. Рекетьорът тромаво прелита над тезгяха, 
бухва се в отсрещната стена и се изсипва на пода. Успяваш да го ритнеш 
поне три пъти и то все на неприятни места, преди другият да заобиколи 
преградата, после скачаш от другата страна и се отдръпваш, подканвайки 
го с пръст да те последва. Кръвта бучи в ушите ти. 

- Щете смажа - уверява те онзи. 

Ефектът от заплахата се проваля напълно, защото още докато го казва, го 
бухваш със стола, който си напипал с едната си ръка. Добавяш още два-три 
удара към първия и с това на практика схватката приключва. 

Успяваш да извлечеш безжизненото туловище отвън и безцеремонно го 
тръсваш на улицата пред очите на появилите се от нищото зяпачи. Другият 
рекетьор си излиза съвсем сам, когато му посочваш вратата с тежичката 
дръжка на една метла, и те оставя да се почерпиш на спокойствие за 
победата си. 

Не беше зле, но не беше и добре, ако погледнеш по-трезво на нещата - 
Сребърните мечки вероятно стават особено неприятни, когато ги 
раздразниш. Все пак решаваш засега да не се тревожиш за това и си 
наливаш една халба. 

Запиши кодовата дума „свада" и премини на 15. 


26. 


Вероятно вече си се досетил, че стражите са избрали доста лош момент за 
редовната си проверка. Сделката с Телмар, която сключи при вземането на 
заема от него, може да ти излезе през носа и едно сладкодумие може би 
няма да бъде достатъчно... Опитай шанса си: 

ако числото е четно, мини на 66. 

ако е нечетно, отиваш на 76. 


27. 


Крадецът ти хвърля един продължителен поглед и явно решава, че е по- 
добре да си няма работа с теб, защото се извръща ловко като котка и хуква 
обратно нагоре по стълбите. Затичваш се след него, но успяваш да го 
достигнеш чак до една от вратите на стаите на втория етаж, а дори и тогава 
в ръката ти остава само черната кърпа, която е увил около главата си. В 
мрака за миг блесват руси коси, после крадецът бързо прекосява стаята и 
изскача навън през отворения прозорец. 

Залостваш прозореца, ругаейки Белегаст и прочутите му жени-крадци 
(защото дребният гъвкав силует несъмнено принадлежеше на една от тях), 
след което слизаш в стаята си на първия етаж и прекарваш остатъка от 
нощта в неспокоен сън. 

Мини на 47. 


28. 


- Имам едно предложение - казваш делово. - Вероятно ти е омръзнало да 
правиш едно и също през всичките тези години, а? Влизате, биете, 
трошите, палите... Не е ли време да внесеш малко разнообразие в живота 
си? 

- Слушам те - подканвате Кинрод, спирайки с жест на ръката си отрепките 
си, готови да се втурнат напред. 

- Да разхвърлим едни плочки и да видим кой ще бъде по-късметлия. Ако 
спечелиш, продължавате, както си знаете. Ако аз спечеля, ще си тръгнете. 
Какво ще кажеш? 

- Звучи ми доста съмнително - казва неуверено Кинрод. - Откъде накъде да 
го правя? 

Въпросът му те сварва неподготвен: 

- Ами... за да е по-интересно, знам ли? 

- Имаш ли плочки? - казва Кинрод след кратък размисъл. 

Оттук нататък е лесно. На него ужасно му върви, но ти пък си се учил при 
най-добрите играчи и лъжеш като разпран, защото залогът е твърде голям. 
Побеждаваш Кинрод на плочки и той пък взема, че изпълнява своята част 
от уговорката. 


Запостваш вратата след последната отрепка от бандата му и въздъхваш 
облекчено. Размина ти се само със загубата на дузината клиенти, които 
никога повече няма да стъпят в „1001 кули"., 

Мини на 78. 


29. 


Идилията не продължава дълго. „1001 кули" явно се е превърнала в 
истински трън в очите на градската стража от Пурпурния квартал, защото 
отново имаш посещение от петима шишковци, пристегнати в лъскавите си 
метални брони. Някакво присмехулно гласче в главата ти се запитва с 
какво, в името на всички Мъртви богове, ги хранят тия стражи, че 
изглеждат толкова еднакво тлъсти. 

- Дежурна проверка - съобщава небрежно шефът им. - По силата на 
закона... 

- Да бе, знам - прекъсваш го недоволно. - Проверявайте колкото искате. 
Ако оценката ти за лоша слава е четири или повече, това ще е краят на 
играта, защото кръчма, затворена от стражите за неопределено време, не 
става за обект на книга-игра, а нали точно с това се занимаваме в момента. 
Ако е три или по-малко, стражите се разкарват сред порой от 
приглушени ругатни от страна на клиентите ти и „1001 кули" 
продължава съществуването си на 39. 


30. 


Мрачният бард потътря крака навън и на вратата едва не се сблъсква с 
някакъв особено енергичен мъж с лице, покрито с грим и белези, който 
тъкмо влиза. 

- Добър ден, кръчмарю - поздравява те мъжът с усмивка. - Днес наистина 
извади късмет, защото в кръчмата ти пристигна известната по целия свят 
комедиантска трупа „Куклите"! Излез навън, за да ги видиш и да се 
насладиш на уменията им! 

Последваш го на улицата, чешейки се по главата, и там действително има 
цяла трупа облечени в тъмночервени трика мъже и жени с боядисани в 
бяло лица, които по даден от мъжа с белезите знак изиграват няколко 
пантомимни етюда и откъс от една популярна комедия. Около кръчмата 
веднага се образува тълпа. 

- Сам виждаш колко струваме - актьорът ти посочва ръкопляскащите хора. 
- Преведено в парични знаци, това означава сто и петдесет сребърника, за 
да играем една седмица за твоята кръчма. 

Ако решиш да наемеш актьорската трупа, мини на 40. 

Ако не искаш това, прехвърли се на 50. 


31. 


- В днешно време всички изпитваме затруднения, приятелю - благо казва 
Телмар в отговор на молбата ти. - И особено ние, хората от транспортния 
бизнес. 

„Виж ти, какво определение за контрабанда", минава през ума ти. 

- Все повече стоки се легализират от градската управа на Белегаст и сме 
принудени да работим предимно за износ, а не можеш да си представиш с 
какви проблеми е свързано това... 

В края на монолога му едва удържаш очите си отворени, но Телмар най- 
сетне изплюва камъчето: 

- Иначе казано, мога да ти дам най-много двеста сребърника, и то при едно 
условие. 

Двеста сребърника всъщност не са твърде малко. 

- Какво е условието, стара лисицо? 

- Да използвам помещението на кръчмата ти като временен склад за 
стоката си, когато поискам и без предупреждение. 

- С други думи, аз изобщо няма да разбирам, когато държиш нещо 
незаконно при мен, така ли? - осведомяваш се. 

- По това се познава истинският професионалист - усмихва се Телмар 
лукаво. 

Звучи си като бая рисковано занятие за човек, решил да се помири със 
закона, но пък и парите не са за изхвърляне. Решавай: 

ще приемеш заема и условието - на 81. 

или ще откажеш - на 91. 


32. 


Лесно откриваш „Зурлата на Пертик" и оглеждаш кръчмата с умиление: 
помещението свети от чистота и макар в този час да е почти празно, 
отдалеч си личи, че е добро място. Кръчмарят е някакъв доста възрастен 
човек с прилежно пригладена назад бяла коса. 

- Чувам, че търсиш кой да поеме това място - заговаряш го. 

- Така е. Поостарях вече и ми се струва по-лесно да си седя вкъщи и да се 
прехранвам криво-ляво от наема, докато преминат старините ми. 
Всъщност няма да има никакви проблеми с прехранването от този наем, 
дето ти го иска: 100 сребърника като гаранция още сега и по 50 всеки 
месец. 

Ако условията те удовлетворяват, можеш да вземеш „Зурлата на 
Пертик" - на 3. 

А можеш и да помолиш стареца да изчака да се поогледаш още малко - 
на 13. 


33. 


За твое учудване предположението ти е погрешно. 

- Обичам когато се върши работа, да се върши - казва кръчмарката с 
неочаквано твърд глас. - Много ли ти се струва? Тогава ще ти вземам по 
осемдесет сребърника на месец, но ако ще решаваш, решавай и без повече 
увъртания! 

Можеш да вземеш „Двойно дъно" на 4. 

Или да откажеш на 14. 


34. 


Привечер, когато небето постепенно започва да се 
изпълва с обичайния си тъмночервен цвят, вратата на 
„1001 кули" безшумно се отваря и в кръчмата се вмъква 
някакъв дребен смугъл тип с наполовина обръсната 
глава. Цялото му облекло, до кожените ботуши с остър 
връх, е издържано в тъмно- оранжево. 

- Добър вечер - казва той толкова тихо, че се навеждаш 
напред, за да го чуваш. - Идвам от името на Лалетата- 
убиици с предложението да осигурявам охраната на 
новата ти кръчма. 

Оглеждаш го със съмнение и той леко се усмихва: Прав 
си, налагат се някои разяснения. В Пурпурния квартал 
така или иначе ще плащаш за охрана, щом имаш 
кръчма - това е факт. Въпросът дал и има от какво да те 
охранява съответната организация всъщност няма 
никакво значение. Ние, > Лалетата, имаме три 
предимства. дискретност, допълнителни услуги и най-ниската възможна 
цена. Решението си е твое. 

Можеш да приемеш предложението на 74 или да откажеш на 84. 


35. 


Преглъщаш и светкавично съединяваш ушите си с една блестяща усмивка: 
- Майтапя се, бе момчета! Ех, пък и вие - от майтап съвсем не разбирате! 
Погледите им остават все така заплашителни. 

- Ще си платя, къде ще ида - уверяваш ги искрено. - Вие не ме слушайте 
какви ги приказвам, аз като малък съм падал на глава горе-долу по три 
пъти на ден и оттогава нещо не ме бива в приказките. Понеже баща ми 
беше камилар, ще знаете, и като съм бил бебе, ме е слагал между 
гърбиците. А тя камилата бая друса, проклетата, и мине не мине - Буф! - 
изтърся се аз, пък право на главата си... 


- Стига дрънка - срязва те единият. - Ще плащаш ли или не? 
- Ще плащам - отвръщаш съвсем сериозно. - Вие само кажете колко. 
Поне отърва боя. Премини на 54. 


36. 


Предводителят на стражите махва с ръка и подчинените му започват да 
тършуват из помещението и килерите, докато ти се обливаш в студена пот. 
След четвърт час, през който обмисляш маршрути за бягство, опитвайки се 
да си придаваш невинен вид, някой триумфиращо изревава откъм мазето и 
ти става ясно, че Телмар пълноценно е използвал своята част от уговорката 
ви и ти е натресъл някаква незаконна стока. Стражът изхвърчава навън и 
донася на шефа си малка брезентова торбичка, съдържанието на която 
почти докарва последния до екстаз. 

- Хванете го! Окошарете клиентите! Затворете тази противна дупка! В 
името на всички Мъртви богове, това е най-големият пакет с райски прах, 
който съм виждал! 

Стражите му се разтърчават да изпълнят заповедта, а за теб остава 
единствено да ругаеш съдбата си, която постоянно препречва закона на 
пътя на добрите ти намерения. Белегастската тъмница те очаква. 


КРАЙ 


З7. 


Все още си сънен и объркването взема връх над теб. Вместо просто да 
удариш дребничкия крадец с нещо по-тежко, ти отваряш уста да извикаш, 
фигурата в черно се завърта светкавично и последното нещо, което 
виждаш, преди да изгубиш съзнание, е летящия право към главата ти крак. 
Когато се свестяваш, сивата светлина, предшестваща утрото, вече пълзи из 
„1001 кули". Надигаш се, мръщейки лице от болка (ударът ще ти струва 
една точка по- малко в графата „форма") и след кратък оглед откриваш, че 
всичките пари от чекмеджето на тезгяха са изчезнали без следа. (Това са 
половината от всичките ти пари изобщо - отбележи загубата им в 
дневника.) Ако това може да ти послужи като успокоение в случая, поне 
тези, които криеш под дюшека в стаичката си, са непокътнати. 

Яростните ти ругатни поутихват, когато забелязваш рисунката от 
вътрешната страна на вратата. Крадецът е надраскал с въглен нещо като 
птица или дракон с разперени криле, който бълва пламъци от устата си. 
Проклет да е Белегаст и неговите артистични крадци! Както и да е, не 
можеш да направиш нищо. 

Мини на 47. 


38. 


- Имам едно предложение - казваш делово. - Вероятноти е омръзнало да 
правиш едно и също през всичките тези години, а? Влизате, биете, 
трошите, палите... Не е ли време да внесеш малко разнообразие в живота 
си? 

- Слушам те - подканвате Кинрод, спирайки с жест на ръката си отрепките 
си, готови да се втурнат напред. 

- Вчера докарах от най-хубавото южно вино, което може да се намери в 
Белегаст. Бас държа, че мога да изпия от него повече, отколкото ти. 
Бандитите надават възмутен вой, но Кинрод им махва с ръка да млъкнат и 
те оглежда с подновен интерес: 

- Силно се съмнявам в това, добри ми кръчмарю. Пред теб стои човек, 
който не е виждал жива муха от четири години. 

- Нищо не губиш - казваш убедително, подминавайки тази загадъчна 
забележка. - Виното е за сметка на заведението. 

- Донеси го - ухилва се Кинрод. 

Литър по-късно си принуден да признаеш, че Кинрод наистина пие като 
самия Пертик, но пък какъв кръчмар ще си, ако се напиваш преди 
клиентите си, нали така? 

След няколко часа Кинрод ти хвърля един прощален поглед, изпълнен с 
помътняло уважение, и се срутва под масата. Другарите му го изнасят, 
силно впечатлени, и едва когато с олюляване се добираш до вратата ия 
залостваш зад последната отрепка, си позволяваш да въздъхнеш с 
облекчение. Размина ти се само със загубата на дузината клиенти, които 
никога повече няма да стъпят в „1001 кули". 

Мини на 78. 


39. 


Седмицата изтича, без да се случат повече неприятни неща. Кръчмата ти 
става все по-популярна и работата набира скорост, но дали си заслужава да 
я вършиш, ще разберем ейсега. 

Доходите си за седмицата изчисляваш по следната 

формула: 

оценки за (обстановка + адрес - лоша слава) Х 5 + оценка за (брой места)Х1. 
Ако доходите ти за седмицата случайно са под нулата кръчмата 
просто не може излезе на печалба, така че е най-добре да я зарежеш и 
да си направиш друга - т.е., да започнеш играта отначало. 

Ако (а това е доста по-вероятно) са над нулата, прибави ги към 
графата „пари" и продължи на 49. 


40. 


В графата „програма" запиши заплатата на комедиантската трупа 
„Куклите": 150 сребърника 

Размерът й отначало ти се струва астрономически но от ден на ден през 
тази седмица се убеждаваш че актьорите си струват парите. Всеки път, 
когато излязат да играят на улицата, се събира тълпа, която поръчва и пие 
на крак дори когато няма места за всички 

Прибави 50 точки към оценката си за обстановка и се прехвърли на 
80. 


41. 


Явно си улучил любимата тема на Телмар. От потока ругатни и слюнки, 
който започва да се излива от устата му, щом отваряш дума за 
престъпниците, разбираш горе- долу следното: в Пурпурния квартал се 
подвизава някаква жена-крадец на име Яспис, наричаща себе си Жената- 
дракон и специализирана в нощни обири през покрива, и бандата на някой 
си Кинрод Лудия. 

- Предполагам, че прякорът му не е поетическа измислица? - питаш без 
особена надежда. 

- Съвсем не - отвръща мрачно Телмар. - Наистина го хапят кравите и то 
доста яко. Събрал е някакви отрепки и когато му скимне, ги закарва в 
някоя кръчма или дюкян и изпотрошават всичко. Самият Кинрод вече три 
пъти е залавян по описание от градската стража, но го пускат, защото бил 
ненормален и не разбирал какво върши. Дай тогава всички да станем 
ненормални! 

Ако искаш да вземеш пари назаем от Телмар, можеш да го направиш 
на 31. 

В противен случай можеш да му пожелаеш всичко най- хубаво и да си 
ходиш - на 2. 


42. 


Откриваш „Двойно дъно" с известни трудности, защото се намира в дъното 
на една, на пръв поглед, незабележима глуха уличка и с изненада 
установяваш, че е пълно с хора дори и в този час на деня. Повечето от 
клиентите са облечени с тъмнозеленото на търговски моряци и ти се 
досещаш, че това е кръчмата, която са си харесали за „своя", когато 
пребивават в Белегаст. Зад тезгяха стои приятна жена на средна възраст, 
която се усмихва, щом я заговаряш: 

- Чух, че търсите нов съдържател за кръчмата. 


- Правилно си чул - отвръща тя. - Мъжът ми си е намерил хубава работа на 
юги ще се местим да живеем там. 

- И колко й искате? 

- Ами като те гледам, няма нужда да плащаш капаро още сега, така че - сто 
в края на месеца и по още толкова всеки следващ месец. 

Ако наемът те удовлетворява, можеш да получиш „Двойно дъно" на 
23. 

Учтивата кръчмарка вероятно няма да има нищо против да изчака, докато 
се огледаш още малко. Ако това е решението ти, мини на 33. 


43 


Русокосият младеж си тръгва, подрънквайки с внезапно изпълнената си 
кесия, и те оставя във владение на „Морскосиньо" и известно количество 
съмнения. (Не забравяй да отбележиш разхода на 50 сребърника в 
дневника.) Обстановката обаче наистина има успокояващ ефект и след 
малко, решил, че така и няма да се появят клиенти, се заемаш да огледаш 
новата си кръчма с окото на професионалист. 

В частта от дневника, озаглавена Кръчма, нанеси следните оценки: 

- обстановка: 4. 

- адрес: 5. 

- лоша слава: |. 

- брой места: 10. 

- наем: 175. 

Графата „програма" засега остава празна. 

Когато си готов с това, премини на 83. 


44. 


Привечер, когато улиците постепенно започват да се пълнят с народ, в 
„1001 кули" се намъкват двама служители на градската стража. 

- Добър вечер, господа стражи - поздравяваш учтиво. 

- Я го виж ти! - възкликва удивено по-дебелият, докато се настанява на 
една маса. - Хем зелен, хем отворен! Ще донесеш ли по една бира, 
кръчмарю, или само ще ни залъгваш с приказки? 

Наливаш им по една бира, без да се обиждаш, и тръсваш металните халби 
пред тях с такава сила, че пръските обливат лицата им. 

- Слушай какво, отворко... - изръмжава още по-дебелият. 

- С какво мога да ви помогна, господа стражи? - прекъсваш го. 

По-слабият (така излиза) присвива очи и те оглежда с неприязън, после 
отпива от бирата си, примлясква и едва тогава заговаря: 

- Щом отваряш кръчма в Пурпурния квартал, ще плащаш рекет. Това е 
неписан закон в Белегаст. Ние от градската стража просто даваме 


възможност на хората да плащат на нас, вместо на някакви престъпници. 
Разбираш ли, ние пазим сигурността на всички, но на някои - повече. 

- И колко искате за тази услуга? - осведомяваш се. 

- Колкото решим - отсича по-дебелият. 

Можеш да приемеш това „предложение" на 94. 

Или да ги разкараш -на 5. 


45. 


Няма да те тормозя с подробно описание на боя, който отнасяш от двамата 
рекетьори. Така или иначе, целта им не е да те наранят сериозно, а да те 
убедят да им платиш, така че ти се разминава само с два-три избити зъба, 
малко спукана глава и двадесетина синини. После мъжагите се умиряват и 
единият съвсем професионално започва да оглежда помещението, след 
което ти съобщава сумата, която ще трябва да платиш в края на месеца. 

- И ако пак се правиш на интересен... 

- Изобщо нямам такова намерение - уверяваш го. - Считайте, че съм ваш 
клиент. 

Сарказмът ти не е умишлен, но те все пак ти теглят по един шут-за всеки 
случай, преди да се отправят към вратата. Там единият окача малък меден 
герб и подхвърля през рамо, че самото му присъствие там е достатъчно, за 
да разберат всички, че те пазят Сребърните мечки. 

- Те и само мен да погледнат, пак ще го разберат - отбелязваш и мъжагите 
си тръгват, като се смеят гръмогласно. 

Извади две от точките си за форма. После прибави към стойността на 
наема сумата от оценките си за обстановка и адрес, умножен по десет 
(размера на рекета), а в графата за кодови думи запиши „мечка". 
Пооправяш си физиономията, доколкото можеш, и преминаваш на 15. 


46. 


Мини на епизод 6. 


47. 


Следващата вечер неприятностите продължават. В „1001 кули" е заседнала 
някаква шумна компания от търговци, завърнали се от успешно 
пътешествие из Юга, и ти мислено потриваш ръце, представяйки си каква 
сметка ще им поднесеш, когато решат да си ходят. И точно тогава в 
кръчмата с гръм и трясък нахлуват някакви отрепки и без предисловие се 
нахвърлят да бият клиентите ти. 


С комбинацията от оценка за лоша слава от 4 или повече ПЛЮС 
умение за ръкопашен бои или внушителен вид можеш да преминеш на 
57. Иначе те очаква 67. 


48. 


Всичко става точно така, както ти го описа Кинрод, с изключение (слава на 
великия Пертик!) на запалването на кръчмата накрая. Когато приключват 
със забавлението, отрепките му си тръгват и те оставят да пъшкаш на 
дъските на пода и да се опитваш да се изправиш на крака. 

Извади две от точките си за форма и три от тези за обстановка, след 
което можеш да преминеш на 78. 


49. 


Макар безспорно да свързваш двата края, работата все пак не върви така, 
както си очаквал. Прочутият Белегаст с милионите му, вечно жадни за 
забавления жители, прочутият Пурпурен квартал, в който виното се лее 
като река... Имаш право да очакваш повече. Както знаеш, краят на 
седмицата е подходящо време за подобрения, така че започвай: 

- оценката си за обстановка можеш да увеличиш чрез подходящ ремонт на 
сградата и смяна на мебелировката (по 5 сребърника на точка). 

- ако вече не си го направил, можеш да изразходваш 10 сребърника и да 
увеличиш оценката си за адрес с 2 точки, като поставиш табели по 
околните улици, насочващи хората към „1001 кули". 

Когато си готов с това, мини на 59. 


60. 


- Това е прекалено много за мен - свиваш рамене. - 
Съжалявам, но не мога да ви предложа работа. 
Мъжът с белезите те потупва по рамото: 

- Изобщо не се притеснявай за това. Работа винаги 
ще си намерим. 

„Куклите" се отдалечават по улицата, следвани от 
веселата тълпа, и те оставят с чувството, че си 
останал съвсем сам. 

Късно следобед това чувство е разсеяно в миг от 
влязлата в „1001 кули" млада жена. Смуглото й лице 
е едно от най-красивите, които си виждал, а 
лъскавата й черна коса свободно пада по гърба й 
почти до петите. 


- Собственикът на „Хиляда и една кули" е на твоите услуги - покланяш се 
леко, за да привлечеш вниманието Й. 

- По-скоро аз бих могла да бъда на неговите - усмихва се тя. - Веща съм в 
екзотичните танци и си търся работа. 

- Хм... - потъркваш брадичката си. - Какво представляват тези танци? 
Имаш ли нужда от музика или нещо подобно... 

- Щети покажа - казва танцьорката ентусиазирано и захвърля наметалото 
си, измъквайки отнякъде малка сребърна флейта. 

Няколко минути от танца й те убеждават, че тя определено ще има успех 
сред мъжката половина от клиентите ти - а всъщност мъжете в кръчмата 
обикновено са доста повече от половината. 

- За колко мога да те наема, красавице? - осведомяваш се предпазливо. 

- Петдесет сребърника седмично. 

Дори и цената й е хубава. 

Ако решиш да я вземеш, мини на 60. 

Ако не искаш, се прехвърли на 70. 


51. 


От разказа на Телмар става ясно, че рекетьорските организации в 
Пурпурния квартал са три: тази на Лалетата-убийци, Сребърните мечки и, 
както става обикновено, местната градска стража. Лалетата-убийци 
обикновено вземат под попечителството си по-дребните търговци и 
занаятчии, действат в сянка и са по-надеждни, когато трябва да натопят 
някого, отколкото когато трябва да го защитят. Сребърните мечки 
използват служители с размерите и характера на носорог и вземат повече 
пари от всички останали, но пък наистина държат на своята част от 
сделката и са готови да влязат в улична война, за да защитят клиентите си. 
Градската стража, която в Белегаст (както впрочем и навсякъде) не върши 
никаква работа, е по-склонна да размърда бронирания си задник, ако 
съответният гражданин добави нещо от себе си към заплатите на 
войниците. 

- А не мога ли просто да не плащам на никого? - питаш, без да се надяваш 
на положителен отговор. 

- Съмнявам се - свива устни Телмар. - Те сами ще те потърсят. 

Ако искаш да вземеш пари назаем от Телмар, можеш да го направиш 
на 31. 

В противен случай можеш да му пожелаеш всичко най-хубаво и да си 
ходиш - на 2. 


62. 


Откриваш „Морскосиньо" почти веднага, защото заведението се намира на 
самия централен площад на Пурпурния квартал. Помещението е доста 
малко и е обзаведено с истински артистичен вкус, доколкото изобщо 
разбираш от тези неща. По стените, боядисани в преливащи се оттенъци на 
бледосиньото и виолетовото, са окачени множество картини, нарисувани с 
въглен. Зад тезгяха стои млад мъж с дълга руса коса и скучаеща 
физиономия. 

- Пътува ми се, мой човек - отвръща той на въпроса ти. - Иначе никога не 
бих зарязал това местенце, където съм прекарал толкова приятни часове. 
Но Белегаст, колкото и да е огромен, вече ми се струва тесен. 

Очевидно хлапакът е планирал пътуването си доста амбициозно, защото ти 
иска 50 сребърника още сега като гаранция и по още цели 175 сребърника 
всеки месец. 

Ако си склонен да вземеш „Морскосиньо" при тези условия, можеш да 
го направиш на 43. 

Ако искаш да се поогледаш още малко, очаква те епизод 53. 


53. 


Младежът свива рамене: 

- Толкова време не съм тръгнал да обикалям света, час или два нямат чак 
такова значение. 

Кимваш за довиждане и излизаш навън, примижавайки на ярката слънчева 
светлина. Върни се на епизод 12 за нов избор. 


94. 


Щом веднъж показваш на мъжагите, че нямаш абсолютно никакво 
намерение да им се противопоставяш, те се поотпускат и приемат халбите 
бира, които им поднасяш за сметка на заведението. Изслушваш няколко 
истории от рекетьорското ежедневие, в които майтапът е за сметка на 
собствениците на магазини и кръчми, след което единият внимателно 
оглежда кръчмата ти и ти съобщава сумата, която ще трябва да платиш в 
края на месеца. На излизане хората от Сребърните мечки окачат над 
вратата от вътрешната страна малък меден герб и те уверяват, че самото му 
присъствие там е достатъчно, за да предпази „1001 кули" от посегателства. 
Увеличи стойността на наема за помещението със сбора от оценките си за 
обстановка и адрес, умножен по десет (размера на рекета), а в графата за 
кодови думи запиши „мечка". След това премини на 15. 


95. 


Доходите си за седмицата ще изчислиш по следната формула: 

оценки за (обстановка + адрес -- лоша слава) Х3 + оценка за (брой места) 
Х1. 

Ако доходите ти за седмицата са по-малко от нула, това е краят на играта - 
съгласи се, че няма никакъв смисъл да въртиш едно губещо предприятие. 
Както и да е, това е почти невъзможно. Ако са над нулата, прибави 
сумата към графата „пари" и продължи на 65. 


56. 


- Чувал съм отвратителни неща за тази дупка - осведомява те ледено 
шефът на стражите, без да обръща внимание на халбата бира, с която се 
опитваш да го заглавикаш. - И смятам да я затворя за неопределено време 
още днес. 

Стомахът ти се обръща. 

- Не бихте могли да го направите, господа стражи! - надаваш вой. - Тази 
кръчма изхранва две семейства! 

- Глупости - отсича стражът. - Нали те проверихме, преди да тръгнем за 
насам. Пришълците в Белегаст са най-полезни за града, когато работят в 
тъмницата. 

Повечето от клиентите ти започват да се придвижват към вратата с 
невинни физиономии. Облива те студена пот. Нима кариерата ти на 
кръчмар ще завърши по този безславен начин? 

- Окошарете го! - заповядва стражът на подчинените си. - И сложете един 
катинар на вратата, когато излизате! 

Стражите му се разтърчават да изпълнят заповедта, а на теб ти остава 
единствено да ругаеш съдбата си, която неизменно препречва закона на 
пътя на добрите ти намерения. Белегастката тъмница те очаква. 


КРАЙ 


57. 


Веднага се досещаш, че си имаш работа с кошмара на всички кръчмари - 
тайфата на Кинрод Лудия. Този ненормалник поне веднъж месечно събира 
най-големите отрепки на Белегаст и за една нощ опустошава Пурпурния 
квартал, като изпотрошава всяка кръчма или странноприемница, в която 
влезе. 

Само дето този път е сбъркал адреса. В „1001 кули" се събират хора, които 
само си търсят с кого да се сбият, а и ти не им отстъпваш в ролята си на 
разярен и опасен съдържател. След няколко шумни минути бандитите на 


Кинрод са изхвърлени на улицата със средни телесни повреди, а ти си 
принуден да се бръкнеш за пет сребърника (не забравяй да отразиш това в 
дневника), за да спонсорираш пиянското празненство, ознаменуващо 
победата. 

Мини на 78. 


98. 


След няколко секунди напрегната тишина бандитите на Кинрод решават да 
продължат без него и се нахвърлят отгоре ти с дивашки крясъци, след 
което се заемат с мебелировката. Когато приключват със забавлението, 
отрепките си тръгват, отнасяйки главатаря си на ръце, и те оставят да 
пъшкаш на дъските на пода, опитвайки се да се изправиш на крака. 

Извади две от точките си за форма и три от тези за обстановка, след 
което можеш да преминеш на 78. 


99. 


Лошата слава на кръчмата ти също е фактор в определянето на размера на 
печалбата, както и сам си забелязал. Това, което още не знаеш е, че лошата 
слава също е нещо, подлежащо на промяна. 

Можеш да използваш точките си за слухове и/или връзки, за да създадеш 
по-добро име на „1001 кули" по следния начин: една изразходвана точка от 
тези категории се равнява на една точка лоша слава по-малко. 

След това премини на 69. 


60. 


В графата „програма" запиши заплатата на екзотичната танцьорка: 50 
сребърника. 

Може да се каже, че си доста доволен от решението си. Кръчмата ти всяка 
вечер се пълни с мъже, които със зяпнала уста.следят танца на момичето и 
гасят страстите си в големи количества пиво. 

Прибави 20 точки към оценката си за обстановка и се прехвърли на 
80. 


61. 


- В зависимост от състоянието на сградите цените се движат от 
непоносими до идиотски високи - отвръща Телмар скептично. - Не мисля, 
че ще можеш да си позволиш да купиш цяла кръчма в Пурпурния квартал, 
стари приятелю. 

Цъкаш угрижено с език още известно време и точно преди да се наканиш 
да си ходиш, се сещаш за още нещо: 

ако искаш да вземеш пари назаем от Телмар, можеш да го направиш 
на 31. 

В противен случай не ти остава нищо друго, освен да му пожелаеш 
всичко най-хубаво и да си тръгнеш - на 2. 


62. 


„Куцото пиле" е едно бая голямо кръчмище, вероятно заело сградата на 
бивша корабостроителница. В заведението има доста хора за този час, но 
тази кръчма определено не е място за влюбени двойки: повечето от хората 
по масите имат откровено хулигански вид. На лявото рамо на поне 
половината от тях забелязваш навито конопено въже, знак и основен 
инструмент на кастата на хамалите. 

- Кво? - едрият кръчмар с посплескан нос се мъчи да надвика шума в 
помещението. - Искаш да го вземеш ли? 

Отказваш се да говориш и кимваш. 

- Сто сребърника още сега и по петдесет всеки месец! - изревава той и 
хуква да разтървава някакви типове в другия край на тезгяха, които се 
мъчат да се докопат за гушите. 

Ако се виждаш като собственик на „Куцото пиле", можеш да го 
вземеш на 63. 

Ако ти се иска да огледаш и някои други места, мини на 73. 


63. 


Кесията на грубия кръчмар се изпълва със 100 сребърника (не забравяй да 
отразиш този разход в дневника) и той ти прави една услуга на прощаване, 
като изкарва с ругатни и ритници клиентите си навън, за да те остави сам в 
новото ти владение. Опитваш се да не се поддаваш на опасенията си и 
оглеждаш помещението с окото на професионалист. 

В частта от дневника, озаглавена Кръчма, нанеси следните оценки: 

- обстановка: 2. 

- адрес: 2. 

- лоша слава: 5. 

- брой места: 50. 


- наем: 50. 
Графата „програма" засега остава празна. 
Когато си готов, премини на 83. 


64. 


- А какво ще стане, ако откажа да платя? - питаш хладно. 

Мъжагите се приближават по-близо до тезгяха и те измерват с 
недоброжелателни погледи. 

- Ами ще те сгърбим от бой - отговаря единият. 

Дори и без помощта на колегата си рекетьорът изглежда напълно способен 
да го направи. Стомахът ти се свива на топка, когато той с рязко движение 
изтръгва парцала от ръката ти и бавно и стегнато го навива около пестника 
си, голям като буре. 

Ако имаш умението ръкопашен бой, можеш да преминеш на 25. 

Ако имаш сладкодумие, отиваш на 35. 

Иначе те очаква епизод 45. 


65. 


Неделя е традиционният почивен ден на кръчмарите. Уморени от цяла 
седмица работа и пиене до среднощ, в неделя жителите на Белегаст спят до 
късен следобед, а след богатата закуско-обедо-вечеря, която си приготвят, 
когато се събудят, те отиват на поклонение в гигантския храм на Мъртвите 
богове: единствените божества, които са се навили да покровителстват 
този град на края на света. Само най-големите отрепки и утайки си 
позволяват да отидат на кръчма в неделя, а „1001 кули" не е място за 
такива, така че в неделя вечер си съвсем свободен. 

Може би ще попиташ защо няма да отидеш в храма на Мъртвите богове 
като всички останали. Ами защото си кръчмар, а кръчмарите не са като 
всички останали. Кръчмарите се кланят единствено на своя бог, богът на 
пивото Пертик, изобразяван като пияна свиня, и го правят всяка вечер по 
своя си особен начин: като гледат да изпратят колкото може повече 
заблудени души в неговите райски владения. 

Разказах ти всичко това, за да стане ясно защо неделя е особено подходящ 
ден за някакви подобрения и нововъведения в кръчмата ти, ако имаш 
намерение да правиш такива. 

Можеш, например, да платиш за ремонт на сградата и декорация на 
помещението, което ще увеличи оценката ти за обстановка (по 5 
сребърника на точка). 

Ако мислиш, че оценката ти за адрес е ниска, можеш да я увеличиш с две 
точки (срещу 10 сребърника), като поставиш указателни табели по 
околните улици, помагащи на хората да намират кръчмата ти. 


И в двата случая оценките ти нямат горна граница, т.е. можеш да ги 
повишаваш, колкото искаш - разбира се, в рамките на финансовите си 
възможности. 

Когато си готов, премини на 75. 


66. 


- В името на всички Мъртви богове и великия Пертик, какъв горещ ден! - 
въздъхваш. - Дали уважаемите господа стражи ще приемат по една ледена 
бира за сметка на заведението? 

Стражите започват да кимат усърдно, но шефът им остава непреклонен: 

- Първо да си свършат работата. Претърсете добре това място, докато аз си 
пия бирата! 

Ръцете ти леко треперят, но той като че ли не забелязва това, докато му 
подаваш халбата. 

Мини на 36. 


67. 


Ако имаш кодовата дума „мечка", премини на 77. 
В противен случаи отиваш на 87. 


68. 


След няколко секунди напрегната тишина бандитите на Кинрод вдигат 
главатаря си на ръце и се изнасят, хвърляйки ти изпълнени с омраза 
погледи. Позволяваш си да въздъхнеш с облекчение едва когато залостваш 
вратата след последната отрепка. Размина ти се единствено със загубата на 
дузината клиенти, които никога повече няма да стъпят в ,„ 1001 кули". 
Мини на 78. 


69. 


В Белегаст лятото е в разгара си. Би било чудесно да изкараш няколко маси 
навън, направо на улицата, където хората да консумират напитките ти на 
хладно, но градската управа е доста строга по този въпрос. Чиновниците на 
кмета очевидно са наясно с това, колко големи печалби носят подобни 
нововъведения, защото искат невероятни такси, за да ги узаконят. 

Има два начина да увеличиш броя на местата в кръчмата: 

- като платиш по 5 сребърника за всяко място. 

- като използваш връзките си, за да си извадиш разрешение за това (една 
точка за връзки ти осигурява 10 места). 

Прибави новите места в графата „брои места" и премини на 79. 


70. 


Момичето си тръгва с изражение на леко огорчение и за твое 
разочарование до вечерта повече не идва никой артист, търсещ работа. В 
летни условия и при конкуренцията на останалите кръчми, липсата на 
програма в „1001 кули" на практика означава намаляване на оценката ти за 
обстановка с десет точки. 

Можеш да предотвратиш това трагично събитие, ако имаш поне една точка 
в графата „връзки": ще я използваш, за да откриеш в Белегаст някой от 
хората, които минаха днес през кръчмата ти, и да го привлечеш на работа. 
Роланд можеш да наемеш на 99, мрачния бард - на 20, актьорската 
трупа - на 40, а екзотичната танцьорка - на 60. 

Ако нямаш точка за връзки или не желаеш в кръчмата ти да има 
програма, намали с 10 точки оценката за обстановка и премини на 80. 


71. 


- В зависимост от обстановката и мястото, на което се намира кръчмата, 
наемите са от петдесет до около сто и петдесет сребърника на месец - 
отвръща Телмар след кратък размисъл. 

Звучи реалистично. Не ти остава нищо друго, освен да поцъкаш малко с 
език и да си тръгнеш, освен ако не искаш да вземеш пари назаем от 
Телмар. 

Можеш да вземеш заем на 31. 

А да си тръгнеш - на 2. 


72. 


Броиш 300 сребърника на бившия собственик на „Нощното гърне" (не 
забравяй да отразиш това в дневника) и той се измита незабавно и с 
усмивка, от която те побиват тръпки. После бутваш прогнилата врата и 
влизаш в новото си. владение. 

Подът на помещението е заринат с мръсотия, а прозорците са толкова 
мръсни, че отначало дори не забелязваш десетките хлебарки, които се 
гонят по стените. На една от масите спи някакъв забравен пияница и 
хъркането му отеква в тавана с изпопадала мазилка. Ако искаш някой 
изобщо да влезе в тази дупка, ще падне голямо чистене. 

В частта от дневника, озаглавена Кръчма, нанеси следните оценки: 

- обстановка: 1. 

- адрес: 2. 

- лоша слава: 3. 

- брой места: 20. 

- наем: (0. 


Графата „програма" засега остава празна. 
Когато си готов, премини на 83. 


73. 


- Кво? Да те чакам?! - извиква кръчмарят и врявата в „Куцото пиле" 
утихва, а към теб се отправят повече мътни погледи, отколкото би искал. 
Измънкваш нещо в отговор. 

- ЧУПКАТА!!! - изревава онзи и ти неволно правиш крачка назад. - И не се 
връщай, щото жив няма да излезеш! 

Едва ли би могъл да го формулира по-ясно. Запомни, че „Куцото пиле" 
излиза от списъка с възможностите ти, и се върни на 12, за да 
направиш нов избор. 


74. 


- Ами давай - въздъхваш след няколко секунди размисъл. - Щом ще 
плащам така и така... 

Той внимателно оглежда помещението и ти съобщава сумата, която ще 
трябва да заплатиш в края на месеца. Звучи съвсем прилично. 

- Спомена нещо за допълнителни услуги - напомняш му. 

- Точно така - кимва човекът в оранжево. - Използваме доста голяма част 
от парите си, за да смазваме механизмите на градската власт, което за 
хората като теб означава, че могат да разчитат на съдействие, ако нещо се 
оплеска. 

Тази мъглява формулировка за теб означава, че можеш да си прибавиш 
една точка в графата „връзки". 

Лалето-убиец ти пожелава приятен ден, след което се отправя към вратата 
и ловко измъква кинжал от единия си ръкав. Острието описва сложна 
фигура по стената отляво на вратата и все така мълниеносно потъва 
обратно в скритата си ножница. 

- Знакът на организацията ни би трябвало да е достатъчен, за да държи 
неприятностите далеч от тази врата - обяснява рекетьорът с достойнство и 
безшумно затваря въпросната врата зад гърба си. 

Увеличи стойността на наема за помещението със сбора от оценките си за 
обстановка и адрес, умножен по две (размера на рекета), а в графата за 
кодови думи запиши „лале". След това премини на 15. 


795. 


Втората седмица от съществуването на „1001 кули" се очертава като 
истинско изпитание за съдържателя й, ако се вярва на старата поговорка, 


че денят се познава от утрото. Още на първия ден сутринта в кръчмата 
нахълт- ва цял отряд на градската стража и се разгръща в боен ред пред 
мътните погледи на по-ранобудните ти постоянни клиенти, пропускайки 
предводителя напред. 

- Проверка - съобщава той безстрастно. - По силата на закона имаме право 
на обиск във всички кръчми на територията на Пурпурния квартал толкова 
често, колкото намерим за добре. 

Провери какво имаш в дневника си (в този ред): 

- ако имаш кодовата дума „таралеж", отиваш на 85. 

- ако оценката ти за лоша слава превишава четири, очаква те 95. 

Ако случайно си чист, мини на 6. 


76. 


- В името на всички Мъртви богове и великия Пертик, какъв горещ ден! - 
въздъхваш. - Дали уважаемите господа стражи ще приемат по една ледена 
бира за сметка на заведението? 

Стражите започват да кимат усърдно, но шефът им все още се мръщи, 
придавайки си важност. 

- На господин предводителя на стражата, естествено, се полагат две бири, 
тъй като и отговорностите му са двойно по-големи! - добавяш набързо. 
Пълните му устни се разтеглят в усмивка противно на волята му и той се 
отпуска на един стол, като въздъхва: 

- Прав си, кръчмарю. Всяко лято става все по-горещо... Ами че седнете бе, 
идиоти, човекът ви кани! 

Разтърчаваш се да донесеш бира на всички и с крайчеца на окото си 
забелязваш, че другите ти клиенти с невинни физиономии се изнасят от 
кръчмата, внезапно изпълнила се с толкова много стражи. 

След близо два часа стражите си тръгват, като се потупват с дрънчене по 
раменете и пеят стари градски песни, като така и не се сещат да направят 
проверката си. И по-добре. 

Мини на 86. 


77. 


Веднага се досещаш, че си имаш работа с кошмара на всички кръчмари - 
тайфата на Кинрод Лудия. Този ненормалник поне веднъж месечно събира 
най-големите отрепки на Белегаст и за една нощ опустошава Пурпурния 
квартал, като изпотрошава всяка кръчма или странноприемница, в която 
влезе. 

Само дето този път е сбъркал адреса. Парите, дето ги даваш на Сребърните 
мечки, явно не отиват на вятъра, защото Кинрод още не е успял да си 


отвори устата, когато в „1001 кули" делово влизат десетина яки мъжаги, 
облечени в кожи и стискащи дебели метални палки в ръцете си. 

Неравната битка приключва за по-мапко от минута с изхвърлянето на 
Кинрод и хората му на улицата със средни телесни повреди. Шефът на 
мъжагите ти кимва колегиално и ги повежда навън, а ти си принуден 
веднага да се разгичаш, за да напоиш притеснените си гости с нови 
количества алкохол, преди да са решили да си тръгнат. 

Мини на 78. 


78. 


Посещаемостта на следващата вечер искрено те изненадва. „1001 кули" 
отново се изпълва с жадни хора, въпреки снощните изпълнения на Кинрод 
Лудия и бандата му. 

Ако случайно имаш кодовата дума „свада", премини на 88. 

Ако я нямаш, отиваш на 98. 


79. 


Следващата работна седмица отлита неусетно с вече придобитите ти 
навици и умения на кръчмар и ти се струва, че нещата отиват на по-добро. 
Да видим дали е така: 

Доходите ти са равни на: 

оценките за (обстановка + адрес -- лоша слава) Х 5 + оценката за (брой 
места) Х |. 

Вече знаеш какво става, ако доходите ти останат под границата на нулата, 
така че няма какво да ти обяснявам защо играта ще свърши дотук. 

Ако обаче са над нулата (а те би трябвало да са), прибави ги към 
графата „пари" и продължи на 89. 


80. 


В края на тази седмица свършва първият ти месец като съдържател на 
„1001 кули". 

Доходите си за седмицата ще изчислиш по обичайния начин: 

оценките за (обстановка + адрес - лоша слава) Х 5 + оценката за (брой 
места) Х |. 

След това прибави полученото число към това, което имаш в графата 
„пари", и извади от сумата им сбора на числата, записани в графите „наем" 
и „програма". 

Получаваш сумата, която си успял да изкараш от кръчмата през първия 
месец. 


Ако е по-малка от 50 сребърника, мини на 90. 
Ако е точно 50 сребърника или повече, прехвърли се на 100. 


81 


Разгледай Дневника към Част Първа в началото на книгата. В графата 
„пари" прибави 200, а в графата „заеми" попълни също 200. В графата 
„кодови думи" запиши думата „гаралеж" (има се предвид онзи, дето стои в 
гащите). 

След като вземаш заема, се сбогуваш приятелски с Телмар с обещанието 
да му върнеш парите в края на месеца, и напускаш къщата му. 

Мини на 2. 


82. 


Щом го помолваш да изчака, той едва не подскача във въздуха и ужасно 
притеснено те уведомява, че цената току-що е паднала на 250 сребърника, 
но това е окончателното му предложение. Грябва да решиш сега. 
Приемаш - на 93. 

Отказваш - на 92. 


83. 


След като завършваш табелата, я окачваш над вратата и отстъпваш назад, 
разглеждайки я с оправдана гордост. Каквото и да е било старото име на 
кръчмата ти, то вече е в миналото. В миналото са и всичките ти опасения, 


че никога няма да успееш да се задържиш в един град повече от две 
седмици, без да те подгони стражата - поне засега. 
На табелата пише: 


Влизаш обратно в кръчмата и хващаш парцала, за да се заемеш с това, 
което са вършили преди теб десетки поколения кръчмари: да бършеш 
тезгяха от скука. 

Опитай шанса си: 

1 или 2- мини на 24. 

З или 4 - на 34. 

5 или б - на 44. 


84. 


- Мисля, че все пак ще откажа - казваш след няколко секунди размисъл. 

- Твоя си работа - човекът в оранжево свива рамене и тръгва да си ходи. - 
Твоя си загуба, ако трябва да бъда по-точен... 

Вратата безшумно се затваря зад гърба му и ти оставаш загледан в нея, 
изпълнен с песимистични предположения. 

Опитай шанса си: 

ако числото е четно, отиваш на 24. 

ако е нечетно, очаква те 44. 


85. 


Лоша работа. 

Ако имаш кодовата дума „шлем", можеш да преминеш на 16. 
Ако сред уменията ти има сладкодумие, мини на 6. 

Ако не можеш да се похвалиш с нито едно от двете, очаква те 36. 


86. 


Както обикновено, затваряш доста след полунощ и решаваш да оставиш 
сметките за деня за другата сутрин. Затьтряш се в стаята си, просваш се на 
леглото направо с дрехите и заспиваш като пън. 

Два кошмара по-късно мътната пелена на съня се надига, за да допусне до 
слуха ти някакво подозрително стържене откъм покрива. Отваряш очи в 
тъмното, но, естествено, не виждаш нищо... 

Ако имаш кодовата дума „лале", мини на 96. 

В противен случай се прехвърли на 7. 


87. 


Веднага се досещаш, че си имаш работа с кошмара на всички, кръчмари - 
тайфата на Кинрод Лудия. Този ненормалник поне веднъж месечно събира 
най-големите отрепки на Белегаст и за една нощ опустошава Пурпурния 


квартал, като изпотрошава всяка кръчма или странноприемница, в която 
влезе. 

Бандитите с крясъци се нахвърлят върху паникьосаните търговци, 
награбват ги за яките и ги изхвърлят навън с ритници по задните части. За 
по-малко от минута в „1001 кули" оставате само ти и хората на Кинрод, 
които насядат по масите и започват да те гледат недружелюбно. (Отбележи 
в дневника си, че нападението над клиентите увеличава оценката ти за 
лоша слава с едно.) 

После напред излиза и самият Кинрод, отваря устата си, пълна с изгнили 
зъби, и казва: 

- Добър вечер, уважаеми кръчмарю. 

Ако имаш внушителен вид, мини на 97. 

Ако не можеш да се похвалиш с подобно нещо, отиваш на 8. 


88. 


Едва не изтърваш таблата, която носиш, когато вратата се отваря с трясък, 
изскачайки от пантите си. Надявам се, не си си мислел, че схватката ти с 
двамата рекетьори от Сребърните мечки ще остане безнаказана, защото 
иначе би останал много неприятно изненадан от двадесетимата мъжаги, 
облечени в кожи и носещи внушителни метални палки, които нахълтват в 
„1001 кули". 

- По-добре ще е за вас да се махате - обръща се предводителят на групата 
към хората по масите. - За този тук може би ще ни трябва малко повече 
пространство. 

Клиентите послушно се изнасят. Някакво присмехулно гласче в главата ти 
отбелязва, че това започва да им става навик. (Отбележи в дневника си още 
една точка за лоша слава.) 

- Казвам се Мило - съобщава ти мъжагата с басовия си глас. - От две 
години съм шеф на Сребърните мечки в този град. Слушай ме внимателно, 
защото няма да повтарям. Ясно? 

- Ясно - отвръщаш. Какво друго ти остава? 

- Глобата за противопоставяне на организацията ни е смърт, но тъй като си 
нов в този град, съм готов да направя компромис. Ще конфискуваме 
всички пари, с които разполагаш, и ще забравим за случилото се. 

Не би могъл да се изрази по-ясно, дори да го искаше, пустият му Мило. Е? 
Даваш им всичките си налични пари (т.е. записаните в графата 
„пари" на дневника) - над. 

Отказваш да направиш подобно нещо - на 19. 


89. 


Наближава средата на лятото. По силата на една многовековна традиция 
тогава жителите на Белегаст масово напускат града, търсейки прохлада в 
по-малките градчета, пръснати из тундрата по-на юг. (Ако обичаш, не 
питай как така по-на юг е по-хладно. Белегаст се слави и с по-странни 
неща.) Горе-долу по същото време всички собственици на кръчми започват 
да си скубят косите, опитвайки се да измислят начин търговията им да не 
замре дотолкова, че наесен изобщо да не могат да я продължат. По- 
старите и опитни кръчмари наемат помещения в гореспоменатите малки 
градчета и отпътуват заедно с клиентите си, но в самото начало на 
кариерата си не можеш да си позволиш подобно нещо. За щастие на такива 
като теб пак по същото време друмищата на човешките империи се 
изпълват с пътуващи хора на изкуството: музиканти, танцьори, фокусници, 
гълтачи на огньове и други подобни, които си търсят работа за през лятото. 
Мнозина от тях се озовават в Белегаст и може би не е лоша идея да наемеш 
някого, за да забавлява клиентите ти. и да помага на търговията. 


Едва-що си достигнал до този извод (а това става на 
сутринта на първия ден на последната седмица от 
първия ти месец като белегастски кръчмар), в „1001 
кули" влиза един рус младеж и възторжено поздравява 
малкото посетители. Дрехите му са изключително 
шарени и то в такава комбинация от цветове, сякаш 
създадена нарочно, за да дразни по-чувствителното око, 
жълтите му ботуши са поръбени с медни звънчета, а 
през рамо носи окъсан вързоп и малка сребърна арфа. 

- Привет и на теб, кръчмарю! - обръща се младежът към 
теб със звънък глас. - Името ми е Роланд и мога да се 
опиша като способен бард, търсещ работа. 

- Какво можеш да правиш? 

- Умело разказвам весели анекдоти и подрънквам на 
това чудо - той небрежно посочва с палец арфата си. - 
Обичайната ми заплата е петдесет сребърника седмично. 
Ако решиш да наемеш Роланд, мини на 99. 

Ако решиш да изчакаш други предложения, прехвърли се на 10. 


90. 


Изводът, който се налага, е следният: или в Белегаст не ти върви, или 
изобщо не ставаш за кръчмар. За толкова пари не си заслужава да се 
мъчиш зад тезгяха по цяла нощ и ти добре знаеш това. 


Напускаш града и отново се заемаш със стария си занаят, в който си 
значително по-добър и към който тържествено се бе заклел да не се 
връщаш. 
А кой знае? Може би някой ден след година-две ще решиш да опиташ 
ОТНОВО... 


КРАЙ 


91. 


Отказваш се от идеята си да вземеш пари назаем от Телмар с довода, че не 
би желал да се обвързваш финансово с когото и да е и особено с 
приятелите си. 

- Прав си - кимва старият контрабандист, разглеждайки те изучаващо. - 
Всеки има право да живее собствения си живот. 

Сбогувате се приятелски и ти ставаш да си ходиш. 


Мини на 2. 

92. 
- И свинска пръдня не давам за тази миризлива лисичина - доверяваш на 
кръчмаря. 


Той ти отвръща с нещо също толкова възпитано и ти с достойнство му 
обръщаш гръб и продължаваш нататък по улицата. Вратата на „Нощното 
гърне" се затръшва зад тед. 

Върни се на епизод 12 за нов избор. 


93. 


Броиш 250 сребърника на бившия собственик на „Нощното гърне" (не 
забравяй да отразиш това в дневника) и той се измита незабавно и с 
усмивка, от която те побиват тръпки. После бутваш прогнилата врата и 
влизаш в новото си владение. 

Подът на помещението е заринат с мръсотия, а прозорците са толкова 
мръсни, че отначало дори не забелязваш десетките хлебарки, които се 
гонят по стените. На една от масите спи някакъв забравен пияница и 
хъркането му отеква в тавана с изпопадала мазилка. Ако искаш някой 
изобщо да влезе в тази дупка, ще падне голямо чистене. 

В частта от дневника, озаглавена Кръчма, нанеси следните оценки: 

- обстановка: 1. 

- адрес: 2. 

- лоша слава: 3. 


- брой места: 20. 

- наем: (0. 

Графата „програма" засега остава празна. 
Когато си готов, премини на 83. 


94. 


- Хубаво - съгласяваш се накрая. - Щом такава е системата... 

- Такава е - отсича по-дебелият. - И сам ще се убедиш, че си е много 
хубава... Я, бирата ми е свършила! 

Докато отново пълниш халбата на стража, колегата му внимателно 
оглежда помещението и накрая ти съобщава сумата, която ще трябва да 
платиш в края на месеца. Решаваш да не роптаеш и повеждаш разговор на 
по-общи теми със стражите, които стават все по-приказливи с всяка нова 
хапба бира. Само след половин час вече си доста добре запознат с всичко, 
което става в този район на Белегаст (прибави една точка в графата 
„слухове"). След още половин стражите решават да си тръгват, защото 
„имали и друга работа", и поемат към вратата с олюляване и подрънкване 
на брони. 

- А как ще разберат лошите, че съм под ваша протекция? - подвикваш след 
тях. 

- Про... какво? - казва по-дебелият. 

- Ще разберат - уверява те още по-дебелият. - Градската стража няма 
грешка. 

Вратата се затръшва зад гърба им и ти дава възможност да кажеш някои 
неща по адрес на градската стража, които си си подготвил още от 
влизането им. 

Увеличи стойността на наема за помещението със сбора от оценките си за 
обстановка и адрес, умножен по пет (размера на рекета), а в графата за 
кодови думи запиши „шлем". След това мини на 15. 


95. 


Лошата слава е нещо, към което градската стража се отнася с особена 
антипатия. Провери шанса си: 

ако числото е три или по-малко, мини на 46. 

ако е четири или повече, отиваш на 56. 


96. 


Подозрителният шум утихва веднага и умората ти взема връх над 
опасенията, като отново те събаря в странното царство на сънищата. 

Едва когато на сутринта, докато се прозяваш из кръчмата и я подготвяш за 
новия ден откриваш странната рисунка от вътрешната страна на вратата, се 
сещаш за нощните събития. Някой е надраскал с въглен на дървото нещо 
като птица или дракон с разперени криле, който бълва пламъци пред себе 
си. Нищо не липсва обаче, така че решаваш да забравиш за това и 
изтриваш рисунката с мокър парцал от вратата, а малко по-късно (без 
помощта на парцал) и от паметта си. 

Мини на 47. 


97. 


- Вероятно си чувал за мен - продължава предводителят на бандитите с 
невесела усмивка. - Влизането ми в някоя кръчма обикновено означава, че 
тя ще бъде изпотрошена, а съдържателят й - пребит от бой. Не виждам 
защо точно днес да променям съществуващото положение на нещата. 
Изправяш се с цял ръст иззад тезгяха: 

- Предупреждавам те, че ще си имаш неприятности. 

Кинрод те оглежда скептично: 

- Не мисля. Дори да беше десет пъти по-едър от който и да е от нас вместо 
само два пъти, ние сме двадесет, така че печелим с количествено 
преимущество. 

Изражението му се сменя, преди да успееш да мигнеш, той оголва зъби в 
хищническа усмивка и извиква: 

- Пребийте го!!! 

Ами това и става. Принуден си да продадеш това, което е останало от 
кръчмата, за да заплатиш продължителния си престой в градската 
лечебница, след което напускаш Белегаст и отново се заемаш с това, което 
можеш най-добре и от което мислеше, че си се отървал завинаги. Не си 
нито първият, нито последният кръчмар, станал жертва на настроенията на 
Кинрод Лудия. 


КРАЙ 


98. 


Ако имаш кодовата дума „дупка", очаква те 29. 
В противен случай мини на 39. 


99. 


В графата „програма" запиши заплатата на Роланд: 50 сребърника. 
Размерът й отначало те притеснява, но скоро се убеждаваш, че не хвърляш 
парите си на вятъра. Роланд се оказва наистина голям веселяк и 
забелязваш, че в течение на седмицата се оформя кръг от негови 
почитатели, които стоят в кръчмата ти до късна вечер. 

Увеличи оценката си за обстановка с 10 точки и мини на 80. 


100. 


Честито. Кръчмарството ти е в кръвта, както винаги си се надявал, и 
първият ти месец в Белегаст доказва това. Успя да си намериш място под 
слънцето и да изкараш прилична печалба. Чака те добро бъдеще като 
кръчмар... и когато си готов за нови предизвикателства, те ще те очакват в 
ЧАСТ ВТОРА от тази книга-игра. 

ГЛАСЪТ НА АВТОРА 

Щом си стигнал дотук, значи си се справил чудесно. И тъй като ако има 
нещо, което да не понасям, то е скуката, точно сега ние двамата с теб ще 
приемем, че би продължил да се справяш с въртенето на кръчмата все така 
добре до края на книгата, че и в две-три продължения, и ще го оставим да 
се грижи само за себе си, а пък ти ще получиш чисто новички задачи, 
предизвикателства и приключения. Ако се справиш с тях както трябва, ще 
ме чуеш отново преди Трета част, а сега започвай с това, което съм ти 
приготвил. 


Част ВТОРА 


СНЕЖНА АРЕНА 


УВОД 


От първия ти месец като кръчмар изтече половин година и сега в Белегаст 
е зима: времето, когато тундрите замръзват и стават по-непроходими от 
всякога, тъмночервеното небе над града се покрива с черни облаци и 
върховете на хиляда и едната кули от сив гранит изчезват от погледа, 
скрити в облаците, чак до следващата пролет. Морето на мъглите става зло 
и започва да изхвърля на брега разни гадости, изкарвайки акъла на 
разхождащите се по плажа влюбени двойки дотогава, докато не се откажат 
напълно от разходките и не се приберат в къщи край камината. Павираните 
улици се покриват с тънка коричка лед, а стъклата - с безброй нарисувани 
от студа цветя с фантастична форма, и слънцето си дава една дълга-дълга 
ваканция, като се показва над Белегаст за по два-три часа в денонощието, 
колкото да напомни за съществуването си на тези, които се интересуват от 
него. 

Зимата, освен това, е златният сезон на кръчмарите. Търговците зарязват 
пътуванията си, занаятчиите - работилниците, а мъжете - жените си, и 
всички търсят топлина и утеха в някоя кръчма. Търговията ти и преди не 
вървеше зле, а сега направо едва смогваш да обслужиш нетърпеливите си 
клиенти. Оборотът ти значително се е увеличил и в края на един особено 
напрегнат ден решаваш, че е дошло времето да си вземеш помощник. 
Играта започва на епизод 101. 


101. 


На следващата сутрин закачаш на вратата следната обява. 


Д Ц | | ( щ ; И 


Гърси се умел. 
Помощ ник: -- Заплата” 
рана, 


На по-следващата, в указания час, на вратата се похлопва и ти въвеждаш 
кандидатите в празната, току-що пометена кръчма: три момичета и двама 
мъже. Поканваш ги да седнат и внимателно ги оглеждаш, докато се 
представят един по един: 

- Казвам се Ада - съобщава свенливо едно от момичетата, което очевидно е 
прекарало по-голямата част от живота си в някое по-мапко населено място 
от Белегаст. - Сега пристигам в града и си търся работа. Имам препоръки 
от кръчмата, в която работих досега. 

- Името ми е Рома - казва следващото момиче, което прави доста добро 
впечатление на приятна и делова жена. - Досега работих като помощник в 
една кръчма, името на която няма да споменавам, но напуснах, защото 
основната част от клиентите й се състоеше от наемни войници, а те могат 
да бъдат доста досадни, когато видят хубаво момиче. 

Прикриваш усмивката си и се обръщаш към третото момиче, което 
вероятно има същия проблем и то не само с наемните войници. Зелма (така 
се казва) има дълга черна коса, пълни нацупени устни и фантастично тяло, 
което дрехите й някакси успяват да покажат дори и в този студен сезон. 

- Казвам се Грег - взема думата по-възрастният мъж, който очевидно много 
се гордее с достолепните си прошарени бакенбарди. - Прекарал съм целия 
си живот като помощник в питейни заведения с добро име и съм истински 
професионалист. 

- Сигурен съм в това - уверяваш го и подканваш петия кандидат да се 
Представи. 

- Наричай ме Рон - казва младежът и се усмихва широко, показвайки един 
блестящ златен зъб. - Бива ме да върша всякакви неща, дето се вършат в 
кръчмите. 

Избери си един от тях и премини на 111. 


102. 


- Шестстотин - отсича той накрая. - И това е последната ми дума. 
Опитите ти да го накараш да намали цената още са безуспешни. 
- Добре де, кожодер такъв - примиряваш се накрая. - Приемам. 
Мини на 181. 


108. 


- Ъ-ъ, ами всъщност не - отговаряш, попивайки студената пот от челото си. 
- Даже, като се замисля, ще се радвам да отбия от цената специално за вас 
четиримата. 

- Тази секира наистина е много голяма - казва замислено Бика, оглеждайки 
врата ти. 


- Безплатно? - предлагаш безпомощно. 

Бика се ухилва и ти махваш на междувременно появилата се дясна ръка да 
заведе четиримата в стаята им. 

Запиши по 2 сребърника за тримата и 0) за Бика и премини на 113. 


104. 


- Става - казваш след няколко секунди размисъл. - Носиш ли си карти? 
Джийв набързоти обяснява правилата на играта и раздава картите. 
Отначало шарените им картинки, толкова различни от символите върху 
плочките, с които играете в Белегаст, те разсейват, но скоро навиците ти на 
комарджия вземат връх и за огромна изненада на Джийв ти го побеждаваш 
още във втората игра и затвърждаваш победата си в третата. Той приема 
загубата си съвсем достойно, макар и доста шумно - явно и през ум не му 
минава, че един начинаещ ще седне да лъже (което впрочем си направил). 
Същото не може да се каже за спътниците му, които са принудени да 
плащат двойно заради неговото неумение. 

Запиши по 10 сребърника наем за четиримата и премини на 163. 


105. 


- О, да - отговаря Ингве с въодушевление. - Участвам в състезание за 
сърцето на една жена А каква по-прекрасна награда за всяко 
съревнование?, 

- Хм? - казваш, позагубил интерес към разговора. 

- Обожавам жените - казва той замечтано. Обръщаш глава към вратата за 
задния двор, откъдето тъкмо влизат двама от участниците, улисани в 
миролюбив разговор, и сядат на една маса в другия край на помещението. 
Ще попиташ Ингве какво друго обича - на 125. Или ще прекъснеш 
разговора, оправдавайки се с това, че трябва да ги обслужиш - на 135. 


106. 


- Играя си с живота и хората на най-различни игри - отговаря Ингве с тон, 
от който не можеш да разбереш шегува ли се или не. - Така забравям колко 
сами сме всъщност всички. 

Ако имаш внушителен вид, мини на 126. Ако имаш умението 
комарджиийство - на 136. Ако пък имаш „ловки пръсти" - на 146. (В 
случай, че имаш повече от едно от изброените, избери онова, което най ти 
допада.) 

Ако нямаш нито едно от тези неща, мини на 156. 


107. 


- Хайде, хайде - обажда се Рома учтиво, но твърдо, и Бика смаяно се 
обръща към нея. - Всички останали плащат, защо пък точно ти да си най- 
хитрият? 

Другите трима бойци приемат това доста буквално и ядосано се втренчват 
в Бика, който пък направо се чуди накъде да гледа по-напред. 

Мини на 196. 


108. 


За учудване на повечето зрители на турнира 
победителят е не друг, а Джина, жената с 
оранжева коса и дълъг меч, който в привидно 
слабите й ръце се оказа способен да направи 
доста поразии. 

Когато последната схватка завършва, от шумната 
тълпа се отделя познатиятти дебел чиновник от 
градската управа и тържествено връчва на 
жената-воин голяма сребърна купа. 
Поздравителната му реч е удавена в бурните 
овации на “публиката, към #4 които | се 
присъединяваш с  облекчението, | познато 
единствено на тези, оставили зад гърба си твърде 
дълго и тежко изпитание за възможностите си. 

Джина прави удоволствие на жадната за зрелища тълпа, като демонстрира 
майсторско въртене на меча си, после потъва сред отдръпващите се от пътя 
й със смесица от възхищение и боязън хора и изчезва в лабиринта от 
улици, наречен Белегаст. 

„Снежна арена" завърши. 

Мини на 169. 


109. 


В първите схватки Еон наистина изненада зрителите (и най- 
вече противниците си), като не извади никакво оръжие, но 
последвалите победи показаха на какво са способни голите 
му ръце. Някои от противниците му паднаха като покосени 
от едно-единствено докосване, други загубиха крайниците 
си след удари с ръба на дланта, трети отхвърчаваха назад 
със същата сила, с която се засилваха да го нападнат, без 
изобщо да успеят да достигнат целта си. 


След последната си победа тихият мъж с обръсната глава сякаш изчезва в 
тълпата, без дори да дочака сребърната купа на турнира, и зяпачите се 
разотиват, леко разочаровани. 

„Снежна арена" завърши. 

Мини на 169. 


110. 


Ако дясната ти ръка е била Ада, мини на 120. Ако е била Зелма, на 130. 
Ако е била Рома, на 140. Иначе се прехвърли на 150. 


111. 


Разгледай внимателно Дневника към Втора Част и запиши името на 
избрания кандидат и заплатата му (20 сребърника) в графата „дясна ръка". 
Отсега нататък ще го наричаме просто така, но ти си знаеш кой е. В 
графата „пари" нанеси сумата от петстотин сребърника плюс парите, 
останали ти от Първа Част, а в графата „умения" запиши двете си умения 
от Първа Част и добави към тях още едно по свой избор: РЪЬКОПАШЕН 
БОЙ, КОМАРДЖИЙСТВО, АЛКОХОЛНА ИЗДЪРЖЛИВОСТ, 
СЛАДКОДУМИЕ, ВНУШИТЕЛЕН ВИД, ЛОВКИ ПРЪСТИ. Останалите 
графи и частта, озаглавена Турнир, ще попълниш по-късно. 

Когато си готов, мини на 121. 


112. 


В уреченото утро се събуждаш по-рано и откриваш, че дясната ръка вече е 
на вратата и зяпа по улицата. Явно и тя не може да сдържи любопитството 
си. 

- В тази кръчма не е ли останало нещо за вършене? - казваш строго. 

- Всичко съм свършила - отвръща тя, без да се обръща. - Кога ще 
пристигнат? 

- Когато пристигнат, пристигнат - отговаряш философски и се заемаш със 
закуската си. 

Разгледай частта от дневника, озаглавена Турнир. Участниците ще 
пристигат на групи, което е отразено в първата му графа. Попълвай 
имената им по реда на пристигането и срещу всяко едно отбелязвай наема, 
който ще плаща съответният участник. 

След час дясната ръка се отдръпва от вратата с широко отворени от 
любопитство очи и в кръчмата влизат три жени. Решаваш да не се учудваш 
и бегло ги оглеждаш, докато се представят на домакина си, както гласят 
правилата на всеки подобен турнир. (Не се учудвай, че героят ти знае 


толкова много за тези неща. Вече съм споменавал, че миналото му е 
тъмно.) 

- Добър ден, кръчмарю - казва първата, дребна жена на средна възраст с 
оранжева коса, която носи и дьлъг меч в кожена ножница с ресни. - Името 
ми и Джина и ще участвам в турнира, който се провежда под тоя покрив. 

- Казвам се Фокс и също ще участвам в "Снежна арена" - заявява втората с 
тон, който сякаш допълва „И ако не ми вярваш, ще ти отсека главата." 
Силните й ръце и широкият меч изглеждат способни на това. 

- Името ми е Ния и също съм участник - третата жена е по-млада от 
спътничките си, висока и бледа, а на кръста й виси богато украсена рапира. 
Имаш пълна свобода да определиш наема така, както си поискаш, 
независимо от съвета на дебелия чиновник от градската управа. 

Ако им поискаш по пет сребърника седмично, минаваш на 122. 
Можеш да им поискаш и по десет - на 132. 


1183. 


След около половин час пристига четвъртата група 
участници, която се състои само от двама души: мрачни 
мъже с обръснати глави, облечени в сиви дрехи с проста 
кройка и физиономии на хора, спали под открито небе 
(че и на гвоздеи), откакто са се родили. Изглежда не 
носят никакви оръжия. 

- Аз съм Еон - казва единият. 

- Аз съм Янис - казва другият. 

И толкова. Като виждаш, че повече няма да си отворят 
устата, се представяш на свой ред: 

- Аз съм съдържателят на това място. Ако идвате за 
турнира, ще ви дам стаи и храна за... - решаваш да 
рискуваш. -...осем сребърника на седмица. 

Те кимват едновременно и дясната ти ръка ги повежда 
към стаята им. Тези чужденци винаги плащат, колкото 
им кажеш. 

Запиши по 8 сребърника за двамата и мини на 123. 


114. 


- Става - казваш след няколко секунди размисъл. - Носиш ли си карти? 

Джийв се ухилва, изважда едно тесте от пояса си и набързо ти обяснява 
правилата на играта. Отначало шарените картинки върху картите, толкова 
различни от символите върху плочките, с които играете в Белегаст, те 
разсейват, но скоро си принуден да се > съсредоточиш върху 
катастрофалната си загуба. Не можеш да виниш никого за това - какво 


друго си очаквал, след като сядаш да играеш за първи път, а Джийв 
вероятно се занимава с това цял живот? Спътниците му го поздравяват 
весело и се отправяг към стаята си, а ти оставаш зад тезгяха с готова 
ругатня на уста. 

Запиши по 0) сребърника наем за чегиримата и премини на 163. 


115. 


- Може да се каже, че по-скоро самият аз 
преследвам нещо - отвръща Ингве замислено. 
- Дори две неща: победата, прекрасна сама по 
себе си, и любовта на една жена, която пък е 
възможно най-достойната награда за всяко 
съревнование. 

- Хм? - казваш, позагубил интерес към 
разговора. 

- Обожавам жените - казва той замечтано. 
Обръщаш глава към вратата за задния двор, 
откъдето тъкмо влизат двама от участниците, 
улисани в миролюбив разговор, и сядат на една маса в другия край на 
помещението. Ще попиташ Ингве какво друго обича - на 125. Или ще 
прекъснеш разговора, оправдавайки се с това, че трябва да ги 
обслужиш - на 135. 


116. 


След минута нервно се окашляш и той като че ли с усилие се връща на 
този свят и погледът му отново се фокусира върху тед. 

- Трудно е за човека сам да открие най-големия си страх - казва той с почти 
извинителен тон. - Но мисля, че успях. Боя се от огъня. 

Свиваш рамене, промърморвайки нещо в смисъл, че не е било чак толкова 
важно, и започваш да говориш за по-весели неща. Ингве забравя лошото си 
настроение и тихо се смее на историите ти за участниците в турнира, а 
преди да си тръгне, настоява да ти върне жеста и този път той да те 
почерпи едно питие. После те оставя да си го пиеш и отново изчезва в 
мъглата навън. 

Мини на 166. 


117. 


Точно тогава вратата на един от килерите се отваря и Зелма излиза 
отвътре, понесла голяма купчина >одеяла. Дори самият ти, при 


надвисналата над главата ти смъртна опасност, не се сдържаш да й 
хвърлиш един продължителен поглед, изпълнен с възхищение, а Бика като 
че ли забравя за съществуването ти и направо я зяпва. Случайно или не, 
тази вечер помощничката ти е по-красива отвсякога. Тя оглежда 
помещението с престорено учудване и изгуква: 

- Какво правите тук, лоши момчета такива? Я 
бързо престанете и някой да ми помогне да 
занеса тези неща на горния етаж! 

Бика захвърля брадвата си и поема одеялата в 
грубите си ръчища така, сякаш Зелма му подава 
новородения му син, а после я последва нагоре 
по скърцащите под тежестта му стълби. С 
излизането му от стаята напрежението се 
разсейва и ти се заемаш да оправиш съборените 
столове и да прибереш някъде секирата му. 
Доста по-късно Зелма се връща и спира до теб 
на тезгяха. Гласът й няма нищо общо с 
прелъстителното мъркане отпреди, а звучи като парче белегастки лед: 

- Това ще ти струва още двадесет сребърника към заплатата ми. Този 
наистина е адски грозен, мътните го взели! 

Отваряш уста да кажеш нещо, но тя ядно те прекъсва: 

- И хич не ми излизай с номера, че съм го направила на своя глава, защото 
ще отида и ще го насъскам по теб, нищо че спи. 

- Двадесет сребърника, казваш? - примиряваш се. 

Запиши увеличението на заплатата на дясната си ръка в дневника и 
премини на 167. 


118. 


За немалко учудване на познавачите победител в турнира става не друг, а 
Фокс, жената-воин със силни ръце. Мечът в тях се оказа доста опасен и ако 
някой не вярва в това, винаги може да попита останалите участници в 
„Снежна арена". 

Когато последната схватка завършва, от шумната тълпа се отделя 
познатият ти дебел чиновник от градската управа и тържествено връчва на 
жената-воин голяма сребърна купа. Поздравителната му реч е удавена в 
бурните овации на публиката, към които се присъединяваш с 
облекчението, познато единствено на тези, оставили зад гърба си твърде 
дълго и тежко изпитание за възможностите си. 

фокс искрено те зарадва, като на тръгване ти оставя подарък в знак на 
благодарност за доброто домакинство - една великолепна лисича кожа, 
която с гордост закачаш над камината. 

С това „Снежна арена" завърши. 

Мини на 169. 


119. 


В първите схватки Янис наистина изненада зрителите (и най-вече 
противниците си), като не извади никакво оръжие, но последвалите победи 
показаха на какво са способни голите му ръце. Някои от противниците му 
паднаха като покосени от едно-единствено докосване, други загубиха 
крайниците си след удари с ръба на дланта, трети отхвърчаваха назад сьс 
същата сила, с която се засилваха да го нападнат, без изобщо да успеят да 
достигнат целта си. 

След последната си победа тихият мъж е обръсната глава сякаш изчезва в 
тълпата, без дори да дочака сребърната купа на турнира, и зяпачите се 
разотиват, леко разочаровани. 

„Снежна арена" завърши. 

Мини на 169. 


120. 


За времето, през което Ада работеше в кръчмата, ти постепенно започна да 
виждаш зад привидното й простодушие някаква отстъпчива зрялост, която 
все повече ти харесва. Затова, когато Ада стеснително ти задава въпроса 
какво ще правите оттук нататък (вероятно имайки предвид заплатата си за 
следващия месец), ти събираш цялата си смелост и отговаряш така: 

- Ами ще се оженим, какво друго да правим. 

„1001 кули" едва побира желаещите да присъстват на сватбата. 

- Познавам това момче още от времето, когато наистина беше момче - 
казва тържествено Телмар, когото си поканил за кум, след като 
официалната част приключва. - И те уверявам, мила Ада, че си направила 
най-голямата грешка в живота си, но пък надали си имала друг избор! 
Може да се каже, че вече се справи с всичко, което ти бях приготвил в тази 
част, читателю, така че не ти остава нищо друго, освен да продължиш с 
ЧАСТ ТРЕТА. 


121. 


- Ще имаш доста работа - казваш на дясната ръка, след като изпращаш 
останалите до вратата и им пожелаваш успех. - Освен че е зима и вечер 
„Хиляда и една кули" се превръща в истинска лудница, съм решил да 
кандидатствам за домакинството на турнира „Снежна арена". 

- Какъв е този турнир? 

- Провежда се ежегодно в Белегаст и събира някои от най-добрите бойци 
от империите - заразказваш, без да се учудиш от невежеството й (ще 
използвам женски род, защото думата „ръка" е от него, независимо че 
твоята дясна ръка може и да е мъж). - Е, не е толкова престижен, колкото 


„Майстори на меча", например, но пък за разлика от другите турнири, на 
този всеки участник може да използва каквото си оръжие поиска и битките 
са много по-интересни. „Снежна арена" трае цял месец и ако се провежда в 
„Хиляда и една кули", ще събираме още повече клиенти, така че съм 
твърдо решен да бъда домакин. 

Още на следващата сутрин се заемаш да изпълниш решението си, като 
оставяш дясната ръка да чисти в кръчмата и отиваш в градската управа. 
Някакъв пълен мъж с отличителните знаци на чиновник изслушва молбата 
ти и накрая казва: 

- Предполагам знаеш, че за правото на домакинство управата иска от 
съответния съдържател на кръчма или странноприемница определена 
такса, която може да бъде доста висока. 

Кимваш. 

- А защо искаш да си домакин на турнира? - пита изведнъж чиновникът. 
Замисляш се. Въпросът му вероятно не е продиктуван от чисто 
любопитство. Какво ще отговориш? 

„Покрай турнира падат добри пари." - на 131. 

„От любов към състезанията." - на 141. 

„По този начин ще оживя зимния сезон." - на 151. 


122. 


- Добре дошли, гости на „Хиляда и една кули" и участнички в „Снежна 
арена" - отвръщаш церемониално. - Аз и дясната ми ръка ще се грижим за 
вас дотолкова, доколкото ни позволяват силите. Наемът за стаята и храната 
е пет сребърника седмично, а напитките ще плащате отделно. 

- Чудесно - отвръща Джина. - Къде е стаята? 

Изпращаш дясната ръка да ги заведе. 

Попълни дневника (по 5 сребърника на всяка от тях) и мини на 142. 


123. 


Последната група участници се състои от четирима души с доста странен 
дори за Белегаст вид. 

- Ние сме пирати от южните морета - казва единият с глас на човек, 
привикнал да издава театрални заповеди. - Това са Седа... 

Красивото дребничко момиче с късо подстригана тъмна коса насмешливо 
се покланя. На кръста й е окачена Малка по размери, но иначе съвсем 
истинска и излъскана от употреба закривена моряшка сабя. 

-..„Джийв... 


Широко усмихнат младеж с яркосини очи, на дъното на които танцуват 
опасни пламъчета. На кръста му са окачени два големи ножа, а на ушите 
му - златни обици. 

-...и Брин... 

Не по-възрастен, но значително по-зрял на вид мъж, въоръжен с нещо като 
дълга кука. Заглеждаш се в оръжието и се досещаш, че се използва при 
абордажи. 

- ...а аз съм капитан Айс и само при споменаването на името ми моряците 
от седемте южни морета треперят от страх. 

- Аз пък треперя от студ - обажда се под нос Брин. 

- Приятно ми е да се запозная с такива колоритни хора като вас, капитане - 
кимваш, но Джийв те прекъсва... 

Ако дясната ти ръка е Рон, мини на 133. 

Ако е Зелма, прехвърли се на 143. 

Ако не е нито един от двамата, мини на 153. 


124. 


Усещаш момента, в който Джийв ще посегне към 
ножовете си, още преди самияг той да го е 
решил, и ръцете ти светкавично се стрелват към 
неговите, за да изпълнят успешно една особено 
рискована хватка. Сграбчваш китките му и силно 
блъсваш въоръжените му ръце една в друга, 
докато замахва към теб, принуждавайки го да 
изпусне ножовете с гримаса. 

- Вземете си го - подвикваш към останалите, без 
да го пускаш. - Надали има нужда да ви 
напомням, че като домакин съм под специалната 
защита на закона в този град. 

Пиратите повеждат Джийв към стаята им, водени 
от дясната ти ръка, но ти не пропускаш да 
забележиш яростния огън в очите на обидения 
боец. Дано да си нямаш неприятности с него по- 
късно. 

Запиши по 5 сребърника наем за всеки от четиримата - и кодовата 
дума „зъб" - и продължи на 163. 


125. 


Ингве затваря очи и потъва в мислите си толкова задълго, че ти започваш 
притеснено да поглеждаш към бойците, които ти връщат погледите с леко 


нетърпение. После отново ги отваря, два черни въглена на бялото му лице, 
и този път можеш да се закълнеш, че усмивката му изглежда направо 
налудничава: 

- Нечетните числа. Много ги обичам. 

Примигваш объркано и се извиняваш, отправяйки се към масата с 
участниците. Когато се връщаш, Ингве вече си е тръгнал. 

„Странен човек", минава през ума ти, преди задълженията ти напълно да 
изличат образа на бялото му лице оттам. 

Мини на 145. 


126. 


Подпираш лакът на тезгяха и се усмихваш: 

- Това е любимата ми игра. Да направим една мечешка борба! 

Ингве също се усмихва, макар и леко неохотно, и хваща ръката ти. Без 
дори да се напрягаш особено, започваш да накланяш ръката му към масата. 
- Нямах точно такива игри предвид - казва Ингве спокойно, без да се 
притеснява, че губи. - Умът винаги излиза по-силен от мускулите. 
Печелиш. 

Пускаш ръката му и се отдръпваш назад със зле прикрито задоволство: 

- Аз пък мисля, че двете трябва да вървят ръка за ръка. 

Мини на 156. 


127. 


- Хайде, хайде - казва Грег учтиво, но твърдо. - Всички останали плащат, 
защо пък точно ти да си най-големия хитрец? 

Бика и ти самият се вторачвате в него с еднакво учудване. Останалите 
трима бойци обаче приемат думите му съвсем буквално и в погледите им, 
отправени към Бика, не се четат особено топли чувства. Мини на 196. 


128. 


За огромно учудване на всички зрители на турнира (някои от които - 
големи познавачи), победител става не друг, а жената-воин Ния със своята 
измамно изящна рапира. Момичето, което изглежда толкова бледо, сякаш 
всеки момент ще припадне, се оказва невероятно бърз и умел фехтовач - и 
ако някой не вярва в това, може да попита когото иска от останалите 
участници в „Снежна арена". 

Когато последната схватка завършва, от шумната тълпа се отделя 
познатият ти дебел чиновник от градската управа и тържествено връчва на 
жената-воин голяма сребърна купа. Поздравителната му реч е удавена в 


бурните овации на > публиката, към  кОИТО се 
присъединяваш с облекчението, познато единствено на 
тези, оставили зад гърба си твърде дълго и тежко 
изпитание за възможностите си. 

Ния наистина ти оказва голяма чест, като леко ти се 
покланя в знак на благодарността си за доброто 
домакинство, а след това потъва в отдръпващата се от 
пътя й тълпа, и изчезва в лабиринта от улици, наречен 
Белегаст. 

„Снежна арена" завърши. 

Мини на 169. 


129. 


За най-голямо учудване на повечето зрители (някои от които - истински 
познавачи) победител в „Снежна арена" става не 
някой друг, а дребната като момиченце Седа. 
Малката й моряшка сабя се оказа способна на 
хиляди неприятни за противника неща, а 
небрежният й стил на фехтовка от време на 
време караше тълпата да се превива от смях. 
Малката пиратка приема безценната сребърна 
купа, поднесена й от познатия ти дебел чиновник 
от градската управа, с лека насмешка, след което 
вдига ръка и тълпата бавно угихва: 

- Благодаря на всички жители на Белегаст! А 
сега, нека който може, влезе в кръчмата, за да ви 
покажа как се забавляваме ние от южните 
морета! Пиенето е за моя сметка! 

Последвалото празненство е едно от най- 
шумните в кратката история на „1001 кули". 
Оказва се, че в понятието за забавление на 
момичетата от южните морета влиза и един доста 
горещ танц с домакина, така че наистина не се 
разсърдваш особено, когато на другата сутрин 
откриваш, че Седа е изчезнала без следа, без да плати общата сметка, както 
обеща. 

С това „Снежна арена" приключи. 

Мини на 169. 


130. 


Така или иначе, не ти се налага да търсиш дълго подходяща кандидатка. В 
кръчмата ти работи може би най-красивата млада жена в Белегаст и идеята 
отношенията ви да се задълбочат е в главата ти още откакто я видя. Е, от 
Зелма няма да можеш да очакваш кой знае какво старание в работата (вече 
си имал възможност да се убедиш в това), но пък, в името на Пертик, тя 
наистина кара кръвта ти да кипи! 

Предложението ти за женитба е прието след тридневен размисъл, през 
който подпомагаш мисловния процес на Зелма с непрекъснат поток от 
цветя и бижута, и „1001 кули" едва побира всички желаещи да присъстват 
на сватбата. 

- Момче, познавам те от времето, когато наистина беше момче, а то си 
беше доста отдавна - доверява на ухото ти Телмар, когото си поканил за 
кум, след като официалната част приключва. - Ама, в името на всички 
Мъртви богове, този път наистина си проявил добър вкус. Тази жена е 
огън! 

Може да се каже, че вече се справи с всичко, което ти бях приготвил в тази 
част, читателю, така че не ти остава нищо друго, освен да продължиш с 
ЧАСТ ТРЕТА. 


131. 


- Така си е - съгласява се с усмивка пълният чиновник. - Таксата е 
осемстотин сребърника в края на месеца, когато турнирът свърши. 
Приемаш - на 161. 

Възпротивяваш се - на 171. 


132. 


- Добре дошли, гости на „Хиляда и една кули" и участнички в „Снежна 
арена" - отвръщаш церемониално. 

- Аз и дясната ми ръка ще се грижим за вас дотолкова, доколкото ни 
позволяват силите. Наемът за стаята и храната е десет сребърника 
седмично, а напитките ще плащате отделно. 

Ако дясната ти ръка е жена, мини на 152. 

Ако е мъж, прехвърли се на 162. 


133. 


- Рон?! - възкликва невярващо пиратът. 

Рон, който тъкмо излиза от килера, зяпва от изненада, 
после широко се усмихва: 

- Джийв? В името на всички октоподи от южните - 
морета, какво правиш тук? 

- Ще се бия за чест и слава - отговаря Джийв. - И 
бутилка ром! 

Двамата с Рон затанцуват някакъв бесен моряшки танц 
насред кръчмата, после дясната ти ръка се обръща към 
теб и извиква: 

- Това са мои стари приятели, шефе! Да им вземем по 
три сребърника вместо по пет, а? 

Мислено простенваш и си обещаваш да изхвърлиш Рон още при първия 
удобен случай, а на глас казваш: 

- Разбира се, Рон. Покажи на приятелите си стаята им. 

Запиши в дневника по 3 сребърника за четиримата и продължи на 163. 


134. 


Със светкавично движение пиратът измъква единия от ножовете си и го 
опира в гърлото ти. 

- Да играем все пак, а? - процежда Джийв през зъби. 

Измънкваш нервно, но те е страх да отвориш уста, за да му отговориш, 
защото острието е твърде близо до кожата ти. Пиратът изведнъж се 
разсмива гръмогласно и прибира ножа си, като отново те прегръща през 
рамо: 

- Хайде, хайде, да не би да мислеше, че наистина ще те убия? Кажи сега, 
ще играем ли или не? 

Май нямаш избор. Мини на 173. 


139. 


Когато се връщаш на тезгяха, за да изпълниш поръчката на бойците, Ингве 
вече си е тръгнал. „Странен човек", минава през ума ти, преди 
задълженията ти напълно да изтрият образа на бялото му лице оттам. 
Мини на 145. 


136. 


Измъкваш кутията с плочките изпод тезгяха и се усмихваш: 
- Това е любимата ми игра. Да разхвърлим едни плочки! 


Докато редиш плочките така, както само ти си знаеш, той не спира да 
говори спокойно, без да се притеснява особено, че губи: 

- Макар да нямах точно такива игри предвид, тази действително е 
интересна. Тя илюстрира твърде добре факта, че повечето хора не могат да 
мислят за повече от две неща едновременно. За щастие или нещастие, аз 
като че ли не съм от тях. 


Пред очите ти съотношението на силите в играта се променя и ти 
претърпяваш катастрофална загуба. 

- Разбирам какво искаш да кажеш - измърморваш накрая и Ингве тихо се 
разсмива. Мини на 156. 


1837. 


Домакинството на турнири като „Снежна 
арена" си има и своите лоши страни. 
Освирепелият Бик направо те смила със 
секирата си, без да се замисля за 
последствията, и за теб това е краят на 
турнира, пък и на всичко останало. 

Личният ми съвет е просто да опиташ 
отново, защото повторното натрупване на 
толкова много неприятни съвпадения като 
това, довело до този епизод, ми изглежда 
невъзможно. 


КРАЙ 


138. 


Победителят в турнира е  Трайдънт, младият 
благородник с дългия меч, който се оказва наистина 
страшно оръжие в ръцете му. И последната схватка 
Трайдънт печели така, както всички останали: със 
смайващо бърза серия от помитащи удари с цялата 
дължина на оръжието, които противниците му просто 
не успяват да избегнат или отразят. 

Тълпата избухва в овации и речта на познатия ти дебел 
чиновник, излязъл да поздрави Трайдънт и да му 
поднесе сребърната купа, така и не се чува. Когато 
обаче победителят вдига ръка в знак, че иска да говори, 
настъпва пълна тишина. 


- Благодаря на всички вас, жители на прекрасния Белегаст - казва 
Трайдънт. - Най-големи благодарности обаче заслужава домакинът на този 
турнир: съдържателят на „Хиляда и една кули"! 

Е, ити получи своя дял ръкопляскания и викове. Това би ти било напълно 
достатъчно, но боецът отново вдига ръка: 

- В знак на моята благодарност към него ще оставя дарение от двадесет 
сребърника за кръчмата при едно-единствено условие: името ми да бъде 
включено в списъка на почетните „гости! 

- Това е твърде малка награда за такава щедрост! - провикваш се, внасяйки 
своя дял в невъобразимия шум. - Името ти дори ще бъде първото в 
списъка, боецо Грайдънт! 

„И единственото, Пертик го взел!", добавяш наум. 

С това „Снежна арена" завърши. 

Запиши прихода от 20 сребърника в графата „пари" на дневника и 
премини на 169. 


139. 


Пиратът Джийв е един от фаворитите на познавачите на бойните умения, 
наблюдавали турнира, и се оказва, че са били прави. Двата ножа, с които 
си служи, поставяха противниците му в безизходни положения по-често, 
отколкото последните биха искали, и последната схватка на Джийв 
завършва така, както и всички предишни: с коварна комбинация от два 
удара, идващи от срещуположни страни. 

Познатият ти дебел чиновник се отделя от тълпата, за да поднесе на 
победителя сребърната купа, но сред всеобщата врява речта му остава 
абсолютно незабелязана. Пиратът я приема с широка усмивка, след което 
потъва сред хората, обяснявайки на всички желаещи да го слушат, че му е 
дошло до гуша от всичкия този сняг и ще замине на юг с първия кораб, 
който го вземе. 


С това „Снежна арена" завърши. 
Мини на 169. 


140. 


Може да се каже, че откакто Рома работи в кръчмата 
ти, въпросът за това, коя е най-подходящата жена за 
теб, е намерил окончателния си отговор. Тази млада 
жена съчетава най-бързия ум, който си срещал, със 
старателно поддържана външност, към която човек 
привиква така, както се свиква с хубавото вино - и 
макар че от нея не може да се очаква безпрекословно 
подчинение (вече си имал възможност да се убедиш 


в това), намеренията ти са повече от сериозни, когато й задаваш вечния 
въпрос „Ще се ожениш ли за мен?". 

Отговорът идва след тридневен размисъл и, за твое огромно облекчение, е 
положителен. 

- Познавам това момче още от времето, когато наистина беше момче - 
казва тържествено Телмар, когото си поканил за кум, когато официалната 
част приключва. - И мога да те уверя, мила Рома, че той най-сетне е 
направил нещо умно с живота си! 

Може да се каже, че вече се справи с всичко, което ти бях приготвил в тази 
част, читателю, така че не ти остава нищо друго, освен да продължиш с 
ЧАСТ ТРЕТА. 


141. 


Пълният чиновник те изглежда със съмнение и накрая казва: 
- Таксата е петстотин сребърника в края на месеца, когато турнирът 


свърши. 
После умоляващо вдига ръка, още преди да си успял да отвориш уста: 

- Не съм измислил аз закона! Трябва да разбереш, че не мога да я намаля, 
кръчмарю! Приемаш или се отказваш? 

- Приемам - казваш с въздишка. 

Мини на 181. 


142. 


Дясната ръка още не се е върнала от втория 
етаж, когато в кръчмата влиза нова група от 
трима участници. Представянето им протича 
по същия церемониален начин и горе-долу 
със същите изрази, така че просто ще ти ги 
опиша: 

Трайдънт е висок и добре сложен чернокос 
младеж, който постоянно отмята кичур коса 
оттьмниге си очи. Въоръжен е с дълъг поне 
четири 

стъпки тънък меч с богато украсена дръжка, 
който носи в ръка. 

Карл е по-нисък и малко по-пълен, но 
лицето му има не по-малко благородни 
черти. Оръжието му представлява нещо като 
бойна брадва, но разпознаването й е затруднено от килограмите позлата по 
острието и дръжката. 


Дайк е среден на ръст и изглежда жилав, а косата му е вързана на спускаща 
се до кръста опашка. В ръката си носи дълга пика с дръжка от тис. 

Общото и за тримата е, че изглеждат доста добре обезпечени материално и 
без никакво колебание приемат наема от осем сребърника седмично. 
Запиши това в дневника и премини на 172. 


143. 


- Зелма?! - възкликва невярващо пиратъг. 

Зелма, която тъкмо излиза от килера, широко отваря очи от изненада, а 
после с радостен писък се затичва към пиратите и се захваща да прегръща 
всички подред (без Седа, която се тръсва на една маса с отегчена 
физиономия и се прави, че нищо не забелязва). 

- Кръчмарю, ти си един проклет късметлия! - извиква Джийв, без да пуска 
Зелма. - Да имаш за помощничка най-хубавото момиче в цял Белегаст! Ех, 
как си прекарвахме едно време с теб, Зелмичка! 

След още няколко минути писъци и прегръдки Джийв отново взема 
думата: 

- Приятели, по колко да дадем на добрия кръчмар, за да ни приюти под 
един покрив със Зелмичка? По пет? По шест? 

- По осем? - обажда се Зелма. 

- По осем да бъдат! - провиква се Джийв. 

- Аз повече от пет не давам - обажда се хладно Седа. 

Зелма повежда пиратите към стаята им (Седа се тътри най-отзад), а ти 
оставаш зад тезгяха, доволно потривайки ръце. 

Запиши в дневника по 8 сребърника за тримата мъже и 5 за пиратката 
Седа и премини на 163. 


144. 


Започва втората седмица от турнира „Снежна арена". Останалите осем 
участници, които вече знаят по нещо един за друг, се съсредоточават върху 
състезанието, изоставят разходките си из зимния Белегаст и започват да 
прекарват по цял ден в двора на „1001 кули", където тренират усилено. В 
кръчмата се образува постоянно присъствие от зяпачи, които се 
възхищават на избрания от тях боец и организират залагания помежду си. 
За теб, разбира се, би било по-изгодно ти самият да се занимаваш с това, 
но участието ти в хазарта дори чрез лични залагания е изрично забранено 
от правилата на турнира. 

И без това си имаш достатъчно работа. Стаите на участниците трябва да се 
поддържат чисти, напитките, които сега свършват по-бързо, трябва да се 
доставят навреме, аи дясната ти ръка често има нужда от нахокване. 


Една сутрин, когато си намерил малко свободно време и безцелно си 
седиш зад тезгяха, в кръчмата влиза някакъв странен непознат, учтиво те 
поздравява и спира на вратата към задния двор, за да погледа трениращите 
състезатели. Скришом го оглеждаш: въпреки че лицето му е младо, косата 
му е съвсем бяла, като току-що навалял сняг, и свободно се спуска по 
раменете му. Кожата му също е изключително светла, а очите му са черни 
като два въглена, забити в лицето на снежен човек. След няколко минути 
той влиза обратно в кръчмата и с въздишка сяда на една от масите. 

- Не съм те виждал по-рано тук - подхвърляш, най-вече от скука. 

- Наскоро пристигнах в града и едва сега попаднах на това чудесно място, 
кръчмарю - отвръща той с вежлива усмивка. Колкото и да се хили обаче, 
си остава адски странен, Пертик го взел. - Наричат ме Ингве. 

Представяш се на свой ред и разсеяно хващаш парцала, за да сложиш край 
на разговора, обаче йа Ингве явно му се приказва: 

- Обичам състезанията. 

Твой ред е да кажеш нещо, за да поддържаш разговора. И така? 

- ти също обичаш състезанията - на 154. 

- защо ги обича Ингве? - на 164. , 

- нещо за града и времето - на 174. 


145. 


Изтича и втората седмица от турнира „Снежна арена". По традиция 
вечерта преди деня на битките събираш всички участници в централното 
помещение на „1001 кули" и събираш наема за изминалата седмица. После 
ги оставяш да се подготвят психически и се отправяш към стаичката си, 
където те очаква гостоприемното ти легло. 

Събери сумата от наема за осемте участници и я прибави към тази в 
графата „наем" на дневника. 

Ако дясната ти ръка е Рон, мини на 155. 

Ако е която и да е от другите, отиваш на 165. 


146. 


Измъкваш изпод тезгяха три малки дървени чашки и една медна монета и 
ловко ги разместваш пред очите му: 

- Това е любимата ми игра. Избираи! 

- Нямах такива игри предвид - казва Ингве и безизразната му физиономия 
се изкривява в нервна гримаса. - Прибери ги, ако обичаш! 

Прибираш чашките и той се успокоява: 

- Изборите, основани на сляпата случайност, наистина ме изнервят. 
Свиваш рамене: 


- Извинявай. 
Мини на 156. 


147. 


Джийв е усмирен, но не и преди единият от ножовете му да остави кървава 
резка на лявото ти рамо, която вероятно ще се превърне в неприятен белег. 
Пиратът прибира оръжията си, продължавайки да те гледа заплашително. 
Мини на 196. 


148. 


Победителят в турнира е Карл, набитият благородник с богато украсена 
бойна брадва. За неприятна изненада на всички останали участници 
украсата й никак не му пречеше да нанася бързи и тежки удари, с които 
печелеше схватка след схватка. 

Тълпата избухва в овации и речта на познатия ти дебел чиновник, излязъл 
да поздрави Карл и да му поднесе сребърната купа, така и не се чува. 
Когато обаче победителят вдига ръка в знак, че иска да говори, настъпва 


пълна тишина. 
- Благодаря на всички вас, жители на красивия Белегаст - казва Карл и се 
обръща към теб. - Пиене, кръчмарю, пиене за всички! Аз черпя! 
Избухналият радостен рев засенчва всичко, чуто дотук. С това „Снежна 
арена" завърши. 

Мини на 169. 


149. 


Брин, хапливият пират от южните морета, 
печели последната си схватка по особено 
ефектен начин, използвайки и тъпия край на 
абордажната си кука с не по-малко умение от 
другия, и с непрекъснатата си серия от победи 
става победител в турнира. 

Познатият ти дебел чиновник се отделя от 
тълпата, за да поднесе на победителя сребърната 
купа, но сред всеобщата врява речта му остава 
абсолютно незабелязана. Пиратът я приема с 
обичайното си скептично изражение, след което 
потъва сред хората, обяснявайки на всички 
желаещи да го слушат, че му е дошло до гуша от 


всичкия този сняг и ще замине на юг с първия кораб, който го вземе. 
С това „Снежна арена" завърши. 
Мини на 169. 


150. 


За щастие, не ти се налага да търсиш дълго подходяща жена. От известно 
време познаваш Тина, дъщерята на търговеца, който доставя виното за 
„1001 кули", и външността и острият й ум са ти направили дълбоко 
впечатление. 

На следващата сутрин се натъкмяваш в специално купените за целта дрехи 
и се отправяш към дома на доставчика, за да поискаш ръката на момичето. 
Хитрецът вероятно отдавна се е досетил за плановете ти и очаква 
посещението ти. 

- Знам защо идваш, кръчмарю - казва търговецът лукаво, след като те кани 
да седнеш. - Отговори ми само на един въпрос: защо искаш да се ожениш 
за дъщеря ми? 

Ако решиш да му обясниш желанието си да станеш богат и уважаван 
гражданин на Белегаст и представиш дъщеря му като решаваща 
стъпка в тази насока, мини на 160. 

Ако предпочетеш емоционалната страна на въпроса, разкривайки 
чувствата си към Тина, продължи на 170. 


151. 


- Не на мен тия - пълният чиновник присвива очи и те оглежда недоволно. 
- Зимният сезон никога не е имал нужда от оживяване! И без това печелите 
достатъчно точно тогава. Таксата е осемстотин сребърника в края на 
месеца, когато турнирът свърши. 

После вдига ръка, още преди да си успял да отвориш уста: 

- Трябва да разбереш, че не съм го измислил аз този закон! Тук не ти е 
някакъв пазар, а градската управа, така че или се съгласявай, или си 
заминавай! 

- Добре де, кръвопиец такъв - въздъхваш. - Приемам. 

Мини на 181. 


152. 


- Това ми се вижда твърде много, но предполагам, че ти е нужно, за да 
плащаш на момичето, което ти помага, нали така, кръчмарю? - казва 
заплашително Джина. 

- Точно така - отвръщаш. 


- Покажи ни стаята, момиче - нарежда Джина и едва тогава откъсва поглед 
от теб. 

Попълни дневника (по 10 сребърника на всяка от тях) и премини на 
142. 


153. 


- По колко искаш за наем, кръчмарю? - казва пиратът енергично. 

- По пет сребърника на човек. 

- Слушай сега - с един скок той се озовава зад тезгяха и те прегръща през 
рамо (а дръжката на единия от ножовете му неприятно те бодва в ребрата). 
- Какво ще кажеш да разиграем наема за четиримата на едни карти? Ако ти 
спечелиш, ще ти платим двойно. Ако аз спечеля, ще ни приютиш 
безплатно, Какво ще кажеш, а? 

Останалите пирати насядват на една маса, наблюдавайки ви с интерес. 
През главата ти минава прозорливата мисъл, че Джийв вероятно повтаря 
този номер навсякъде, където трябва да плаща за нещо. 

- Ами... - измьнкваш, докато се опитваш да се освободиш от прегръдката 
му. - Ние в Белегаст не играем на карти. 

- Ще те науча - казва той с въодушевление. - Много е лесно. Приемаш ли, 
а? 

Приемаш - на 173. 

Отказваш - на 183. 


154. 


- Аз също ги обичам - казваш. - Затова и станах домакин на този турнир. 

- Добър домакин, при това - отбелязва Ингве, като оглежда с одобрение 
помещението. - В днешно време кръчми като твоята са рядкост. 

- Тези думи заслужават едно питие за сметка на заведението - усмихваш се 
и махваш с ръка, за да предотвратиш учтивите му протести. - Наздраве! 
Той отпива от чашата, която му поднасяш. Как ще продължиш разговора? 

- ще го попиташ откъде е - на 184. 

- ще го попиташ защо е дошъл в Белегаст - на 194. 


1595. 


Първото нещо, което откриваш на сутринта, е липсата на младежа със 
златния зъб. Второто е липсата на парите от наема за втората седмица 
(отбележи това в дневника), които събра снощи и остави в чекмеджето на 
тезгяха. Копелето е избягало през нощта и е отмъкнало доста значителна 


сума! 


Оттук нататък няма да имаш дясна ръка, с всички последствия от това, 
сред които все пак има и едно положително - няма да плащаш заплата на 
никого в края на месеца. 

Задраскай графата „дясна ръка" в дневника и премини на 165. 


156. 


Разговорът продължава още няколко минути (на по-ежедневни теми), а 
преди да си тръгне, Ингве настоява този път той да те почерпи едно питие. 
После те оставя да си го пиеш и отново потъва в мъглата навън. 

Мини на 166. 


157. 


Домакинството на турнири като „Снежна арена" си има и своите лоши 
страни. Ядосаният Джийв направо те нарязва на салата с ножовете си, без 
да се замисля за последствията, и за теб това е краят на турнира, пък и на 
всичко останало. 

Личният ми съвет е просто да опиташ отново, защото повторното 
натрупване на толкова много неприятни съвпадения като това, довело до 
този епизод, ми изглежда невъзможно. 


КРАЙ 


158. 


Победител в турнира излиза Дайк, младият благородник с дългата пика. 
Женската половина от публиката изглежда особено 
доволна от този факт. Освен красотата и дългата си 
коса обаче, Дайк очевидно притежава и чудесни 
Г. бойни умения, за да стигне дотук. 
| и д Познатият ти дебел чиновник излиза от тълпата, за 
Ум ди бай да му връчи сребърната купа, но речта му е удавена 
| в овациите на тълпата. Щом обаче Дайк вдига ръка 
в знак, че иска да говори, мигновено се възцарява 
пълна тишина. 
- Благодаря на всички вас, жители на прекрасния 
Белегаст - казва Дайк. - Най-големи благодарности 
обаче заслужава домакинът на този турнир: 
съдържателят на „Хиляда и една кули"! 
Е, и ти получи своя дял ръкопляскания и викове. 
Това би ти било напълно достатъчно, но боецът отново вдига ръка: 


- В знак на моята благодарност към него ще оставя дарение от десет 
сребърника за кръчмата при едно-единствено условие: името ми да бъде 
включено в списъка на почетните гости! 

- Това е твърде малка награда за такава щедрост! - провикваш се, внасяйки 
своя дял в невъобразимия шум. - Името ти дори ще бъде първото в 
списъка, боецо Дайк! 

„И единственото, Пертик го взел!", добавяш наум. 

С това „Снежна арена" завърши. 

Запиши прихода от 10 сребърника в графата „пари" на дневника и 
премини на 169. 


159. 


Айс, предводителят на пиратите от южните 
морета, е сред участниците, за които 
познавачите твърдяха, че имат най-големи 
шансове, и напълно оправдава надеждите им. 
Умелото му боравене с широката моряшка 
сабя го извежда през непрекъсната серия от 
победи и с последната от тях той става 
победител в турнира. 

Айс поема > безценната сребърна > купа, 
връчена му от познатия ти дебел чиновник от 
градската управа, след което потъва в 
шумната тълпа зяпачи, без да каже нито 
дума. Хората остават още известно време на 
улицата, обсъждайки поведението му с леко 
разочарование, след което се разотиват, 
пришпорвани от ледения вятър. 

С това „Снежна арена" завърши. 

Мини на 169. 


160. 


- Чудесни идеи, човече - одобрително поклаща глава търговецът, щом 
приключваш с отговора си. - Не бих искал да дам Тина на някой, дето не 
знае какво иска и как да го постигне. 

- На твое място и аз не бих го направил - съгласяваш се дипломатично. 

- Щея извикам, за да й съобщим радостната вест - решава доставчикът. - 
Обзалагам се , че и тя отдавна очаква този момент. 

Мини на 200. 


161. 


- Хубаво - въздъхваш накрая и не можеш да не забележиш как дебелакът 
доволно облизва устни. - Приемам. 
Мини на 181. 


162. 


- Това ми се вижда твърде много - казва рязко Джина и ръката й ляга на 
дръжката на меча. - А на вас, момичета? 

- Твърде много - съгласяват се спътничките й, като те гледат 
заплашително. 

- Ще платим по три - отсича Джина, когато нервно извръщаш поглед от 
очите й. - И считай, че си извадил късмет, алчни кръчмарю. 

Дясната ти ръка повежда агресивните участнички към стаята им, а за теб 
остава да попълниш дневника (по 3 сребърника наем за всяка оттях) и да 
преминеш на 142. 


163. 


Първата седмица от турнира минава без сериозни произшествия, въпреки 
опасенията ти, че шестнадесет бойци, събрани под един покрив, ще се 
избият още на втория ден. Участниците в турнира прекарват повечето 
време в разходки из Белегаст и пиене в твоята и други кръчми, като дори 
избягват да тренират в задния двор, който си разчистил специално за тази 
цел - вероятно от желание да не издават тайните си умения на останалите. 
„Хиляда и една кули" действително има повече посетители от обикновено, 
дошли да погледат бойците, но предчувстваш, че истинските промени ще 
настъпят едва след първия кръг. 

На вечерта преди първия боен ден събираш наема от участниците (защото 
някои от тях може би няма да са в състояние да си го платят в края на 
следващия ден) и единствен от всички в кръчмата заспиваш спокойно. 
Запиши в графата „наем" на дневника сумата от наемите за една 
седмица на шестнадесетте участници и премини на 193. 


164. 
- Състезанията са най-чистото доказателство за извисеността на човешкия 
дух - казва сериозно Ингве в отговор на въпроса ти. - Само в 


съревнованието можем да достигнем боговете. 

- Подобна мъдрост заслужава едно питие за сметка на заведението - 
усмихваш се и махваш с ръка, за да предотвратиш учтивия му протест. - 
Наздраве! 


Той отпива от чашата, която му поднасяш. Как ще продължиш разговора? 
- ще го попиташ участва ли той самият в някакво състезание - на 105. 
- ще го попиташ заради състезанието ли е дошъл в Белегаст - на 194. 


165. 


Вторият боен ден от турнира протича дори по-напрегнато от първия и 
продължава не по-малко от него, въпреки че схватките са само четири. 
Противниците вече се познават и се дебнат дълго, преди да предприемат 
каквото и да е, затова пък развръзките са светкавични и изключително 
интересни. Събралата се тълпа шумно окуражава любимците си и не спира 
да поръчва, което, разбира се, е добре дошло за тед. 

Правилата за провеждането на битките са същите, които вече приложи 
веднъж. Когато си готов с нанасянето на имената на четиримата 
победители (и наема на всеки един) в трегата графа от частта на 
дневника, озаглавена Турнир, продължаваш на 175. 


166. 


Третата седмица от турнира изтича, без времето да покаже и най-малки 
признаци на подобрение. Никой в Белегаст не е виждал слънцето от доста 
време, аи битките стават все по-оспорвани, така че гостите ти - участници 
в „Снежна арена" - се чувстват видимо по-изнервени. На вечерта преди 
деня на битките събираш наема, както обикновено (запиши го в 
съответната графа на дневника), но с цената на доста повече студена пот, 
защото напрежението, както се казва в една популярна метафора, витае във 
въздуха. Всеки от участниците, от когото искаш парите за наема, като че 
ли се чувства задължен да те изгледа дълго и неприязнено, а после да 
бръкне за кесията си с толкова заплашително движение, че не можеш да си 
сигурен дали не се кани да извади оръжието си вместо нея, докато не 
видиш блясъка на сребърниците в ръката му. 

Ако участникът с прякор Бика все още участва в турнира, а ти имаш 
записана кодовата дума „бик", мини на 176. 

Ако имаш кодовата дума „зъб", а пиратът Джиийв все още е сред 
участниците, очаква те 186. 

Ако имаш нещастието да са изпълнени и двете горни условия, ще се 
наложи да опиташ шанса си, за да разбереш на кои епизод да отидеш: 
четно за 176, нечетно за 186. 

Ако пък не е изпълнено нито едно от двете, мини на 196. 


167. 


Утрото на третия боен ден е невероятно студено, но поне слънцето, 
забравило за толкова време Белегаст, решава да се покаже. Въпреки 
хапещия вятър, на улицата пред „1001 кули" се събира небивала по 
размерите си тълпа. 

Четиримата участници в двете схватки внимават твърде много, за да 
оставят изхода им в ръцете на случайността. Ти самият вече имаш доста 
наблюдения върху майсторството на всеки от тях и предвижданията ти за 
победителите излизат съвсем верни. Ще ги определиш по следния начин: 

- бият се първият дрещу четвъртия и вторият срещу третия от твоя списък. 
- побеждава онзи, който е от по-силната група (групите са образувани по 
реда на пристигане и са означени на първата графа от Турнир). 

- класацията на групите по сила е следната: най-силна е четвърта, следвана 
от трета, втора и пета, а най-слаба е първа група. 

- ако противниците в схватката са от една и съща група, шансът определя 
кой е победител. 

Запиши двамата победители в последната графа на частта от 
дневника, озаглавена Турнир, и премини на 177. 


168. 


Бо спечелва последната схватка така, както е спечелил и всички останали: 
с поредица смазващи удари с ръждивия си боздуган, който никой от 
съперниците му не се оказва способен да избегне или отрази. Победният 
му рев за кратко успява да заглуши дори овациите на събралото се 
множество. Излезлият от тълпата дебел чиновник, понесъл безценната 
сребърна купа на „Снежна арена", едва не е повален от едно невнимателно 
замахване на боздугана, приветствано от зяпачите с бурно въодушевление. 
- Пиене за всички! - изревава Бо. - Всички в кръчмата! Аз черпя! 
Последвалото празненство е категорично най-шумното и разрушително 
събиране в кратката история на „1001 кули" Победителят изпотрошава 
всичките ти мебели и това, че не счупва и главата ти, дължиш единствено 
на нарушения му от изпития алкохол прицел. 

С това „Снежна арена" приключи. 

Запиши 10 сребърника разход за ново обзавеждане на кръчмата и 
премини на 169. 


169. 


Турнирът завърши. Сега за теб най-важен е въпросът доколко е бил 
печеливш за „1001 кули" и съдържателя Й. 


Прибави към сумата от графата „пари" тази от графата „наем". От 
полученото число извади сбора на парите от „такса" и „дясна ръка". 

Ако резултатът е по-малък или равен на нула, мини на 179. 

Ако надхвърля нулата, отиваш на 189. 


170. 


- Възхищението ти от дъщеря ми ме трогва, кръчмарю - казва замислено 
търговецът, щом приключваш с отговора си. - Но не съм сигурен, че си 
най-добрият кандидат за нея. Разбираш ли, не бих искал да дам Тина на 
някой, дето не знае какво иска и как да го постигне. 

След още няколко приказки в този дух той те изпраща с празни ръце. 
Опитай шанса си: 

- ако числото е четири или повече, мини на 180. 

- ако етри или по-малко, прехвърли се на 190. 


171. 


- Осемстотин?! - възкликваш невярващо. - Ти чуваш ли се какво 
приказваш? Не давам повече от двеста, а и те са ти много! 

- Слушай какво! - ядосва се на свой ред чиновникът. - Да не съм го 
измисли аз този закон? Тук не ти е някакъв пазар, а градската управа, така 
че... 

- Глупости! Бас държа, че вземаш за себе си поне половината от тези пари! 
- изсумтяваш. 

Дебелият чиновник се замисля за момент. 

Имаш ли умението сладкодумие? 

Да - мини на 191. Не - отиваш на 102. 


172. 


Третата група участници се състои от четирима души 
и езначително по-шумна от предишните. 

- Къде си, кръчмарю? - изревава първият с влизането 
си. - Да не се казвам Бо, ако не дръпна една кана от 
твоето вино още сега! Нали така, Нарцис? 

Бо е едър като мечка и също толкова космат и на 
опънат до скъсване кожен ремък от китката му виси 
внушителен, леко ръждясал боздуган. Мъжагата със 
смешното име Нарцис изглежда му е брат-близнак и 
единствената разлика между двамата е липсата на 


поне половината зъби у втория и по-малкото ръжда по боздугана му. 

- Тошно така, Бо - ужилва се той в отговор. 

Следват други двама мъже, от разговора на които разбираш, че прякорите 
им са съответно Триона и Бика - защото те също не си правят труда да ти 
се представят. Триона е дребен и доста мръсен на вид тип с къс меч, 
преметнат през рамото по маниера на наемните убийци, а Бика не отстъпва 
по ръст и килограми на Бо и Нарцис, но е голобрад и с обръсната глава и 
носи голяма дърварска секира. Едното му око е завинаги затворено от 
грозен белег, продължаващ надолу по бузата му. 

Съобщаваш им, че наемът е по пет сребърника на седмица - и през ум не ти 
минава да кажеш повече, за да си нямаш неприятности. Неприятностите 
обаче идват, когато си поискат. 

- Пет сребърника? - изревава Бика и в единственото му око проблясва 
опасно пламъче. - А искаш ли да си загубиш главата, кръчмарю? 

Ако имаш умението сладкодумие, можеш да минеш на 182. 

Ако си записал „ловки пръсти", мини на 192. 

Ако нямаш нито едно от двете, очаква те 103. 


1783. 


Ако имаш умението комарджиийство, мини на 104. 
В противен случай се прехвърли на 114. 


174. 


Решаваш да подминеш забележката му: 

- Ама зима, а? И все пак дори и най-лошото време не може да скрие 
красотата на този град. 

- Напълно съм съгласен - кимва сериозно Ингве. - Белегаст е идеалното 
място да се скриеш от всичко и просто да се наслаждаваш на красотата. 
Той отпива от чашата, която му поднасяш. Как ще продължиш разговора? 

- ще го попиташ дали бяга от нещо, та търси място да се скрие - на 115. 
- ще го попиташ само затова ли е дошъл в Белегаст - на 194. 


175. 


В началото на третата седмица с изненада установяваш, че напрежението 
от отминалите дни е изчезнало и почти нямаш работа. Състезателите вече 
са само четири и въпреки че успехите им в турнира са ги направили по- 
капризни, желанията им се удовлетворяват четири пъти по-лесно, 
отколкото в началото му. 


В една особено мрачна и студена утрин на вратата на кръчмата се появява 
едно познато бледо лице с изгарящи черни очи. 

- Привет, Ингве! - подвикваш. - Какво те води насам? 

Той сяда на една маса и се позамисля, преди да отговори на въпроса ти. 
Никога не си срещал човек, който така да внимава какво приказва. 

- С изненада открих, че имам нужда от време на време да си поговоря с 
някого - казва накрая. - Май съм развил някакъв страх от самотата. 

- В това няма нищо изненадващо - отвръщаш. - Всички хора се боят от нея. 
Ако искаш да промениш темата на разговора към нещо по-весело, 
мини на 185. 

Ако те интересува от какво друго се бои Ингве, мини на 195. 

Ако решиш да го попиташ как се справя със самотата си, 
продължаваш на 106. 


176. 


- Не ти ли се струва, че прекаляваш с този наем, а, бълха такава? - избухва 
Бика, когато идва неговият ред да плаща. 

Опитваш се да кажеш нещо миролюбиво, но той очевидно вече е решил да 
си го изкара на теб. Отскачаш назад, защото огромната дърварска секира 
заплашва да отнесе главата ти, а Бика блъсва стола си назад и скача на 
крака, продължавайки да я върти с рев, напълно достоен за името си. 
Изключително неприятна ситуация! Не можеш да направиш нищо, за да се 
защитиш, а останалите участници като че ли не бързат особено да се 
намесят... 

Ако дясната ти ръка е Рома, мини на 107. 

Ако е Зелма, прехвърли се на 117. 

С Грег отиваш на 127. 

Ако не е нито един от тях, очаква те 137. 


177. 


Започва четвъртата, последна седмица от турнира. Двамата останали 
участници почти непрекъснато тренират в двора или спят в стаите си, а ти 
самият не можеш да се отървеш от клиенти. От сутрин до вечер 
разговорите в „1001 кули" се въртят единствено около това, кой има по- 
добри шансове да спечели. 

Въпреки че гърбът ти се е схванал от пренасяне на бурета, имаш повод за 
радост. Оборотът ти се увеличава дотолкова, че обичайните ти 
притеснения за наема и разходите по кръчмата изчезват напълно, 
оставяйки само тези относно таксата, която ще трябва да платиш на 
градската управа в края на месеца. 


Идва вечерта преди финала, а постоянният ти клиент със странното лице 
на име Ингве така и не се появява. Събираш наема от двамата останали 
състезатели за последен път (запиши го в дневника) и обявяваш голямо 
празненство в „1001 кули" в чест на угрешния ден, който ще реши кой ще е 
окончателният победител в „Снежна арена". Празненството продължава до 
среднощ и единствените, които не присъстват на него, са двамата бойци 
(защото събират сили за последната схватка) и ти самият - защото в края на 
този бурен месец си просто смазан от умора. 


Мини на 187. 


178. 


Нарцис спечелва всички схватки в турнира, без 
изобщо да променя тактиката си - основана на 
пределно прости серии от смазващи ковашки 
удари с ръждивия му боздуган, които никой от 
съперниците му не се оказва способен да отрази 
или избегне. 

Излезлият от тълпата дебел чиновник, понесъл 
безценната сребърна купа на „Снежна арена", 
едва не е повален от едно невнимателно 
замахване на > боздугана, приветствано от 
зяпачите с бурно въодушевление. 

- Пиене за всички! - изревава Нарцис. - Всички 
в кръчмата! Аз черпя! 

Последвалото празненство е категорично най- 
шумното и разрушително събиране в кратката 
история на „1001 > кули". > Победителят 
изпотрошава всичките ти мебели и това, че не 
счупва и главата ти, дължиш единствено на 
нарушения му от изпития алкохол прицел. 


С това „Снежна арена" приключи. 


Мини на 169. 


179. 


Турнирът се оказва финансова катастрофа за теб. Вярно, че приходите ти 
през този месец се увеличиха значително, но същото важи и за разходите, 
и когато най-сетне уреждаш всички дългове около наема, доставките и 
таксата за домакинство, с неприятна изненада откриваш, че си останал без 


пукната пара. 


Каквото и да приказват хората, в кръчмарския бизнес май няма толкова 
голяма печалба. В дългите дни, последвали „Снежна арена", често ще си 
задаваш въпроса дали пък не е по-добре да зарежеш „1001 кули" и да се 
върнеш към старата си професия, в която беше значително по-добър.. 


КРАЙ 


180. 


Тревогите ти се оказват напразни, защото още на следващия ден 
доставчикът изпраща да те повикат и ти съобщава, че е размислил: 

- Ти постигна доста неща за кратко време, човече. Помислих и реших, че 
все пак ще ти дам Гина за жена. Пък и не можах да изляза на глава с нея, 
щом веднъж разбра за какво си идвал вчера, хитрушата! 

Мини на 200. 


181. 


- Участниците ще пристигат при мен, а аз ще ти ги пращам. Как казваш се 
вика кръчмата ти? 

- „Хиляда и една кули" - отвръщаш с гордост и обясняваш на пълния 
чиновник къде се намира. 

- Вземи това - той ти подава тази табела: 


4 СДоканин, ната 


7 яж 


Снежна” | дрена | | 


до енавий: -- 


- Така ще я намират по-лесно. Съветвам те да им вземаш около пет 
сребърника наем на седмица, поне досега по толкова са плащали. Гурнирът 
започва след два дни. 

Прибираш се в „1001 кули" и собственоръчно окачваш табелата до тази с 
името на кръчмата. След това с дясната ръка се заемате да приготвите 
досега неизползваните стаи на втория етаж, които ще приютят участниците 
в „Снежна арена". 

Запиши в графата „такса" сумата, която ще платиш на градската 
управа за правото на домакинство, и премини на 112. 


182. 


- Аз вече съм си я загубил така или иначе - казваш с измъчена, но широка 
усмивка. - Това, дето го нося на раменете си, е дървена имитация на 
кратуна. 

Обръщаш се към останалите: 

- А вашият приятел май се е спрял на тиква, а? 

Отнема им малко време да го разберат, но после избухват в силен смях и 
озаптяват Бика, който като че ли наистина е готов да ти отсече главата. 
Дясната ти ръка пристига точно тогава и ти й махваш да заведе четиримата 
в стаята им. 

Запиши в дневника по 5 сребърника за всеки от тях и кодовата дума 
„бик" и премини на 113. 


183. 


- Предпочитам да не рискувам - казваш твърдо и сваляш ръката му от 
рамото си. - Ще си платите по пет сребърника всеки и толкоз. 

Чуваш изскърцване на столове, докато останалите пирати нервно се 
наместват в тях, но цялото ти внимание е приковано в очите на Джийв, 
които са станали малко по-бляскави от преди. 

Ако имаш умението ръкопашен бой, мини на 124. 

Иначе отиваш на 134. 


184. 


- Не мисля, че това има някакво значение - казва Ингве, внезапно 
охладнял, и се умълчава.. 

„Е, Хайде сега" - помисляш си - „Не си нито първият, нито последният, 
дето не обича да го разпитват за подробности от биографията му..." 

Ингве допива чашата си, кимва ти за сбогом и излиза от кръчмата. Свиваш 
рамене и се връщаш към предишното си занимание: да си убиваш времето. 
Мини на 145. 


185. 


Усмихваш се и му разказваш няколко смешни случки около турнира и 
участниците в него. Ингве като че ли забравя лошото си настроение, тихо 
се смее и преди да си тръгне, настоява да ти върне жеста и този път той да 
те почерпи едно питие. После те оставя да си го пиеш и отново изчезва в 
мъглата навън. 

Мини на 166. 


186. 


- Не ти ли се струва, че прекаляваш с този наем, а, кръчмарю? - възкликва 
ядосано Джийв, когато идва неговият ред да плаща. 

Опитваш се да кажеш нещо миролюбиво, но точно тогава се налага да 
отскочиш назад, защото единият от ножовете му вече свисти към лицето 
ти. Джийв се изправя на крака с бързината на атакуващ тигър и те 
последва, размахвайки ножовете си. 

Изключително неприятна ситуация! Не можеш да се справиш с него, а 
останалите участници като че ли не бързат особено да се намесят... 

Ако сред тях е останал някой от другите пирати (четиримата, 
пристигнали последни), мини на 147. 

Ако случаят не е такъв, очаква те 157. 


187. 


Противниците в последната схватка, провела се при небивал интерес в 
четвъртия боен ден на турнира, са толкова равностойни, че сега двамата с 
теб, читателю, ще направим нещо доста необичайно: ще отдадем 
дължимото на бедния съдържател на „1001 кули", който цял месец се 
грижи за всичко, което бардовете обикновено пропускат, когато възпяват 
подобни турнири, и ще го оставим да си избере онзи участник, който му 
харесва повече. 

И така, избери си един от двамата бойци на финала и премини на 197. 


188. 


Триона е един от фаворитите на познавачите още от 
самото начало на турнира и това не е случайно: късите му, 
коварни удари по уязвими места на противника 
действително го извеждат до върха през поредица от 
непрекъснати победи. Той приема сребърната купа на 
„Снежна арена" и мигновено потъва в тълпата, сякаш се 
бои дебелият чиновник от градската управа, който му я 


поднася, да не го загледа по-продължително. По разбираеми причини 
последният спестява на тълпата поздравителната си реч и хората се 
разотиват, леко разочаровани. 

С това „Снежна арена" приключи. 

Мини на 169. 


189. 


Макар и печалбата от турнира да се оказва доста по-малка от смелите ти 
очаквания, излизаш от цялата история с честта на всеки собственик, който 
не е принуден да влиза в дългове, за да изплати разходите си. „Снежна 
арена" си беше рисково предприятие, така че този изход е повече от 
щастлив за те. 

Играта пррдължава на 199. 


190 


В края на краищата, Тина не е единственото момиче в Белегаст. 
Доставчикът ти на пиво също има дъщеря и едва след отказа, който 
получаваш от първия си кандидат за тъст, ти забелязваш, че Дина също не 
изглежда никак зле, макар да не блести с интелигентността на дъщерята на 
винаря. 

Търговецът на пиво се оказва по-малко претенциозен и „1001 кули" едва 
побира всички желаещи да присъстват на сватбата. 

- Познавам това момче още от времето, когато наистина беше момче - 
казва тържествено Телмар, когото си поканил за кум. - И те уверявам, мила 
Дина, че наистина си постигнала много, като си успяла да излъжеш този 
хитрец! 

Може да се каже, че вече се справи с всичко, което ти бях приготвил в тази 
част, читателю, така че не ти остава нищо друго, освен да продължиш с 
ЧАСТ ТРЕТА. 


191. 


- Хайде, хайде - казваш по-меко. - Сигурен съм, че можем да достигнем до 
някакъв разумен компромис, от който ще спечелим и двамата. Какво ще 
кажеш за триста сребърника? 

- Четиристотин - отсича след кратък размисъл чиновникът. - И това е 
последната ми дума. 

- Бива - съгласяваш се. 

Мини на 181. 


192. 


Овладяваш притеснението си и с пресилено 
учудване посочваш нещо зад гърба му. Бика 
тромаво се извръща, за да проследи посоката на 
ръката ти, и в този момент в нея се появява малък 
букет изкуствени полски цветя, който му 
поднасяш с поклон. Евтин трик, но свършва 
работа. Развеселените му спътници го озаптяват 
(а той като че ли наистина е готов да ти отсече 
главата), а ти махваш на > междувременно 
появилата се дясна ръка да заведе четиримата в 
стаята им. 

Запиши в дневника по 5 сребърника за всеки 
от тях и кодовата дума „бик" и премини на 
113. 


193. 


В първия боен ден по правилата на „Снежна арена" се провеждат осем 
двубоя, които по системата на директната елиминация определят осемте 
участника, продължаващи във втори кръг. За победен се смята онзи, който 
изрече силно и ясно думата „Милост" или изгуби съзнание по време на 
схватката. Смъртните изходи се избягват, но това далеч не означава, че са 
рядкост. Както и да е, дори и в тези случаи не носиш никаква отговорност 
като домакин, защото това влиза в правилата на турнира. 

На улицата пред „1001 кули" се събира огромна тълпа, когато участниците 
излизат и церемониално се поздравяват. Схватките започват с късния 
изгрев на слънцето и продължават далеч след залеза му на светлината на 
факли, а ти през цялото време неуморно търчиш между хората и 
предлагаш сгряващи напитки, които дясната ръка приготвя и носи от 
кръчмата. 

Вече се досещаш, че от теб не зависи нищо, така че ще оставим съдбата да 
определи победителите в схватките от първия кръг. Шансът (например, 
четно за първия, нечетно за втория противник) посочва кой от всяка двойка 
участници продължава нататък, а двойките се образуват по следния начин: 
първият в списъка срещу последния, вторият срещу предпоследния и т.н. 
Когато си готов с нанасянето на имената на осемте победили 
участници във втората графа на частта от дневника, озаглавена 
Турнир (и наема срещу името на всеки участник, защото все пак за теб 
това е най-важното), мини на 144. 


194. 


- Белегаст е най-изкушаващият град за всеки странник - отговаря Ингве 
уклончиво. - А лично за мен този град крие едно допълнително 
очарование. 

- Хм? - казваш, позагубил интерес към разговора. 

- Това червено небе - казва той замечтано. - Обожавам червения цвят. 
Обръщаш глава към вратата за задния двор, откъдето тъкмо влизат двама 
от участниците, улисани в миролюбив разговор, и сядат на една маса в 
другия край на помещението. 

Ще попиташ Ингве какво друго обича - на 125. 

Или ще прекъснеш разговора, оправдавайки се с това, че трябва да ги 
обслужиш - на 135. 


195. 


Задаваш въпроса си и Ингве потъва в размисъл, по-дълбок и от обичайното 
му състояние. Пред очите ти лицето му като че ли става по-възрастно с 
цели десетилетия, тъмните му очи потъват дълбоко навътре и погледът им 
започва направо да те плаши. 

Ако искаш да прекъснеш потока на мрачните му мисли, можеш да го 
направиш на 185. 

Ако предпочиташ да изчакаш, за да чуеш отговора му, се прехвърли 
на 116. 


196. 


И точно тогава вратата се отваря с трясък ив „1001 кули" влиза не някой 
друг, а самият Кинрод Лудия с още по-голяма пасмина отрепки от предния 
път. Само дето сега е добре дошъл. Изражението му видимо се променя, 
когато вместо миролюбиви клиенти вижда в кръчмата четирима жадни за 
кръв бойци, но вече е късно да се върне, и „1001 кули" става свидетел на 
може би най-грандиозния кръчмарски бой, ставал някога в Белегаст. 
Хората на Кинрод, естествено, са изхвърлени на улицата без никакви 
усилия от страна на опитните участници в турнира, а за твое облекчение 
сбиването дори поуспокоява бойния дух на последните и остатъкът от 
вечерта преминава в почти другарско напиване. 

Съвпаденията понякога са чудесно нещо. 

Мини на 167. 


197. 


Виж кой е победителят в „Снежна арена" и премини на съответния епизод: 


Джина - 108. Бо - 168. Седа - 129. 
Фокс - 118. Нарцис - 178. Джийв - 139. 
Ния - 128. Триона - 188. Брин - 149. 
Трайдънт - 138. Бика - 198. Айс - 159. 
Карл - 148. Кон - 109. 
Дайк - 158. Янис - 119. 

198. 


Дърварската секира се оказва наистина страшно оръжие в подобните на 
свински бутове ръчища на Бика. Последната си схватка той спечелва по 
особено кървав начин, насърчаван от жадната за силни усещания публика, 
и с това си спестява обичайната за такива случаи поздравителна реч от 
дебелия чиновник от градската управа, който му поднася сребърната купа 
на турнира. Ревът на Бика кара тълпата да замлъкне: 

- Всички вътре! Аз черпя! 

Последвалото празненство е категорично най-шумното и разрушително 
събиране в кратката история на „1001 кули". Победителят изпотрошава 
всичките ти мебели и това, че не поврежда фатално и главата ти, дължиш 
единствено на нарушения му от изпития алкохол прицел. 

С това „Снежна арена" приключи. 

Запиши 20 сребърника разход за ново обзавеждане на кръчмата и 
премини на 169. 


199. 


Колкото и да е студена, зимата в Белегаст все някога свършва и на нейно 
място, както си му е редът, идва пролетта. Капчуците в този град сякаш 
ронят музикални бисери, а откъм широкия залив долита басовото трошене 
на ледовете и могъщото сумтене на китовете, които се завръщат от южните 
морета. 

Пролетта кара всекиго да се чувства по-млад и ти изведнъж започваш 
болезнено да осъзнаваш правотата на старата поговорка, че на всеки мъж 
му трябва съпруга, а на кръчмарите - двойно. В края на краищата, ти дойде 
в Белегаст, за да сложиш край на обикалянето по пътищата и най-сетне да 
създадеш нещо, което да чувстваш като дом, а какво е дом без жена? 

Мини на 110. 


200. 


„1001 кули" едва побира всички желаещи да присъстват на сватбата. 
Бащата на младоженката поема разходите за напитките, а ти самияг 
осигуряваш останалата част от богатата трапеза. 

- Познавам това момче още от времето, когато наистина беше момче - 
казва тържествено Телмар, когото си поканил за кум, когато официалната 
част приключва. - И мога да те уверя, мила Тина, че той най-сетне е 
направил нещо умно с живота си! 

Може да се каже, че вече се справи с всичко, което ти бях приготвил в тази 
част, читателю, така че не ти остава нищо друго, освен да продължиш с 
ЧАСТ ТРЕТА. 


ГЛАСЪТ НА АВТОРА 

Завърши и Втората част на тази книга. Седя си аз пред компютъра и се 
чудя дали ви е харесала. Може би голямата роля на шанса ви е подразнила? 
Просто продължете да четете. В третата част на „Приказки от „1001 кули" 
Ви очакват толкова загадки, в които можете да разчитате единствено на 
собствения си ум, че ще ви се завие свят. 

Хм, какво друго... Поговорихте ли си хубаво с онзи тип Ингве? Трябваше. 
Очакват ви доста проблеми с него... Но какво ли ви губя времето? 
Пригответе се и продължете с ЧАСТ ТРЕТА ! 

НАЙ-ГОЛЯМАТА ЗАГАДКА 


УВОД 


От последния ден на „Снежна арена" е изминала едва седмица, а 
спомените ти за него вече се отличават с онази мъглявост, която обгръща 
по-далечните събития. Не ще и дума, оттогава се случиха доста неща, 
които да го изтласкат от ума ти - като челно място сред тях, естествено, 
заема скорошната ти женитба. 

Лудите дъждове на пролетта заливат Белегаст почти всеки следобед, но 
слънцето остава в червеното му небе все повече всеки ден и промяната в 
климата става осезаема и за кожата, освен за очите и слуха. Въздухът вече 
не щипе непокритите места, а над освободения от ледената прегръдка 
залив завръщащите се от юга чайки надават призивните си крясъци. 

Заедно с пролетта на вратата ти почуква и най-странната история на света - 
странна дори за място като Белегаст. 

Играта продължава на 201. 


201. 


Вечер е, но „1001 кули" е полупразна: хората все още не са се нарадвали на 
мекото време и предпочитат да прекарват тези часове от деня в разходки, а 
не по кръчмите. Жена ти (между другото, запиши името й в Дневника към 
Част Трета, ако смяташ, че има опасност да го забравиш) разсеяно търка 
масите с парцал, а ти просто си седиш на тезгяха и я гледаш, когато в 
кръчмата влиза някакъв разчорлен млад мъж с притеснен вид. 
Приближаваш го с чаша вино в ръка, той отпива с благодарност и се заема 
нервно да барабани по масата с пръсти. Очевидно е, че нещо му тежи на 
душата, и когато го доближаваш за втори път, той те заговаря: 

- Нека ти задам една гатанка, кръчмарю. Какво ще кажеш? 

Тонът му е почти умолителен. Свиваш рамене: 

- Щом това ще те успокои... 

- „Невеста е на мрака, сестра е на светлика. 

Къде ли тя те чака - и как ще те повика?" 

Замисляш се, защото, макар цялата работа да не ти изглежда толкова 
сериозна, младежът те гледа с трескаво очакване. 

Ако смяташ, че отговорът е „луната", мини на 212. 

„Тревата" - на 223. 

„Бирата" - на 234. 


202. 


Протягаш ръка към червената кутия и капачето й се отваря без 
съпротивление. 

- Чакай малко - спираш Марк, който се готви да разгледа съдържанието й, 
и се опитваш да отвориш и зелената кутия. - Наистина не ще, проклетията. 
В отворената кутия има само един малък свитък от някаква дебела хартия. 
Разгъваш го и прочиташ: 

„Сред Мъртвите богове има трима, чиито имена на езика на хората 
започват с буквата Г: Гормендон, богът-ковач, чиито стъпки са като 
гръмотевици в лятно небе; Гнестра, богинята на смъртта с нейната 
огърлица от черепи и двусмислена усмивка; и Гевин, богът-шут с 
разноцветна шапка, който винаги се смее, макар очите му да плачат. 
Срещни се с моя бог утре по залез слънце или Амбра ще бъде моя 
завинаги." 

- Амбра е годеницата ти, така ли? - осведомяваш се, колкото да кажеш 
нещо. 

Марк кимва безсилно, после избухва: 

- Но какво да правя? Къде мога да се срещна с един бог?! 

Усмихваш се загадъчно: 

- Мисля, че се досещам за отговора на този въпрос. 

Когато и ти се досетиш, читателю, очаква те 235. 


203. 


След като изгонваш последните клиенти, тримата с жена ти и Марк сядате 
на една маса, за да помислите. 

- Значи сега е твой ред, Трябва да измислим някаква гатанка за Ингве - 
преговаряш това, което знаете. - Но каква да е тя? 

Ако съпругата ти е Ада, мини на 214. Иначе отиваш на 225. 


204. 


След една неспокойна нощ в „1001 кули" се събуждаш от силно хлопане по 
вратата. Измъкваш се от стаичката на първия етаж, оставяйки жена си леко 
да похърква с отворена уста, и отваряш. Навън няма никой, но на прага е 
оставен дебел плик, надписан с името на Марк. 

Докато жена ти приготвя закуската, двамата с Марк отваряте плика и 
откривате вътре пръстена, който бяхте оставили. 

- Мътните го взели! - извикваш разочаровано. - Открил го е, да му се не 
види! 

- Виж, вътре има друг плик - обажда се Марк. 

Мини на 248. 


205. 


Марк прави крачка към избраната от теб врата, но Рома го хваща за ръкава: 
- Мисля, че правите грешка. Аз бих избрала другата врата. 

- Че защо? 

- Ами че на нея е нарисуван мъжкият символ, а Ингве все пак е мъж, нали 
така? - разсъдливо казва тя, но тонът й подсказва, че е готова да се скара с 
някого. 

- Все едно - свиваш рамене. 

Мини на 259. 


206. 


Ако съпругата ти е Тина, мини на 228. 
Иначе продължаваш на 239. 


207. 


- Грешен отговор - казва той унило. - Честолюбието е най-голямата 
самоизмама на хората, а специалността на шуга са измамите, които той 
прилага спрямо другите. Затова пък самотата е единственото истинско 
нещастие... 

- Следващият въпрос - оживява се той изведнъж. - Колко са пътищата, 
които човек трябва да извърви? 

„Безброи" - на 229. 

„Само един" - на 240. 


208. 


Отваряте вратата, за да откриете, че зад нея започва друго стълбище. 
Изкачвате го на бегом и след едно завъртане по вътрешната страна на 
кулата се озовавате на нова стълбищна площадка. 

Мини на 230. 


209. 


Вратите този път са прясно боядисани. Контрастът носи някаква особена 
красота в мрачното пространство на изоставения фар: едната врата е 
кървавочервена, а другата - толкова черна, че очертанията й едва се 
различават. 

Ако решиш да отвориш червената, мини на 220. 

Ако избереш черната, очаква те 231. 


210. 


Марк, както обикновено, е готов да изпълни всичко, което предложиш. 
Засилвате се от няколко крачки и с все сила блъсвате едновременно 
тежката желязна порта. Болката избухва в рамото ти и сякаш те запраща в 
бездна от все по-гъст мрак, който те подхваща, завърта те в прегръдката 
си, пълна със звезди, и те изхвърля на брега на безсъзнанието. 

Мини на 222. 


211. 


Вземаш чашата от ръката му и я надигаш, отпивайки от съдържанието Й. 
Любезното изражение на Ингве се изкривява от злоба, той запраща чашата 
си в земята и гневно те посочва с пръст: 

- Всичко развали! В името на всички Мъртви богове, този път бях толкова 
близо! Проклятието щеше да свърши веднъж завинаги, ако не беше 
някакъв глупав кръчмар, който ми се изпречва на пътя! 

Не успяваш да се зарадваш на триумфа си, защото пред очите ти Ингве 
разперва ръце и започва да се преобразява в нещо чудовищно, надвисвайки 
над теб. Тогава обаче свестилият се Марк скача на гърба му, сключва 
здравите си земеделски ръце около гърлото му и започва здраво да стиска. 
Мини на 233. 


212. 


- Да не би да е луната? - предполагаш. 

Младежът те изглежда смаяно, скача на крака и изхвърчава от кръчмата, 
без да плати. Промърморваш нещо по негов адрес, а жена ти свива рамене. 
Мини на 245. 


218. 


Протягаш се към зелената кутия, но красивата ръка на Зелма ляга върху 
твоята: 

- Мисля, че е по-добре да отвориш другата, скъпи. 

Повдигаш вежди. 

- Женска интуиция - свива рамене съпругата ти. 

Е, все едно. Мини на 202. 


214. 


- Май се сетмх нещо - казва Ада в настъпилата тишина. 
- Кажи, дете мое - насърчавашя. 


- Защо просто не го излъжете? Искам да кажа, да му кажете някакво 
условие... 

- ...например, да намери нещо... - започваш да се досещаш. 

-...а нещото да го няма там - завършва тя. 

- Идеята е чудесна - казва Марк и Ада се изчервява. 

Мини на 258. 


215. 


Прехвърли се на 280. 


216. 


Марк отваря лявата врата и двамата предпазливо влизате вътре. В стаята 
няма нищо, което да го няма в която и да е странноприемница на света. 
Като че ли загубихте този рунд. 

- Мътните го взели - ядосваш се. - Да опитаме и с другата врата. 

Тя, естествено, не ще да се отвори. Оставяте възмутения съдържател на 
странноприемницата да се оправя с нея и излизате на улицата в пролетната 
утрин. Мини на 281. 


217. 


- Гущерите са твоите предци - отговаряш. Враната изкряква нещо 
неразбираемо, разперва криле и отлита през прозореца. На дъното на 
малката кугия остава да лежи един железен ключ (запиши го в дневника). 
Мини на 250. 


218. 


- Точно-така - усмихва се уморено Ингве. - Самотата е единственото 
истинско нещастие на този свят. 

Всичко живо търси топлината и бяга от студа... 

- Следващият въпрос - оживява се той изведнъж. - Колко са пътищата, 
които човек трябва да извърви? „Безброй" - на 229. „Само един" - на 240. 


219. 


Отваряте вратата, за да откриете, че зад нея започва друго стълбище. 
Докато го изкачвате, Марк извиква, навежда се и вдига в ръката си един 
железен ключ, който някой е оставил на стъпалата (запиши го в дневника). 


След едно завъртане на стълбите по вътрешната страна на кулата се 
озовавате на нова стълбищна площадка. 
Мини на 230. 


220. 


Бутваш вратата и с учудване откриваш, че е заключена. Нима стигнахте 
чак дотук за нищо? 

- Виж - Марк със страхопочитание ти посочва металната повърхност на 
вратата. - Тя се променя! 

Вглеждаш се по-отблизо и забелязваш, че металът наистина се раздвижва, 
сякаш под ръцете на невидима сила, и насред гладката плоскост на вратата 
постепенно изплуват някакви странни очертания. Образува се голям 
колкото дланта ти кръг, в който по особен начин са разположени пет 
отвора с формата на ключалки. 

Имаш ли събрани пет железни ключа? - на 242. 

Ако нямаш толкова, очаква те 253. 


221. 


- Какво ще кажеш просто да се направим, че я няма? - възкликваш 
изведнъж. Марк свива рамене: 

- Как? 

- Така - помагаш му да се изправи и го завърташ с гръб към вратата, а сетне 
и ти се обръщаш до него. 

Замъкът все така е пред вас, а вратата зее отворена. Без да вярвате на очите 
си, пристъпвате през прага и се озовавате във вътрешността. 

- Точно така! - избърборваш развълнувано. - Единственият начин да се 
справиш с болката е просто да не й обръщаш внимание. 

След няколко крачки навътре се озовавате в огромна, осветена с познатото 
ти призрачно сияние зала. Стените сякаш са изсечени в скалата, 
изграждаща замъка, и халките за факли по тях за празни, но синята 
светлина е достатъчна да разкрие пред изумените ви погледи и най- 
малките подробности от интериора: намирате се в кръчма. 

Пробиваш си път през тълпа от посетители, които предпочиташ да не 
разглеждаш по-подробно, и достигаш колосалния тезгях от червен мрамор, 
на който се облягаш за подкрепа. В огромното помещение има може би 
хиляда маси, по които седят хора и други същества, познати ти само от 
приказките, смеят се, пеят и пият. В кръчмата едновременно текат поне две 
сбивания и четири сватби, а в един ъгъл компания в черни дрехи като че ли 
пие в памет на свой починал приятел... 

- В името на Пертик, Марк, това е най-огромната кръчма, която съм 
виждал в живота си - обръщаш се към приятеля си. 


Тогава виждаш и него, самият Пертик в образа си на исполинска и много 
пияна свиня, разположил се върху една от по-далечните маси, докато 
шумната компания около него се изрежда да излива кани с пиво в гърлото 
му. 

- Смайвашщо, а? - обажда се Ингве иззад тезгяха. 

Вече си изгубил способността да се учудваш. Ингве забърсва тезгяха с 
парцал с привичния жест на опитен кръчмар и продължава: 

- Нямах точно това предвид, но отварата ми дава възможност на всеки да 
се озове там, където най-много му приляга... а кръчмарят си е кръчмар, 
мътните го взели. 

Обръщаш глава, защото някой те дърпа за ръкава. До теб е спрял някакъв 
много слаб старец с мръсна брада, който с жестове ти обяснява, че е ням и 
е просяк. В същото време Ингве ти задава някакъв въпрос, но не можеш да 
го чуеш във всеобщата врява. 

Ще се обърнеш към Ингве - на 232. 

Ще дадеш нещо на просяка, за да те остави на мира - на 243. 


222. 


Свестявате се в пустата зала на върха на фара. Дори и сребърната чаша е 
изчезнала, а по пода все така няма никакви отпечатъци от стъпки, освен 
вашите. 

През следващите няколко седмици безспирно обикаляте из огромния и 
красив, но равнодушен Белегаст, търсейки най-скъпите на сърцето ви 
човешки същества, но не откривате дори следа от тях или Ингве. 

Сетне, в една мъглива утрин, се качвате на първия кораб с червени платна, 
напускащ пристанището на Белегаст, и напускате този град завинаги, за да 
избягате от мъката, която за вас ще броди по шарените му улици до сетния 
ви час. Ингве спечели тази игра. 


КРАЙ 


223. 
Мини на 234. 


224. 


Отваряш зелената кутия, за да установиш, че в нея няма нищо. Няколко 
секунди по-късно светът притъмнява, а после изчезва съвсем. 
- Какво беше това, мътните го взели? - изръмжаваш, когато се свестяваш. 


- Мисля, че в кутията имаше нещо, от което загубихме съзнание - отговаря 
жена ти, която очевидно се е свестила по-отдавна. - Марк е изчезнал. 

През следващата седмица често поглеждаш с надежда към вратата, но 
младежът никога не се връща. 

Вероятно вече си забелязал, че в тази по-особена книга-игра най-важните 
събития не зависят от решенията ти, така че никога няма да научиш 
последствията от грешния си избор. Мога да ти кажа единствено това, че 
със сигурност изпусна най-голямото приключение в „Приказки от „1001 
кули". 

Опитай отново и внимавай, защото, както и да си се справял досега, тази 
част от книгата ще е наистина трудна. 


КРАЙ 


225. 


След няколко минути обсъждане се оформят цели две идеи: 

- Да измислите някаква гатанка, подобна на тази, която Ингве ви беше 
написал - на 236. 

- Или да го оставите да избира случайно между няколко възможности, 
само една от които е вярната - на 247. 


226. 
Мини на 280. 


227. 


- Сетих се нещо - казва Дина изведнъж. - Какво ще кажете да оставим нещо 
на някое много забутано място? 

Готвиш се да отхвърлиш идеята й, но изведнъж осъзнаваш гениалната й 
простота: 

- Точно така! И ще му поставим срок, който не е в състояние да изпълни! 
След минута напрегнат размисъл се сещаш за Пилигримския кладенец: 
една от забележителностите на Белегаст, тесен, но дълбок кладенец, в 
който дошлите за пръв път в града хвърлят по една дребна монета в чест на 
някакво отдавна забравено събитие. 

- Каквото и да прави, няма да може да извади тази гривна оттам до вечерта 
- завършваш предложението си. 

- Коя гривна? - подозрително пита Дина. 


- Точно тази, за която си мислиш - отвръщаш и влизаш обратно в 
странноприемницата, за да оставиш указанията на мърморещия 
съдържател. 

Мини на 249. 


228. 


- Гущерите са твоите предци! - казва Тина, преди да успееш да отвориш 
уста. 

Каниш се да й се скараш, но враната привлича вниманието ти, като 
изкрясква нещо неразбираемо, разперва криле и отлита през прозореца. На 
дъното на малката кутия остава да лежи един железен ключ (запиши го в 
дневника). 

- Чувала съм тази история и преди - казва доволно жена ти. 

Кимваш с облекчение, че не успя да кажеш грешния отговор, и 
преминаваш на 250. 


229. 


- Грешен отговор - казва Ингве. - Само изглеждат безброй, - а всъщност 
пътеката от раждането до смъртта е тясна като острието на бръснач. Нека 
те попитам нещо, кръчмарю: Кое е по-добро според теб, смъртта или 
страхът? 

„Смъртта" - на 251. 

„Страхът" - на 262. 


230. 


На площадката има две врати, които изглеждат напълно еднакви: големи, 
тежки бронзови врати с по една халка в средата. Марк докосва едната от 
халките, сбърчва нос и пипва и другата със свободната си ръка. 

- Какво има? 

- Тази е топла на пипане, а тази - студена - отвръща той. - Какво да 
правим? 

- Ами ще продължаваме, какво да правим - казваш решително. - Трябва да 
стигнем до онази стая на върха. 

Ако избереш топлата врата, мини на 241. 

Ако отвориш студената, прехвърли се на 252. 


231. 


Черната врата се отваря безшумно и зад нея ви очаква пълен мрак. 
Пристъпвате оттатък и с ужас откривате, че на мястото на пода отвъд 
вратата има празно пространство. Край очите ти се стрелват стълбища, 
площадки и врати, докато в главата ти кънти собственият ти писък, 
преплетен с този на Марк, и каменният под на първия етаж на фара идва 
като вечно спасение от този оживял кошмар. 


КРАЙ 


232. 


- Какво каза? - обръщаш се към Ингве. 

Той обаче ти махва с ръка да мълчиш, защото се мъчи да чуе някаква 
поръчка от другия край на тезгяха. После се усмихва извинително: 

- Не те разбрах? 

В същия момент просякът пак те дръпва. 

Ако решиш да му обърнеш внимание, мини на 243. 

Ако искаш да го разкараш, иди на 254. 


233. 


Ингве възвръща обичайната си форма и Марк продължава да го души с 
ожесточение, а светът наоколо започва да се разпада. Движенията замират, 
цветовете избледняват и двамата започват да ти изглеждат като 
нарисувани от все по-некадърен художник. След няколко мига неясна 
сивота откриваш, че отново си прогледнал в реалния свят такъв, какъвто го 
оставихте, и пред очите ти е залата на върха на фара. Все още си замаян, но 
се опитваш да се съсредоточиш върху заобикалящите те неща: Ингве, 
който с всяка секунда се изплъзва от хватката на Марк, Амбра и съпругата 
ти, завързани една за друга до стената, огледалата и кладата в центъра... И 
така? 

Ще освободиш жените - на 244. 

Ще помогнеш на Марк - на 255. 

Ще потърсиш нещо, което да използваш срещу Ингве - на 266. 


234. 


Младежът поклаща унило глава, щом чува отговора ти на гатанката си, 
допива виното си в мрачно Оезмълвие (въпреки опитите ти да го 


разведриш), оставя цял сребърник на масата и си тръгва с увиснали рамене, 
преди да успееш да му върнеш рестото. 

Отговаряш на въпросителния поглед на жена си с озадачено свиване 
на рамене и преминаваш на 256. 


235. 


Бъди абсолютно честен! 
Ако наистина си се сетил, че можеш да срещнеш един бог само в 
неговия храм, мини на 246. В противен случай отиваш на 268. 


236. 


Сещаш се за една стара гатанка за стадо снежни камили, периодично 
нападани от един особено гладен леопард, в която трябва да определиш 
броя на оцелелите след последното нападение камили. Марк и жена ти 
нямат по-добри предложения, така че написвате гатанката на един лист и 
Марк отива да го занесе до площада с храмовете. Остава ви само да чакате. 
Мини на 237. 


237. 


След една неспокойна нощ в „1001 кули" се събуждаш от силно хлопане по 
вратата. Измъкваш се от стаичката на първия етаж, оставяйки жена си леко 
да похърква с отворена уста, и отваряш. Навън няма никой, но на прага е 
оставен дебел плик, надписан с името на Марк. 

Докато жена ти приготвя закуската, двамата с Марк отваряте плика и 
откривате вътре бележка с отговора на загадката ти, решена по четири 
различни начина, и няколко подбрани обиди по адрес на човека, който я е 
измислил толкова елементарна. 

- Мътните го взели - промърморваш сконфузено. 

- Виж, вътре има и друг плик - обажда се Марк. 

Мини на 248. 


238. 


С Марк почти се скарвате насериозно, докато обмисляте каква задача да 
поставите на Ингве. Той държи на някаква стара народна гатанка от 
неговото градче, която похитителят нямало как да знае, а ти просто 
предлагаш да забутате нещо на някое особено труднодостъпно място и да 
поставите на Ингве неизпълним срок за изваждането му оттам. 


- Щом си дошъл за съвет при мен, ще ме слушаш! - извикваш в лицето на 
Марк. 

- Звучи ми като голяма глупост! - не ти остава длъжен той. 

- Може би е прав, мъжо - обажда се и жена ти. 

В края на краищата, ти решаваш. 

Ако приемеш предложението на Марк, отиваш на 260. 

Ако направите така, както искаш ти, те очаква 271. 


239. 


- Рибите - отговаряш. 

Враната изкряква самодоволно, разперва криле и отлита през прозореца. В 
кутията няма нищо друго. 

- Да му се не види - казваш кисело. - Сгреших. 

- Чудя се, на колко ли грешки имаме право? - измърморва замислено Марк. 
- По-добре не мисли за това - тупваш го по рамото. Мини на 250. 


240. 


- Правилно - казва Ингве. - Човек е създаден да расте като дървото: право 
нагоре. Нека те попитам нещо, крьчмарю: Кое е по-добро според теб, 
смъртта или страхът? 

„Смъртта" - на 251. 

„Страхът" - на 262. 


241. 


На стълбището, започващо зад вратата, лежи още един железен ключ 
(запиши го в дневника). Прибирате го в движение, докато продължавате 
нагоре, към следващата площадка. 

Мини на 263. 


242. 


- Ключовете! - досещаш се изведнъж. - Извади ключовете! 

Марк ги изважда от кесията си и, както си и очаквал, те идеално прилягат 
на петте отвора в орнамента на червената врата. Някаква магическа сила 
плавно ги завърта и вратата безшумно се отваря, разкривайки пред очите 
ви най-горната стая на фара. 

Залата е празна и подът й е покрит с прах, по който не се забелязват 
човешки стъпки. Последното обаче не пречи в отсрещния й край да е 
поставена една съвсем нова наглед чаша от блестящо сребро с внушителни 


размери. Залата е изпълнена със същото призрачно синкаво сияние, което 
забеляза още от „1001 кули", но източникът му определено не е кладата в 
центъра й, макар на нея да са натрупани готови за запалване дърва. 
Фигурите ви се отразяват в кривите огледала, предназначени да улавят 
светлината от огъня на кладата и да я превръщат в мощен лъч, докато 
прекосявате залата. 

- Чудно защо никой не използва този фар - питаш се на глас. - Всичко 
изглежда съвсем годно за употреба. 

- До чашата има някаква бележка - посочва Марк. 

Вдигаш бележката и разпознаваш почерка на Ингве. 


„ИЗПИЙ МЕ” 


- Е, това ми е работата - промърморваш. - Марк, приятелю, искаш ли да му 
цапнем по едно? 

Надигаш чашата, пълна с някаква искряща течност с тъмночервен цвят, 
която обаче не е вино, изпиваш съдържанието й до половината и още 
докато я подаваш на Марк, светът притъмнява и ти се просваш на прашния 
под на залата. 

Мини на 264. 


243. 


Нетърпеливо смъкваш ризата от гърба си, подаваш я на просяка и се 
обръщаш към Ингве: 

- Не чух какво каза! 

- Попитах какво ще пиете - отвръща невъзмутимо той. - Би било крайно 
неучтиво от моя страна да не обърна внимание на най-специалните си 
гости, нали така? 

Вниманието ти отново е отвлечено, този път от Марк, който крещи 
някакви ужасни обиди в лицето на един стар шут със сбръчкана 
физиономия и синьо-жълти дрехи. 

- Марк - слагаш ръка на рамото му, - Остави на мира стария човек. 

- Стар? - изписква шутът, обръщайки се към тед. - Я попитай жена си какво 
мисли по въпроса, недодялан кръчмар такъв! Чак ми е чудно как такава 
малка хубавица се е съгласила да се ожени за глупав грозник като теб! 

Виж го ти, нахалника! 

Ако смяташ, че трябва да го поставиш на мястото му, мини на 265. 
Ако преглътнеш обидата и се опиташ да изкараш всичко на шега, 
очаква те 276. 


244. 


Идеята ти е толкова глупава и ненавременна, че ти позволявам да се 
върнеш на 233 за нов избор. Как изобщо стигна дотук? Надявам се, че 
никой освен теб няма да прочете този епизод. 


245. 


На следващата сутрин, докато сваляш обърнатите столове от масите след 
утринното премитане, младежът с гатанката се появява отново. Има не по- 
малко притеснен вид от снощи, но поне е сресал черната си коса. Въпреки 
тъмните кръгове под очите си („Вероятно резултат от среднощно решаване 
на гатанки", отбелязваш саркастично наум. ), погледът му е бистър и издава 
честно сърце - наблюдение, което се потвърждава още при първите му 
думи: 

- Извинявай за снощи, кръчмарю. В бързината май забравих да платя. 

- Така си беше - усмихваш се. - А сега ще ми разкажеш ли какво става с теб 
и какви са тия гатанки, пък току-виж съм успял да ти помогна. 

- Точно затова съм дошъл - казва той с облекчение и сяда на предложения 
му стол. - Наистина нямам към кой друг да се обърна, аи ти снощи се 
оказа прав. 

- Казвам се Марк - започва той разказа си с угрижена физиономия. - И съм 
родом от едно от малките градчета в тундрата на около четири дни път с 
кон оттук. Преди месец се сгодих за едно момиче, чудесно момиче. Как да 
ти кажа, човече, тя сякаш придаде смисъл на всичко, дето го виждах, и на 
най-дребните неща... 

- Разбирам те - казваш с усмивка. - Аз самият съм женен отскоро. 

- Та появи се в градчето някакъв странен човек - продължава Марк, 
възвърнал мрачния си тон. - И както се появи, така и изчезна. А с него 
изчезна и моята любима. 

- Странна история. Сигурен ли си, че... 

- Следват още по-странни неща - прекъсва те на свой ред Марк. - Този 
човек ми беше оставил бележка, на която пишеше единствено „Гърси ме в 
Белегаст." Ни подпис, ни дявол. Пристигнах веднага и се заех да търся 
навсякъде, но този град е толкова голям... 

- Огромен е - съгласяваш се успокоително. - И какво стана после? 

- Едва вчера, както си вървях по една тясна улица недалеч оттук, някакъв 
човек ме спря и ме попита за името. А сетне ми каза онази гатанка и заръча 
да отида на площада с храмовете на Мъртвите богове, преди да се стъмни, 
и да зная отговора, защото иначе лошо й се пишело. Преди да се сетя да го 
попитам кой го праща, вече беше изчезнал. 


- Хм... И ти дойде тук, докато мислеше за гатанката, а когато научи 
отговора, хукна право натам - разсъждаваш на глас. - Успя ли да стигнеш 
навреме? 

Марк кимва: 

- Онзи ме чакаше там, насред площада - същият човек, който беше в 
градчето. Как бих могъл да го забравя, с тези ужасни очи! 

- А после? - пита жена ти. Не си усетил кога ви е доближила - Какво ти 
каза? 

- Каза ми, че ще играе с мен на една игра - отвръща Марк. - И че ще получа 
годеницата си обратно само ако спечеля. Каза ми и името си: Ингве. 

Мини на 267. 


246. 


- Естествено! - извиква Марк. - Но сам никога не бих се сетил! Кръчмарю, 
ти си един мъдър човек! 


Усмихваш се скромно, готвейки се да кажеш нещо, но жена ти те 
изпреварва: 

- Всичко това е чудесно, но тук са изброени цели трима богове! Кой ли е 
този, който Ингве смята за свой? И наистина, в кой храм ще изпратиш 
Марк? В този на Гормендон - на 257. На Гнестра - на 268. Или на Гевин 
- на 279. 


247. 


Докато се чудите какво по-точно да измислите, изведнъж се сещаш за още 
нещо. 

- А какво ще стане, ако просто го излъжем? - възкликваш. - Да речем, да 
трябва да намери нещо на едно от няколко места, а то всъщност да не е на 
нито едно от тях? 

- Не съм сигурен, че това е много добра идея... - промърморва Марк. - Ами 
ако разбере и се ядоса? 

- Няма как да разбере - отвръщаш, но не си много сигурен в думите си. 

Ако ти стиска да направиш такова нещо, мини на 258. Ако решиш да 
направите нещата честно, прехвърли се на 269. 


248. 


Отваряте малкия плик и откривате вътре листче, на което е написан 
някакъв адрес недалеч от твоята кръчма в Пурпурния квартал и нищо 


повече. След кратък спор с жена си, която също иска да дойде, си 
принуден да затвориш „1001 кули" и тримата бързо се отправяте натам. 
Адресът се оказва на някаква странноприемница. Съдържателят ви 
пресреща още на вратата: 

- То не бяха тайни, то не бяха простотии! Идва ми някакъв албинос, 
предплаща и ми прави нещо на стаите, та изобщо не мога да ги отворя! 
Какви са тези глупави игри?! 

- И ние това се питаме - прекъсваш го. - Би ли ни показал за какви стаи 
става дума? 

Той ви повежда към частта за гости на втория етаж и с театрален жест 
посочва две съседни стаи, на вратите на които са нарисувани следните 
символи: 


- Какво ли изобразяват? - чудиш се на глас. 

- А ти къде си живял досега? - ядосано се намесва съдържателят на 
странноприемницата. - Много ясно, че това са символите на двете начала 
на Вселената! Има ги на градския герб на Белегаст! Левият изобразява 
женското начало, а десният - мъжкото. 

- Почакай - спираш Марк, който се е отправил към по-близката врата. - 
Сигурно е като онзи номер с кугиите и можем да отворим само едната. 

Коя врата избираш? 

Тази отдясно - на 259. 

Тази отляво - на 270. 


249. 


Жена ти отива да пусне гривната си в кладенеца, а вие с Марк се прибирате 
в „1001 кули". Денят се изнизва, тя се връща, а нищо не се случва. Разсеяно 
обслужваш първите си клиенти за вечерта, когато в кръчмата влиза 
някакъв непознат и ти подава една брезентова торба, без да каже дума. 
Досещаш се от кого е пратката и се опитваш да заговориш вестоносеца, но 
той се оказва ням. Очевидно Ингве се е постарал да играете играта така, 
както той иска. 

В торбата има един от вече познатите ти железни ключове (запиши го в 
дневника), малка кутия със син капак и плик, който Марк нетърпеливо 
разкъсва: 

- Да видим какво пише. 

„Доста подло от ваша страна. Веднага се досетих за кой кладенец 
става дума, но е под достойнството ми да се напъвам да вадя оттам 
каквото и да е. Внимавайте, защото започвате да прекалявате." 

- Дрън-дрън - казваш весело. - Да видим какво има в тази кутия! 

Мини на 282. 


250. 


Блъскате си главите каква гатанка да измислите за Ингве, докато ви 
заболяват нетърпимо, а нощта се спуска над Белегаст с хладкото си 
пролетно покривало. Марк започва да клюма на масата и ти го пращаш да 
спи, а след малко и жена ти се оттегля, оставяйки те да се оправяш със 
закъснелите клиенти. 

И тогава в кръчмата влиза едно познато лице със снежнобяла кожа и черни 
като въглен очи, с една позната усмивка на тънките като нарисувана черта 
устни: 

- Привет, кръчмарю. 

- Мътните те взели! - успяваш да кажеш, щом се опомняш. - Не мислиш ли, 
че си твърде нахален да идваш тук?! 

- Доколкото знам, „Хиляда и една кули" е кръчма - отвръща Ингве, 
присвивайки очи. - Имам право да идвам тук не по-малко от всеки друг 
гражданин на Белегаст. А сега, ако благоволиш да ме изслушаш, ще ти 
разкажа някои неща... 

Като вижда, че няма да кажеш нищо, той леко свива рамене и продължава: 
- Когато богът-шут Гевин бил млад, той се влюбил в съпругата на 
Небесния крал, комуто служел по онова време. Небесният крал бил самото 
Слънце, а съпругата му - сребърната Луна. Ала тъй като Гевин бил грозен, 
пък и бил просто един шут, Луна не му обръщала никакво внимание. 
Веднъж Гевин незабелязано сипал силна отрова в чашата на Слънце по 
време на едно празненство и в настъпилата суматоха сграбчил Луна в 


силните си ръце ия отнесъл надалеч. Тъй като знаел, че гневът на Слънце, 
когато оздравее (защото Небесният крал не може да бъде убит с отрова, 
пък била тя и най-смъртоносната), ще бъде страшен и ще го открие и 
накрай света, Гевин слязъл с плячката си на земята и затворил Луната в 
огромен черен замък, който бил построил специално за това. После сам се 
върнал при Слънце и му казал, че Луна е скрита добре - така че животът на 
шута ще трябва да бъде пощаден дотогава, докато Слънце не успее да я 
открие. А сетне започнал да задава на краля гатанки. 

Ингве замлъкваза момент. Черните му очи сякаш гледат някъде, където 
никой преди не е поглеждал. Решаваш да не го прекъсваш и да чуеш 
историята докрай. 

- Не ще и дума, накрая Слънце разгадал най-голямата загадка: къде се 
намира Луна, и я освободил. За Гевин останало наказанието, по-лошо и от 
смъртта - да се превърне в човек и да не намира покой, принуден от 
собствената си природа да повтаря тази история отново и отново през 
вековете... 

Преодоляваш страхопочитанието, което те обзема за миг, и рязко го 
прекъсваш: 

- Само за това ли си дошъл, Ингве? Да ми разказваш покрити с прах 
легенди? 

Мини на 261. 


251. 


- Не е така, кръчмарю - казва Ингве замислено. - Смъртта е затворена 
врата, отвъд която никой не може да премине. 

После той се умълчава, сякаш потъвайки в себе си. 

Мини на 273. 


252. 


Зад вратата ви очаква още едно стълбище, което бързо изкачвате, 
продължавайки нагоре, към следващата площадка. 
Мини на 263. 


2953. 


Каквото и да става с вратата обаче, тя не се отваря. Блъскате и тропате по 
нея по всички възможни начини, докато изгубвате търпение. 

- Да опитаме с другата врата! - изръмжава Марк. 

Свиваш рамене. Какво друго ви остава? 

Мини на 231. 


254 


Блъсваш просяка и повече не го поглеждаш. На тънките устни на Ингве 
бавно изгрява злобна усмивка, докато ти маха за довиждане, и още преди 
да си си задал въпроса защо го прави, някаква ръка от мрак те сграбчва от 
мястото ти, повлича те във въртяща се прегръдка, изпълнена с шарени 
звезди, и те изхвърля на брега на безсъзнанието. 

Мини на 222. 


2995. 


Скачаш на крака и се доближаваш към борещите се мъже, готвейки се да 
удариш Ингве някъде, където наистина ще го заболи. 

- Изпускам го! - изръмжава Марк. - Огъня, човече! 

Ако побързаш да удариш Ингве, преди да е станало късно, отиваш на 
277. Ако послушаш какво казва Марк, продължаваш на 266. 


256. 


Вероятно вече си забелязал, че в тази по-необичайна книга-игра 
обикновено си просто свидетел на важните събития и от решенията ти 
зависи единствено собственото ти благополучие. Така става и този път. 
Така и няма да разбереш последствията от това, че не каза верния отговор 
на гатанката на младия мъж, защото не те касаят пряко, но мога да ти кажа 
едно: изпусна най-голямото приключение в „Приказки от „1001 кули, 

Ще се наложи да започнеш отначало. Внимавай, защото, както и да си се 
справял досега, тази част от книгата ще е наистина трудна. 


КРАЙ 


257. 


Прехвърли се на 268. 


2958. 


Написвате ред сложни указания за това, на кое от три възможни места в 
различни краища на огромния Белегаст би могъл да се намира един 
пръстен, след което Марк забързва към площада с храмовете да остави 
листа със загадката, а описаният пръстен си остава на ръката на жена ти. 
Остава ви само да чакате. 

Мини на 280. 


259. 


Марк отваря дясната врата и двамата предпазливо влизате вътре. В стаята 
няма нищо, което да го няма във всяка обикновена стая в която и да е 
странноприемница по света - с изключение, разбира се, на железния ключ, 
оставен на перваза на прозореца (запиши го в дневника). 

Оставяте възмутения съдържател да се оправя с втората врата, която така и 
не ще да се отвори, и излизате на улицата в пролетната утрин. 

Мини на 281. 


260. 


- Хубаво - казваш накрая. - Да бъде по твоята, но да знаеш, че съм против. 
Влез вътре и остави на този съдържател условието на гатанката си, а после 
да се прибираме в „Хиляда и една кули". 

Когато се прибирате, на тезгяха намирате малка синя кутия, под която е 
подпъхната бележка: 

„Ще се спукам от смях. Кой от вас измисли тази глупост? Отговорът 
е „дървото", а аз съм разочарован." 

- Това ли е отговорът? - осведомяваш се хладно. 

Марк кимва с печална физиономия. 

- Е, нищо де - свиваш рамене. - Да видим какво има в кутията. 

Мини на 282. 


261. 


- Всъщност не - отвръща хладно Ингве. - Дойдох да ти кажа, че щом искаш 
да се месиш, ще имаш тази възможност. Ги помагаш на глупавия Марк да 
разгадава загадките ми, нали? Нека поиграем тогава, на въпроси и 
отговори... 

Ако искаш да прекъснеш бръщолевенето му, мини на 272. 

Ако го попиташ дали ще отговаря честно, прехвърли се на 283. 


262. 


- Така е, кръчмарю - казва Ингве замислено. - Смъртта е затворена врата, а 
страхът е ключът за нея. Червеното на кръвта е цветът и на страха, и на 
живота, а смъртта е черна. 

После той се умълчава, сякаш потъвайки в себе си. 

Мини на 273. 


ъ 
каза 

с-- + 


263. 


На тази стълбищна площадка отново има две врати, които този път се 
различават още на пръв поглед: едната е дървена, а другата - метална. 

Ако избереш металната, минаваш на 274. 

Ако предпочетеш дървената, отиваш на 285. 


264. 


Бавно отваряш очи, но не виждаш това, което трябва. Пред погледа ти се 
простира наклонена на една страна равнина, покрита с хилави храсти и 
оцветена в различни оттенъци на сивото. След известно време се досещаш, 
че наклонът се е получил в резултат на това, че гледаш към равнината, 
проснат на една страна, и с усилие сядаш. Равнината застава както трябва и 
това изглежда я подтиква и да се пооцвети малко, защото някакво 
бледозелено започва да се излива отнякъде и да я изпълва с живот. 

- Къде сме? - прегракнало пита Марк, седнал до теб. 

- Нямам представа - отвръщаш разсеяно, загледан в промените около себе 
си. - Във всеки случай, не сме в онзи фар. 

- Не бих бил толкова сигурен - обажда се един камък близо до десния ти 
крак и млъква, щом невярващо се вторачваш в него. 

Реалността на това, което се намира пред очите ви, вече е съвсем пълна. 
Полето се изпълва със звуци и миризми, повява вятър и глухарчетата 
заклащат глави, а въздухът се изпълва с реещите се власинки, откъснати от 
тях. 

- Може би всичко това е от онова нещо, дето го изпихме - обажда се 
неуверено Марк. 

- Искаш да кажеш, че сънуваме? 

- Ами... - той се запъва. - Всичко това съществува само в главите ни. 

- Точно така - потвърждава едно дърво, което минава оттам, а после 
светкавично застива на мястото си и започва да шумоли с клони като най- 
обикновено дърво, когато се втренчваш в него. 

- Марк, разни неща ми говорят - осведомяваш го. 

Приятелят ти обаче не изглежда особено впечатлен от това. Широко 
отворените му очи гледат някъде зад гърба ти и ти се обръщаш на свой 
ред, за да видиш замъка на бога-шут Гевин. 

Не че някъде пише, че това е замъкът на Гевин - просто го осъзнаваш в 
момента, в който го виждаш: грамада от черен мрамор с хаотични 
очертания и безсмислени кулички, стърчащи от всички страни. 

- Мисля, че отиваме именно там - обажда се Марк. 

Замъкът се оказва по-близо, отколкото изглежда. Когато доближавате 
подобните му на вход на пещера порти, от мрака, който ги обгръща, се 


отделя нещо като огромен черен дракон и се спуска към вас, разтваряйки 
пълната си със зъби паст. 

- Какво да правим? - изпищява Марк. 

Не можеш да му отговориш, защото си твърде зает да крещиш от ужас. 

Ще побегнете - на 275. 

Или ще продължите напред - на 286. 


265. 


Отваряш уста да изкрещиш някаква обида на свой ред, но спираш, когато 
виждаш злобната усмивка на тънките устни на Ингве, който ти маха за 
довиждане. Още докато се чудиш защо го прави, някаква ръка от мрак те 
сграбчва от мястото ти, повлича те във въртяща се прегръдка, изпълнена с 
шарени звезди, и те изхвърля на брега на безсъзнанието. 

Мини на 222. 


266. 


Погледът ти се спира на приготвената клада в центъра на залата. 

- Огън... - промърморваш, после изведнъж осъзнаваш. - Огън! Огън! 
Скачаш към кладата и пръстите ти безумно бавно бръкват в джоба ти за 
огниво. С периферното си зрение виждаш как Ингве се отскубва от 
хватката на Марк, изправя се и го отхвърля от себе си. Тресваш 
стоманеното късче в кремъка за втори път и изскочилата искра потъва без 
следа във въздуха. 

- Мътните го взели! - изръмжаваш. 

После, на третия опит, пламъкът лумва от сухите дърва с такава сила, че си 
принуден да отскочиш назад. Ингве, който тича към теб, спира и закрива 
очите си с ръце, а писъкът му не наподобява нищо, способно да се 
изтръгне от човек. Кривите огледала улавят светлината на пламъците и 
безмилостно я запращат право към него. Лъчът сякаш преминава през 
тялото му, внезапно загубило плътност. Ингве запълзява към прозореца, 
без да спира да крещи, и в следващия миг просто изчезва в мрака отвън. 
Мини на 288. 


267. 


- Това е наистина странно! - възкликваш развълнувано. - Да не би да е един 
такъв с много бяло лице и черни-черни очи - като-снежен човек? 
- Точно така! - отвръща Марк. - Познаваш ли го? 


- Съвсем бегло - казваш разсеяно, докато се мъчиш да си спомниш всички 
подробности около идванията му в кръчмата. Не си спомняш кой знае 
колко. - И какво стана после? 

- Даде ми две кутии и ми каза, че мога да отворя само едната. Мисля, че е 
магьосник. После изчезна яко дим. 

- Отвори ли ги? - пита жена ти. 

- Не посмях - отговаря Марк. - Затова дойдох тук - за съвет. Ще ми 
помогнете ли? 

- В рамките на възможното - промърморваш. - Носиш ли тези кутии? 

Той изважда на масата две малки кутии, които изглеждат много скъпи и са 
с еднакъв размер и форма. Отличава ги само цветът на плата, с който са 
покрити капачетата им. 

- Коя да отворим? - Марк те поглежда очаквателно. 

Ако избереш червената, отиваш на 202. 

Ако предпочетеш зелената, мини на 278. 


268. 


Марк се връща късно вечерта, след като е ходил до посоченото от теб 
място по залез слънце, и още от вратата разбираш, че не е открил нищо. По 
петите му върви някакво тъмнокожо хлапе, което той дори не е забелязал. 
Момчето безмълвно ти подава свитък, подобен на онзи, който намерихте в 
кутията, и напуска кръчмата. Разгъваш свитъка и прочиташ на глас: 

„Дотук не си особено добър в играта. Затова ще си позволя да ти обясня 
някои от правилата И: 

1) Целта на играта е да събереш определен брой железни ключове. Тъй 
като все още не си имал възможност да видиш някой оттях, ще ти 
нарисувам един.. 


2) Печелиш по един ключ за всяка моя гатанка, която разгадаеш, както и за 
всяка твоя, която аз не успея да отгатна. 

3) Играта продължава, докато аз кажа. 

Ти си на ход. Остави гатанката си на олтара в храма на Гевин на площада 
на Мъртвите богове." 

Мини на 203. 


269. 


Написвате на един лист ред сложни указания за това, на кое от три 
възможни места в различни краища на огромния Белегаст би могъл да се 
намира един пръстен, след което Марк забързва към площада с храмовете 
да остави листа със загадката, а ти се отправяш към избраното място с 
описания пръстен. 

Сега всичко зависи от съдбата. Определи шанса си: 

- | или 2 - мини на 204. 

-Зили 4 - на 215. 

- 5 или б- на 226. 


270. 


Ако съпругата ти е Рома, мини на 205. 
Иначе се прехвърли на 216. 


271. 


- Добре де - съгласява се Марк накрая. - Да стане по твоята, но да знаеш, че 
съм против. 

След минута напрегнат размисъл се сещаш за Пилигримския кладенец: 
една от забележителностите на Белегаст, тесен, но дълбок кладенец, в 
който дошлите за пръв път в града хвърлят по една дребна монета в чест 
на някакво отдавна забравено събитие. 

- Каквото и да прави, няма да може да извади тази гривна оттам до вечерта 
- завършваш предложението си. 

- Коя гривна? - подозрително пита жена ти. 

- Точно тази, за която си мислиш - отвръщаш и влизаш обратно в 
странноприемницата, за да оставиш указанията на мърморещия 
съдържател. 

Мини на 249. 


272. 


- Няма ли да престанеш? - избухваш. 

- Неправилен въпрос - поклаща глава Ингве. - Сега е мой ред: Защо според 
теб правя всичко това? 

Разтърсваш глава, за да овладееш гнева си. Щом иска да играете, ще 
играеш. Какъв е отговорът ти? 

„От честолюбие" - на 207. „От самота" - на 218. 


273. 


Премигваш и установяваш, че са се случили редица странни неща. Главата 
ти тежи като след сън, а неколцината посетители са изчезнали от кръчмата 
без следа. Ингве вече не се подпира на тезгяха... като че ли е изминало 
повече време, отколкото се полага на едно премигване. Ужасното 
подозрение какво може да се е случило през това време те изпраща като 
стрела към стаичката, която делиш със съпругата си... 

Чаршафите са намачкани, запазили формата на тялото й, но нея я няма! 
Една ужасна ругатня спира на устните ти, когато вдигаш очи към 
прозореца: на стъклото е нарисувана стрелка и когато погледът ти се 
отмества към нощния Белегаст, проснал се отвън, ти осъзнаваш към какво 
сочи. Древният фар на пристанището, който не се използва от векове, 
изпълва мрака около себе си с призрачно синкаво сияние. 

Втурваш се към стаята на Марк, изритваш го от леглото и го задърпваш 
навън, в хладната пролетна нощ. 


Мини на 284. 

274. 
- В името на Пертик! - възкликваш умолително. - Стар съм вече за тия 
работи! 


- Хайде, хайде - Марк те сръгва в ребрата и ти с въздишка поемаш по 
новите стълби, към новата стълбищна площадка. 
Мини на 209. 


275. 


Обръщате се и побягвате с цялата скорост, на която сте способни, следвани 
от черния дракон. Сякаш бягате право в дупка от все по-гъст мрак, който 
ви подхваща, завърта ви в мощната си прегръдка, пълна със звезди, и ви 
изхвърля на брега на безсъзнанието. 

Мини на 222. 


276. 


- Честно казано, и аз не знам как я излъгах - усмихваш се насила. - Сигурно 
се е надявала, че като ме целуне, ще се превърна в принц като в оная 
приказка, ама нищо подобно не се случи. 

Старият шут избухва в заразителен смях, тупайки те по рамото, и когато 
успява да си поеме дъх, се обръща към Ингве, който изглежда леко ядосан: 

- Страшни приятели си довел, Гевин! Приятно прекарване, момчета! 

- Гевин? - казваш иронично. - Не прекаляваш ли с тази игра, Ингве? 

- Не - отвръща той с усмивка, от която не можеш да разбереш нищо. - 
Елате отзад в стаичката, за да си чуем приказката. Гук стана много шумно. 

Двамата с Марк го последвате през една малка вратичка зад тезгяха, 
толкова малка, че трябва да се наведете, за да преминете през нея. Когато 
се изправяш, пред взора ти се разкрива огромно, безкрайно пространство 
от мрак и звезди, простиращи се докъдето стига погледът и отвъд във 
всички посоки. В далечината, увиснала в нощното небе с тъмночервен 
цвят, свети луната - и когато се вглеждаш в красивия й лик, ти с изумление 
разпознаваш човешките черти на някакво непознато момиче. Под нея, 
протегнало клоните си към лунните лъчи, расте дърво от злато, а в 
неговото лице виждаш лицето на собствената си жена. 

Марк надава вик и се втурва към Амбра (защото момичето от луната е 
именно тя), но Ингве небрежно го посочва с пръст и изригналата от ръката 
му мълния поваля момчето в гърчове на земята. 

- Никой освен боговете не може да достигне луната - отбелязва Ингве и в 


ръцете му от нищото се появяват две чаши. 
Той ги протяга към теб с усмивка: 
- Да пием, кръчмарю. Да пием за смисъла на живота. 


Вглеждаш се в чашите в ръцете му, по които сякаш оживяват образи и се 
преливат един в друг. Пред очите ти постепенно се избистрят някакви 
форми, но Ингве нетърпеливо те подканя да вземеш едната и нямаш време 
да чакаш... Избирай! 


Ако вземеш тази от лявата му ръка, мини на 211. 
Ако избереш тази от дясната, прехвърли се на 287. 


277. 


Засилваш се и здраво изритваш Ингве в ребрата, но той като че ли изобщо 
не забелязва това. Ударът, който ти нанася, те отхвърля назад с разбита 
челюст, той с все същата нечовешка сила се изтръгва от хватката на Марк 
и се надвесва над него, без да обръща внимание на ритниците в слабините 
и стомаха си. Изражението му е ужасяващо благо, дори съчувствено. 
Ръката му се забива в главата на Марк толкова силно, че дори през 
пелената на болката чуваш хрущенето на кости и с пределна яснота 
осъзнаваш, че и за двама ви е дошъл краят на играта и Ингве я е спечелил. 

- Исках да го направя по правилата - прошепва той в ухото ти. Изобщо не 
си усетил кога се е озовал до теб. - Но вие не ми позволихте, да му се не 
види. Знаеше ли, кръчмарю, че някои светове имат и по две луни? 

После той замахва и всичко свършва. 


КРАЙ 


278. 


Ако съпругата ти е Зелма, мини на 213. 
Иначе отиваш на 224. 


279. 


- Нещо ми подсказва, че богът на Ингве е Гевин и не само защото името на 
единия може да се получи като разместиш буквите на това на другия - 
измърморваш замислено. 

Преди Марк да успее да изкаже възхищението си от новото ти велико 
прозрение, жена ти отново се обажда: 

- Тук пише „утре по залез слънце". Това всъщност е днес, нали така? 

Късно вечерта Марк се завръща от храма и триумфално изважда от кесията 
си някакъв странен железен ключ... 


Още не си успял да го разгледаш както трябва 
(запиши го в определената графа на Дневника 
към Трета Част) когато в кръчмата влиза 
някакво тъмнокожо хлапе, безмълвно ти 
подава свитък, подобен на онзи от червената 


кутия, и отново излиза в мрака навън. Разгъваш свитъка и прочиташ на 
глас: 

„Време е да ти обясня някои от правилата на играта. 

1) Целта й е да събереш определен брой железни ключове, от които вече 
имаш един. 

2) Печелиш по един ключ за всяка моя гатанка, която разгадаеш, както и за 
всяка твоя, която аз не успея да отгатна. 

3) Играта продължава, докато аз кажа. Ти си на ход. Остави гатанката си на 
олтара в храма на Гевин, където откри ключа." Мини на 203. 


280. 


След една неспокойна нощ в „1001 кули" се събуждаш от силно хлопане по 

вратата. Измъкваш се от стаичката на първия етаж, оставяйки жена си леко 

да похърква с отворена уста, и отваряш. Навън няма никой, но на прага е 

оставен дебел плик, надписан с името на Марк. 

Докато жена ти приготвя закуската, двамата с Марк отваряте плика и 

откривате вътре железен ключ, същия като този, който вече си виждал 

(запиши го в Дневник, към Трета Част). Приложената бележка гласи: 
„Мразя случайността. Този път ти прощавам, но да не се повтаря. 

Такива загадки са вън отправилата." 
Освен тези две неща в плика има и друг, по-малък плик. Премини на 248. 


281. 


Спирате пред странноприемницата. 
- Наш ред е да му поставим загадка - обаждаш се. - Какво да измислим? 
Ако съпругата ти е Дина, мини на 227. Иначе продължаваш на 238. 


282. 


Щом повдигаш капака на синята кутия, вътре изпърхва нещо и вие с 
изненада виждате, че в нея е напъхана малка черна врана. Противно на 
очакванията ти, птицата не отлита, а просто се намества по-удобно в 
кутията. 

- Как се казва моят господар? - изграчва изведнъж враната. 

- Ингве - успяваш да кажеш, щом преодоляваш изумлението си. 

- Ама тя говори! - измърморва невярващо Марк. 

- Разбира се, че говоря - срязва го враната. - Нали затова съм говореща 
врана, глупак такъв! Друг въпрос: какво ще стане с луната, ако не съберете 
ключовете? 


Този път не знаеш отговора. 

- Мракът ще я погълне - изграчва враната самодоволно. - А сега ме 
слушайте наистина внимателно, защото ще ви разкажа една интересна 
история. Всъщност, две интересни истории. 

- Преди много векове - започва назидателно птицата, - рибата се показала 
над вълните и видяла небето и слънцето. Зачудила се рибата: какво по- 
различно има в небето, та да не може да плува и там, по-близо до тази 
красива огнена топка? И се обърнала по гръб, а сетне се гмурнала нагоре, 
ако разбирате какво искам да кажа, и се превърнала в първата врана, моят 
далечен пра-прадядо. Това е едната история. А това е другата история: 
преди много векове гущерът си бягал през равнината, както правел цял 
живот, и изведнъж след него се спуснал някакъв злобен хищник. А 
гущерът от уплаха подскочил толкова високо, че опашката му се закачила 
на един облак и той останал да виси там. Не висял особено дълго, защото 
опашката му се откъснала, а гущерът размахал крака и, не щеш ли полетял 
- като се превърнал в първата врана, моят далечен пра-прадядо. Хм... а 
оттогава, мътните го взели, постоянно забравям коя е истинската история и 
кои са истинските ми предци: рибите или гущерите? 

Враната млъква и ви поглежда изкосо с малките си блестящи очи. 

Ако смяташ, че това са рибите, мини на 206. 

Ако мислиш, че са гущерите, прехвърли се на 217. 


283. 


- Отоговорът е „да" - отвръща Ингве. - Златото лъже, а среброто казва 
истината. 

Преди да успееш да смелиш това, той вече задава своя въпрос: 

- Сега е мой ред: Защо според теб правя всичко това? 

„От честолюбие" - на 207. 

„От самота" - на 218. 


284. 


Осветеният и шумен дори в този час Пурпурен квартал остава назад и вие 
се втурвате по по-тихи и изпълнени с мрак улици, а стъпките и задъханото 
ви дишане отекват от калдъръма и надвисналите стрехи на къщите. 

След няколко минути изскачате иззад поредния завой и се озовавате на 
пустия площад пред фара. Вдигаш очи нагоре по кулата, съградена от 
древни камъни с тъмнозелен мъх в цепнатините, и отново виждаш 
призрачното сияние, разливащо се от големите прозорци на стаята на 
върха Й. 

Както и очакваш, покритата с морска сол дървена порта е отключена и се 
разтваря под натиска на ръцете ти с непривичната тежест на годините, през 


които не е била отваряна. Влизате вътре и се озовавате в просторно 
помещение, по отсрещната стена на което се вият две еднакви стълби. На 
върха на всяка една от тях има малка стълбищна площадка и по една врата. 
На стената до всяка една от вратите има желязна халка с по една запалена 
факла и пламъците хвърлят отблясъци по сложните инкрустации от 
благороден метал, покриващи вратите - едната златна, а другата сребърна. 

- Играта продължава - промърморваш. 

- Накъде? - казва Марк, останал без дъх от тичането. 

Ако избереш златната врата, мини на 208. 

Ако предпочетеш сребърната, очаква те 219. 


285. 


- В името на Пертик! - възкликваш умолително. - Стар съм вече за тия 
работи! 

- Още един ключ - Марк се навежда и го прибира (запиши го в дневника). - 
Хайде! 

Последваш го по новите стълби, към новата стълбищна площадка. 

Мини на 209. 


286. 


С усилие затваряш устата си и продължаваш да вървиш напред, следван от 
Марк. Драконът продължава да се носи към вас, сетне, миг преди да ви 
докосне, просто се разпада във въздуха. 

- Това беше изпитание - досещаш се изведнъж. - По някакъв начин Ингве 
ни изправи срещу страха и ние го победихме, като не побягнахме от него. 
Какво ли ни готви още? 

Портата на замъка е от желязо и зее полуотворена, но процепът е 
недостатъчен да се промъкнете през него. 

- Отдръпни се - Марк я бугва с цялата си тежест, но в същия миг 
изхвърчава назад с вик и се просва на земята. 

- Какво тие? - питаш разтревожено. 

- Боли... - процежда той през зъби, разгривайки ръцете си. 

Оглеждаш вратата по-внимателно, но не виждаш нищо, способно да 
предизвика болка. Предпазливо докосваш металната повърхност и по 
пръстите ти пробягва тръпка сякаш от убождане. 

Замисляш се. Със страха се справихте, като се изправихте с лице срещу 
него. Какво ли се прави с болката? 

Ако предложиш на Марк да блъснете вратата рязко и с общи усилия, 
мини на 210. 

Ако смяташ, че вратата ще се отвори, ако просто не и обръщате 
внимание, както с дракона, се прехвърли на 221. 


287. 


Вземаш чашата от ръката му и той леко я чуква с ръба на своята, след 
което я надига и изпива съдържанието й до дъно. Последваш примера му и 
последната глътка сякаш те изпраща вътре в чашата, в пропаст от звезден 
мрак, която те понася във вихрената си прегръдка и накрая те изхвърля на 
брега на безсъзнанието. 

Мини на 222. 


288. 


- Богове! - Марк се отпуска безсилно по гръб. - Точно така! Забеляза ли, че 
никъде, ама никъде... 

- ...нямаше огън - кимваш и се ухилваш. - Копелето направо си сложи 
главата в торбата, като реши да ни извика точно в този фар. 

Марк вече не те слуша, зает да развързва годеницата си. Спускаш се да му 
помогнеш (като междувременно се поцелуваш с жена си), а сетне 
четиримата заедно слизате по дългите виещи се стълби на кулата и 
излизате на площада пред фара. Никой не поглежда проснатото на 
камъните тяло, защото очите ви са отправени на изток, където зората бавно 
си пробива път през владенията на нощта. 

- Какво смятате да правите сега? - питаш доста по-късно, докато крачите 
прегърнати по пустите улици на Белегаст към „1001 кули". 

- Ще се махнем колкото можем по-бързо от този град - отвръща Амбра 
твърдо и Марк кимва. 

- Вие май не видяхте най-хубавото от него - подхвърляш. - Защо не 
поостанете на гости в „Хиляда и една кули", пък после ще видим? 

- Ще помислим - обещава Марк. 

Е, читателю, щом стигна дотук, остава ти единствено да прочетеш 
Кпилога. 


ЕПИЛОГ 


Втората сватба в „1001 кули", тази на Марк и Амбра, излиза дори по- 
шумна и скъпа от предишната (но пък отново на твои разноски). Успяваш 
да отмъкнеш Марк за няколко минути от празненството и го завеждаш В 
задната стаичка. 

- Какво има? - пита той развеселено. 

- Ние с жена ми искаме да ти направим сватбен подарък - отвръщаш. - 
Какво ще кажеш да ти продам на разумна цена половината от кръчмата и 
да станем съдружници? Можем да направим пристройка, втори етаж, пък и 
вътрешен двор, и ще работим заедно. 

Марк стисва протегнатата ти ръка: 

- Както винаги, ме изпревари. Амбра ме кара да говоря с теб за това, 
откакто сме тук! Види се, хареса й градският живот... 

Избухвате в смях и се връщате при останалите, където кипи истинско 
веселие. В този пролетен ден ти се струва, че и отвън, около кръчмата и по 
улиците на града, всички хора се усмихват, защото цял Белегаст празнува 
тържеството на живота. 

